কোন কারাগার আটকে রাখতে পারেনি যাকে - ইয়োশিয়ে শিরাটোরী - বিজ্ঞান ব্লগ\nby Nahid Sultana Tuli\nছোটবেলায় বন্ধু নির্বাচনের বেলায় প্রায়ই শুনতাম একটি বিখ্যাত প্রবাদ “সৎ সঙ্গে স্বর্গবাস, অসৎ সঙ্গে সর্বনাশ”। কিন্তু এটি সম্ভবত শুধুমাত্রই প্রবাদ নয় বরং একটি বাস্তব সতর্কবার্তা। ইয়োশিয়ে শিরাটোরি, বাবা মারা যাওয়ার পরে দুই বছর বয়সে মা পরিত্যক্ত করে চলে যায় আর এরপরেই খারাপ সঙ্গের সাথে জড়িয়ে পড়ে।\n১৯৩৩ সালে বন্ধুদের করা খুনের মিথ্যা দায়ে জড়িয়ে পড়ে শিরাটোরি, জোর করে স্বীকার করানো হয় যে খুনটি সেই করেছে আর সেই দায়ে তাকে ১৯৩৬ সালে প্রেরণ করা হয় জাপানের আওমোরি কারাগারে। প্রতিরাতে প্রহরীদের মার,অত্যাচার এবং প্রসিকিউশনের মৃত্যুদন্ড চাওয়ার কারণে মনে মনে শিরাটোরি জেল থেকে পালানোর উপায় খুঁজতে থাকে।\nদীর্ঘদিন প্রহরীদের গতিবিধি পর্যবেক্ষণ করে একদিন ভোর ৫:৩০ এ যখন আশেপাশে কেউ ছিল না সেইসময় গোসলের বালতি থেকে খুলে নেওয়া তার দিয়ে জেলের তালার লক খোলার চেষ্টা করে, বেশ কিছুক্ষণ চেষ্টার পরে লক খুলতে সমর্থ হয় শিরাটোরি। কিন্তু এই লকই শেষ লক ছিলনা,সামনে আরো অনেকগুলো তালাবদ্ধ দরজা ছিল। নিজের কয়েকমাসের পর্যবেক্ষণের কারণে সে জানতো যে ১৫ মিনিটের পেট্রোল ব্রেক শেষ হতে বেশী সময় বাকি নেই, তাই সময় নষ্ট না করে বাকি লকগুলোও খুলে সে মুক্তির উদ্দেশ্যে রওনা হয়।\nকিন্তু সমস্যা হচ্ছে সে যেই এলাকা থেকে পালানোর চেষ্টা করছিল সেটা কারাগারের অনুসন্ধান পরিধিসীমার মধ্যেই ছিল,যার অর্থ হচ্ছে যেকোন সময় সে ধরা পড়ে যেতো। কিন্তু তার জন্য শিরাটোরি তার বুদ্ধির প্রয়োগ আগেই করে রেখেছিল। প্রহরীরা তাদের পেট্রোল ব্রেক শেষে এসে দেখে শিরাটোরি ঘুমিয়ে আছে, কিন্তু পরদিন সকালেই ভালমতো চেক করে দেখতে পায় যাকে তারা ঘুমন্ত শিরাটোরি ভেবেছিল সেটা আসলে ছিল চাদরে ঢাকা আলগা তক্তার স্তূপ!\nএতমাসের পরিকল্পনার বাস্তবায়ন শেষে মাত্র তিনদিন পরেই হাসপাতালে চুরির অভিযোগে আবারও ধরা পড়ে ইয়োশিয়ে আর এইবার তাকে জেল থেকে পালানোর এবং চুরির জন্য আজীবন কারাদন্ডের শাস্তি দেয়া হয়। আওমোরি থেকে সরিয়ে দ্বিতীয় বিশ্বযুদ্ধের মধ্যবর্তী সময়ে তাকে বদলি করা হয় আকিতা কারাগারে।\nগতবারের পালানোর রেকর্ড থাকায় এইবার শিরাটোরিকে রাখা হয় প্রচন্ড ছোট বিশেষ কারাকক্ষে। কক্ষটি শুধুমাত্র তার জন্যই ছিল। তার কক্ষে আলো-বাতাসের জন্য কেবল একটিই জানালা ছিল যা ছিল প্রচন্ড দীর্ঘ সিলিং এর উপরে এবং কক্ষটির দেয়াল কপার শীটের তৈরী হওয়ায় অসম্ভব মসৃণ ছিল।\nঅস্বাভাবিক মারধোর, অনবরত শারিরীক পরিশ্রম তো ছিলই, এবার সাথে যুক্ত হলো হাড়-কাপানো শীতে কংক্রিটের মেঝেতে ঘুমানোর পালা। শিরাটোরি এইসব অত্যাচারে অতিষ্ট হয়ে গিয়েছিল কিন্তু তবুও যা তাকে তখনো বাঁচার প্রেরণা দিয়েছিল তা হচ্ছে কবিয়াশী নামক এক গার্ডের সদয় ব্যবহার।\nএক মধ্যরাতে একজন গার্ড যখন জেলের কক্ষে উঁকি দিয়ে সবাইকে চেক করছিল তখন গার্ডটি নিজের চোখকে কিছুতেই বিশ্বাস করতে পারছিল না, কারণ সে আবিষ্কার করলো ইয়োশিয়ে তার কক্ষে নেই। কক্ষে যা আছে সেটি হচ্ছে শুধুমাত্র তার হাতকড়াটি। যেটা ছিল প্রায় অসম্ভব!\nআসলে শিরাটোরি আগে থেকেই বিভিন্ন পদ্ধতিতে লক খুলতে অভিজ্ঞ ছিল, তাই তার হাতকড়াটি সুপরিচিত সাধারণ লক সিস্টেমের হওয়ায় এটি খুলতেও তার বেগ পেতে হয়নি। এছাড়াও শিরাটোরির আরেকটি গুণ ছিল যেটা কেউ জানতো না, সেটা হচ্ছে সে টিকটিকির মতো করে ওপরে আরোহণ করতে পারতো। আরোহণ করে সিলিং এ পৌছে শিরাটোরি লক্ষ্য করে যেই জানালাটি আছে সেটি কাঠের ফ্রেমের এবং সেটি পচতে শুরু করেছে।\nতাই রোজ সে উপরে উঠে একটু একটু করে সেটিকে নাড়িয়ে ঢিলে করে দিতো, আর নিচে নেমেই আবার হাতকড়া পরে নিতো যেন কারো সন্দেহের কারণ না হতে পারে। সব ঠিকঠাক ছিল, শুধু অপেক্ষা ছিল সঠিক সময়ের। তাই যখন প্রহরীরা কোনরকম শব্দ শুনে কিসের শব্দ আলাদা করতে পারবেনা সেটা চিন্তা করে এক ঝড়ের রাতে আবার আরোহণ করে জানালা দিয়ে পালিয়ে গেল শিরাটোরি।\nজাপানে ১৮৬৮ থেকে ১৯১২ সাল পর্যন্ত মেইজি যুগে কারাবাসীদের ওপরে অমানুষিক নির্যাতন করা হতো, কারাবাসীরাও যে রক্ত-মাংসের মানুষ সেটা গণ্যই করা হতো না। আর এই নির্যাতনের প্রতিই ছিল শিরাটোরির দারুণ অনীহা।\nকারাগার থেকে দ্বিতীয়বার পালানোর তিনমাস পরে আকিতা কারাগারের প্রধান রক্ষী কোবিয়াশীর ঘরে স্বেচ্ছায় যায় শিরাটোরি, কারণ একমাত্র কোবিয়াশীই এই পর্যন্ত তার সাথে ভাল ব্যবহার করেছিল। তার ইচ্ছা ছিল কোবিয়াশীর সহায়তায় নিজেকে জাস্টিস ডিপার্টমেন্টে সমর্পণ করা যেখানে সে জাপানের কারাগারের দুর্নীতি এবং বর্বর আচরণের বিপক্ষে মামলা দায়ের করতে পারবে।\nসে এই রীতিতে পরিবর্তন আনার স্বপ্ন দেখতো। কোবিয়াশী তার সকল কথা ধৈর্য সহকারে শুনে তাকে আপ্যায়নও করলো, কিন্তু শিরাটোরি কিছুক্ষণ এর জন্য আড়ালে গেলে সে পুলিশকে কল দিয়ে সব জানিয়ে দিল। আবার কারারুদ্ধ হলো শিরাটোরি এবং এইবার প্রতিজ্ঞা নিল কোন আইন কর্মকর্তাকে আর কখনো ভরসা করবেনা।\nএইবার বিচারালয় থেকে আরো বাড়তি তিন বছরের জন্য কারাগারে সশ্রম কারাদন্ডে দন্ডিত করা হলো, শিরাটোরি অনুরোধ করেছিল তাকে যেন এইবার টোকিও কারাগারে দেওয়া হয় কারণ উত্তরাঞ্চলের কারাগারে থাকতে তার কষ্ট হতো এবং আগের কারাগারে থাকতে থাকতে সে দুর্বল হয়ে পড়েছিল কিন্তু সেটা গ্রাহ্য করেনি।\nবরং এইবার বিচারক তাকে পাঠালেন কুখ্যাত আবাশিরি কারাগারে, যেটি জাপানের সবচেয়ে উত্তরাঞ্চলে অবস্থিত। এই শীতল কারাগার থেকে কেউ কখনো পালাতে পারেনি। কারাগারটি এতটাই শীতল ছিল যে সেখানে কারাবাসীদের দেওয়া খাবার,মিস্যো স্যুপ এবং সয়া সস খুব দ্রুত বরফ হয়ে যেতো। এমন অবস্থায় শিরাটোরিকে হাতকড়া পরিহিত অবস্থায় গ্রীষ্মকালীন কাপড়ে জেলে প্রেরণ করা হয়। এমন ঠান্ডায় দেহ অসাড় হওয়া অস্বাভাবিক কিছু না।\nবেপরোয়া শিরাটোরি রক্ষীদের হুমকি দিয়েছিল যেভাবেই হোক তাকে আটকে রাখা যাবেনা, আর তার প্রমাণস্বরুপ সে রক্ষীদের সামনেই তার হাতকড়াটি হ্যাঁচকা টানে ভেঙে ফেলে। শিরাটোরির এমন অভাবনীয় শক্তি, টিকটিকির মতো আরোহণ ক্ষমতা সব বিবেচনা করে এইবার তাকে রাখা হয় “এস্কেপ-প্রুফ” সেলে যেখানে পুরো কক্ষটি তৈরী করা হয় ইস্পাত দিয়ে আর সেখানের যেকোন জানালা অপরাধীর শরীরের আকার থেকে ছোট রাখা হয় তাছাড়া, জেলের বারগুলোও সরিয়ে ফেলা হয়।\nবিশেষভাবে তৈরী চাবির ছিদ্রবিহীন ২০ কেজির লোহার হাতকড়া পেছন দিক দিয়ে পরিয়ে শিরাটোরিকে রাখা হয় সেই কক্ষে। হাতকড়াটি খোলার জন্য কয়েক সপ্তাহ পরপর কেবল দুইজন মেটালওয়ার্ক স্পেশালিস্টের আশ্রয় নেওয়া হতো এবং প্রায় দুইঘন্টার লম্বা প্রসেসের পরেই সেটি খোলা সম্ভব হতো। কয়েক সপ্তাহপরে হাতকড়াগুলো না খুলে দিলে হাতে হওয়া ক্ষতে শূককীটের আক্রমণ শুরু হতো।\nশিরাটোরির খাবারের পরিমাণও এইবার অর্ধেক করে দেওয়া হয় ,আর খাবার দেওয়া হতো ছোট্ট একটি জানালা দিয়ে। প্রায় কুকুরের মতো বুকে ভর করে টেনে টেনে চলতে হতো তাকে, এত ভারী হাতকড়া তার জীবনকে দুর্বিষহ করে তুলেছিল, শান্তিমতো ঘুমাতেও পারতো না শিরাটোরি। কিন্তু আশার কথা হচ্ছে বসন্ত প্রায় চলে এসেছিল, উষ্ণতা বৃদ্ধির কারণে তার শরীরে শক্তিও ধীরে ধীরে ফিরে আসছিল।\nএরপরে একদিন হঠাত আগস্টের এক রাতে এক গার্ড যখন কিছু প্রশাসনিক কাজ করছিল তখন ছাদে কিছু একটার শব্দ শুনে কারাগারে চেক করতে গিয়ে দেখে শিরাটোরি “এস্কেপ-প্রুফ” সেল থেকেও পালিয়ে গেছে। আর এইবার শিরাটোরি যেভাবে পালিয়েছে সেটা আরো রোমাঞ্চকর।\nপুরো মহাবিশ্বের ইতিহাস এবং কসমিক-ক্যালেন্ডার\nমেঝেতে খাওয়ার জন্য কষ্ট করতে হলেও প্রতিবার শিরাটোরি একটু করে মিস্যো স্যুপ বাঁচিয়ে রাখতো, আর সেই বাঁচিয়ে রাখা স্যুপ ঢেলে দিতো জানালার স্টিল ফ্রেম আর হ্যান্ডকাফে। স্যুপের লবণ ধীরে ধীরে হ্যান্ডকাফ আর ফ্রেমে জং ধরতে সাহায্য করেছিল আর যার কারণে মাসখানেক পরে হ্যান্ডকাফের স্ক্রুগুলো ধীরে ধীরে খুলে আসে।প্রথম স্ক্রুটি খুলে আসার পরে বাকি মাসগুলোতে সেই স্ক্রুকেই স্ক্রুড্রাইভার হিসেবে ব্যবহার করে বাকি স্ক্রুগুলো খুলে ফেলে।\nহাতকড়া তো খুলে গেলো,কিন্তু কক্ষ থেকে বের হবে কি করে? জানালাগুলোতো শরীরের আকারের থেকে ছোট! কিন্তু শিরাটোরীর আরেক দক্ষতার খবর কেউ জানতো না, শিরাটোরির নিজের হাড়ের অবস্থান বদলে ফেলার ক্ষমতা। শিরাটোরি সেই জানালা দিয়ে নিজের শরীরের হাড়গুলোর অবস্থান বদলে শুয়োপোকার মতো করে কক্ষ থেকে বের হয়ে যায় আর এরপরে পালিয়ে যায়। পালানোর পরে দুইবছর সে একাকী ঠান্ডা পর্বতে জীবনযাপন করে।\nআমেরিকার সাথে জাপানের যুদ্ধের অবসান ঘটার পরে শিরাটোরি এক কৃষককে আত্মরক্ষার জন্য খুন করে আর সেই খুনের দায়ে আবার তাকে ধরে পাঠানো হয় জেলে, আর এইবার নিয়ে যাওয়া হয় সাপোরো কারাগারে। এবার ২৪ ঘন্টা ৬ জন সশস্ত্র প্রহরী দিয়ে সার্বক্ষণিক কড়া নজরদারীর সাথে কারাগারের কক্ষ আরো আপগ্রেড করা হয়।\nজানালার মাপ এবার মাথার মাপের চেয়ে ছোট করা হয়। রক্ষীরা এবার এত বিশ্বাসী ছিল যে এবার কোনরকম হাতকড়া পরানোর প্রয়োজনই মনে করেনি।আর তাছাড়াও,শিরাটোরি অনেক দুর্বল আর বুড়ো হয়ে যাচ্ছিল তাই আত্মবিশ্বাসটি এইবার বেশী।\nইয়োশিয়ে এবার সারাদিন সিলিং এর দিকে তাকিয়ে পালাবার পথ খুঁজে বেড়াতো আর শুয়ে থাকতো,উঠতে চাইতো না। রোজ এভাবে শুয়ে থাকতে দেখে অভ্যস্ত হয়ে গিয়েছিল প্রহরীরা। একদিন সকালে বিরক্ত হয়ে প্রহরীরা কক্ষে ঢুকে তাকে শৃঙ্খলাবদ্ধ করতে গিয়ে দেখে বিছানায় শিরাটোরি নয়,আছে আলগা কাঠের তক্তা।\nআসলে এইবার শিরাটোরি মনোবিজ্ঞান কাজে লাগিয়ে ধোকা দেওয়ার জন্য ওপরের দিকে তাকিয়ে অভিনয় করতো,আর সিলিং এর চারপাশের দিকে বেশী মনোযোগ দেওয়ায় মেঝের গঠনের দিকে নির্মাতা খেয়ালই করেনি। তাই শিরাটোরি এইবার রোজ মেঝের কাঠগুলো উঠিয়ে স্যুপের বাটি দিয়ে মাটি কেটে মাটির নিচ দিয়ে রাস্তা বানিয়ে পালিয়ে যায়। আর রোজ রাতে সে কাঠগুলো সঠিক স্থানে রাখার কারণে কেউ ধরতেও পারেনি শিরাটোরির এই বুদ্ধিদীপ্ত কৌশল। আর এভাবেই চতুর্থবারের মতো পালালেন ইয়োশিয়ে শিরাটোরি।\nঅবশ্য পরে একটা সময় শিরাটোরি নিজেই এক অফিসারকে নিজের পরিচয় জানিয়ে ধরা দেয় এবং তার সমস্ত কাহিনী এবং আচার-ব্যবহারের কারণে জাপানের বিচার-ব্যবস্থার পরিবর্তনের জন্য জোর দেওয়া হয়। তাকে তার পছন্দমতো টোকিওতে ফুচু কারাগারে রাখা হয় এবং সেখানে স্বচ্ছন্দে ১৯৬১ সাল পর্যন্ত সে কারাজীবন কাটিয়ে স্বাভাবিক জীবনে ফিরে আসে।\nএভাবেই ইয়োশিয়ে শিরাটোরি নিজেকে জাপানের এন্টি-হিরো হিসেবে প্রতিষ্ঠিত করে ।তার স্মরণার্থে আবাশিরি কারাগার (বর্তমানে আবাশিরি মিউজিয়াম) এ তার প্রতিকৃতিও রাখা হয়েছে।\nTags: Anti-hero of JapanMiso Soup prison breakYoshie Shiratori\nI prefer to be witty than pretty


প্রশ্নোত্তর আত-তাহরীক জুলাই ২০১৫\nহাদীছ ফাউন্ডেশন বাংলাদেশ\nপ্রশ্ন (১/৩৬১) : জামা‘আতবদ্ধ ছালাতে শেষ তাশাহহুদের সময় যোগদান করলে তাশাহহুদ সহ অন্যান্য দো‘আসমূহ পাঠ করতে হবে কি?\n-আমীর ফাহদ, দুবাই, আরব আমিরাত।\nউত্তর : শেষ তাশাহহুদে যতটুকু সম্ভব ততটুকু পড়বে। রাসূলুল্লাহ (ছাঃ) বলেন, ‘নিশ্চয়ই ইমাম নির্ধারিত হন, তাকে অনুসরণ করার জন্য’ (বুখারী হা/৩৭৮; মিশকাত হা/১১৩৯)। তিনি বলেন, যখন তোমাদের কেউ ছালাতে উপস্থিত হবে, তখন ইমাম যে অবস্থায় যা করতে থাকবে, সেও যেন তাই করে (তিরমিযী হা/৫৯১, মিশকাত হা/১১৪২)।\nপ্রশ্ন (২/৩৬২) : কোন অমুসলিম ইসলাম গ্রহণ কালে প্রচলিত চারটি কালেমা পাঠ করবে কি?\n-রেযাউল করীম, কাছনা, তরিটারী, রংপুর।\nউত্তর : ইসলাম গ্রহণের সময় কেবল কালেমা শাহাদাত ‘আশহাদু আল লা-ইলা-হা ইল্লাল্লা-হু ওয়া আশহাদু আন্না মুহাম্মাদান ‘আবদুহূ ওয়া রাসূলুহু’ পাঠ করাই যথেষ্ট। ছুমামা বিন উছাল, যিমাদ আযদী প্রমুখ ইসলাম গ্রহণকালে এই কালেমাই পাঠ করেছিলেন (মুসলিম হা/১৭৬৪, ৮৬৮; মিশকাত হা/৩৯৬৪, ৫৮৬০)। বাকী কালেমাগুলি যেকোন সময় পাঠ করা যায়।\nপ্রশ্ন (৩/৩৬৩) : মসজিদের ইমাম ছাহেব ছাত্রীরা বেপর্দায় চলে এরূপ সহশিক্ষা প্রতিষ্ঠানে চাকুরী করেন। এটা জায়েয হবে কি? এছাড়া যেসব এলাকায় প্রতিবেশী বেপর্দা নারীরা চলাফেরা করে, সেসব এলাকায় বাস করা জায়েয হবে কি?\n-আব্দুল ওয়াহেদ, আদমদীঘি, বগুড়া।\nউত্তর : সহশিক্ষা প্রতিষ্ঠানে চাকুরী না করাই শরী‘আত সম্মত। এতে অনৈতিক সম্পর্কের সুযোগ সৃষ্টি হয়। এরপরেও যদি চাকুরী করতে হয়, তাহ’লে উভয়কে কথায় ও কর্মে কঠোরভাবে পর্দা মেনে চলতে হবে। পুরুষ ও নারী সর্বদা পরস্পরে দৃষ্টি নত করে চলবে। নারীকে অবশ্যই তার পুরা দেহ আবৃত করতে হবে এবং এমনভাবে চলতে হবে যেন তার গোপন সৌন্দর্য প্রকাশিত না হয় (নূর ৩০-৩১)। আল্লাহ বলেন, ‘তোমরা প্রকাশ্য ও গোপন অশ্লীলতা সমূহের নিকটবর্তী হয়ো না’ (আন‘আম ৬/১৫১)।\nএলাকায় থেকেই উপদেশের মাধ্যমে বেহায়াপনার মুকাবিলা করতে হবে। লূত (আঃ) তাঁর বেহায়া কওমকে তাদের মধ্যে থেকেই দাওয়াত দিতেন। যেজন্য তাঁর কওম তাঁকে লক্ষ্য করে বলেছিল, ‘তোমরা এদেরকে তোমাদের শহর থেকে বের করে দাও। এরা বড়ই সাধু থাকতে চায়’ (আ‘রাফ ৭/৮২)।\nএরপরেও বাধ্যগত অবস্থায় দ্বীন বাঁচানোর স্বার্থে হিজরত করা জায়েয (ফাৎহুল বারী হা/২৮২৫-এর আলোচনা দ্রঃ)।\nপ্রশ্ন (৪/৩৬৪) : বগল বা নাভীর নীচের লোম ছাফ করতে লোমনাশক প্রসাধনী ব্যবহার করা যাবে কি?\n-আল-আমীন, ঘোনাপাড়া, জয়পুরহাট।\nউত্তর : লোমনাশক প্রসাধনী ব্যবহার করায় কোন দোষ নেই। হাদীছে উভয়স্থানের লোম ছাফ করতে বলা হয়েছে (মুসলিম, মিশকাত হা/৩৫০)। হাদীছে নাৎফ ও হালাক্ব দু’টি পদ্ধতি বর্ণিত হয়েছে। এর মধ্যে কষ্টদায়ক নয়, এমন যেকোন পদ্ধতি অবলম্বন করা জায়েয (মির‘আত হা/৩৮২-এর আলোচনা ২/৮০-৮১ পৃঃ)।\nপ্রশ্ন (৫/৩৬৫) : বিবাহের সময় পাজামা-পাঞ্জাবী ও টুপী পরা কি যরূরী? কনের বাড়ীতে গিয়ে বর গলায় মালা ও হাতে ফুল উপহার নিতে পারে কি?\nবাংলাবান্ধা, তেঁতুলিয়া, পঞ্চগড়।\nউত্তর : তাক্বওয়াপূর্ণ পোশাক হিসাবে পাজামা-পাঞ্জাবী ও টুপী পরা উত্তম। কারণ অমুসলিমদের পোষাকের বিপরীতে এগুলি উপমহাদেশে দ্বীনদার মুসলমানদের পোষাক হিসাবে গৃহীত। বরের গলায় মালা দেওয়া, তার হাতে ফুল দেওয়া ইত্যাদি অপ্রয়োজনীয় সামাজিক প্রথা মাত্র। যা থেকে দূরে থাকাই উত্তম। এতদ্ব্যতীত বিবাহকালে প্রচলিত যাবতীয় শরী‘আত বিরোধী রেওয়াজ ও নারী-পুরুষের পর্দাহীন চলাফেরা বন্ধ করা আবশ্যক।\nপ্রশ্ন (৬/৩৬৬) : নাম পরিবর্তন করলে নতুন করে আকীকা দিতে হবে কি?\n-মাহমূদুল হাসান, নবাবগঞ্জ, দিনাজপুর।\nউত্তর : নাম পরিবর্তন করলে আকীকা দিতে হবে না। রাসূল (ছাঃ) বহু মানুষের নাম পরিবর্তন করে দিয়েছেন (মুসলিম, মিশকাত হা/৪৭৫৬ ‘শিষ্টাচারসমূহ’ অধ্যায়, ‘নামসমূহ’ অনুচ্ছেদ)। যেমন ওমর (রাঃ)-এর বোন ‘আছিয়ার নাম পরিবর্তন করে তিনি ‘জামীলা’ রেখেছিলেন। কিন্তু আকীকা করতে বলেননি (মুসলিম, মিশকাত হা/৪৭৫৮)।\nপ্রশ্ন (৭/৩৬৭) : রামাযানের ইফতারের জন্য বরাদ্দকৃত টাকা উদ্বৃত্ত হ’লে তা মসজিদে বা অন্য কোন জনকল্যাণমূলক কাজে লাগানো যাবে কি?\n-আবুল কালাম, আলীপুর, সাতক্ষীরা।\nউত্তর : উক্ত অর্থ শাওয়াল মাসের নফল ছায়েমদের ইফতারের জন্য রাখা যায়। অথবা ফকীর-মিসকীন বা ইয়াতীমদের মাঝে ব্যয় করা যায়।\nপ্রশ্ন (৮/৩৬৮) : মসজিদের সামনে বা মেহরাবের সামনে কালেমায়ে ত্বাইয়েবা বা কালেমায়ে শাহাদাত লেখা যাবে কি?\nভাদুরিয়া, নবাবগঞ্জ, দিনাজপুর।\nউত্তর : এগুলি করা যাবে না। আল্লাহ ও তাঁর রাসূলের বাণীকে এরূপ সৌন্দর্য বর্ধনের কাজে ব্যবহার করা অবমাননার শামিল। রাসূলুল্লাহ (ছাঃ) ও খুলাফায়ে রাশেদীনের আমলে কোন মসজিদে এগুলি লেখা হ’ত না। মসজিদ জাঁকজমকপূর্ণ করতে রাসূল (ছাঃ) নিষেধ করেছেন’ (আবুদাঊদ হা/৪৪৮; মিশকাত হা/৭১৮)। উপরন্তু ছালাতের সময় এসব চোখে পড়লে ছালাতের একাগ্রতা বিনষ্ট হয় (বুখারী হা/৩২৯১)। অতএব এসব থেকে বিরত থাকা আবশ্যক।\nপ্রশ্ন (৯/৩৬৯) : জনৈক আলেম বলেন, যঈফ হাদীছের বিপরীতে ছহীহ হাদীছ না থাকলে, ঐ যঈফ হাদীছের উপর আমল করা যাবে। একথা কি ঠিক?\nচর বাগডাঙ্গা, চাঁপাই নবাবগঞ্জ।\nউত্তর : উক্ত বক্তব্য সঠিক নয়। যঈফ হাদীছ কোন ক্ষেত্রেই আমলযোগ্য নয়। ইমাম বুখারী, মুসলিম, ইয়াহইয়া ইবনু মাঈন, ইবনুল ‘আরাবী, ইবনু হাযম, ইবনু তায়মিয়াহ প্রমুখ শীর্ষস্থানীয় মুহাদ্দিছগণ সকল ক্ষেত্রে যঈফ হাদীছ বর্জনযোগ্য বলেছেন (দ্রঃ জামালুদ্দীন ক্বাসেমী, ক্বাওয়াইদুত তাহদীছ; আশরাফ বিন সাঈদ, হুকমুল ‘আমাল বিল হাদীছিয যঈফ)। শায়খ নাছিরুদ্দীন আলবানী (রহঃ) বলেন, ‘যঈফ হাদীছ অতিরিক্ত ধারণার ফায়েদা দেয় মাত্র। তবে এ বিষয়ে সকল বিদ্বান একমত যে, আহকাম ও ফাযায়েল কোন বিষয়েই যঈফ হাদীছের উপর আমল করা বৈধ নয়’ (তামামুল মিন্নাহ ৩৪ পৃঃ)।\nপ্রশ্ন (১০/৩৭০) : সরকারকে ট্যাক্স না দিয়ে বৈদেশিক মুদ্রা বিনিময়ের ব্যবসা করা বৈধ হবে কি?\n-বদরুযযামান, কেঁড়াগাছি, সাতক্ষীরা।\nউত্তর : বৈধ হবে না। কারণ রাষ্ট্রীয় স্বার্থ মানেই জনস্বার্থ। আর ট্যাক্স ফাঁকি দেওয়ার মাধ্যমে জনস্বার্থের ক্ষতি করা ইসলাম অনুমোদন করে না। ইসলামী রাষ্ট্রে এ ধরনের অপরাধকে চুরির অপরাধ হিসাবে গণ্য করা হবে। অন্যদিকে একজন ঈমানদার ব্যক্তি কখনো অন্যের ক্ষতি সাধন করে আপন স্বার্থ হাছিল করতে পারে না (বিস্তারিত দ্রঃ ২য় বর্ষ সেপ্টেম্বর’৯৯ প্রশ্নোত্তর ২২/১২২)।\nপ্রশ্ন (১১/৩৭১) : সূদ আদান-প্রদানকারী ব্যাংক বা বীমা প্রতিষ্ঠানকে বাসা ভাড়া দেওয়ায় শরী‘আতে কোন বাধা আছে কি?\n-শহীদুল ইসলাম, ছোটবনগ্রাম, রাজশাহী।\nউত্তর : ব্যাংক বা বীমা প্রতিষ্ঠানকে বাসা ভাড়া দেওয়া যাবে না। এগুলি সরাসরি সূদী কারবারের সাথে জড়িত। আল্লাহ তা‘আলা অন্যায় ও পাপ কাজের সহযোগিতা করতে নিষেধ করেছেন (মায়েদাহ ৫/২)।\nপ্রশ্ন (১২/৩৭২) : দিনের বেলায় স্বপ্নদোষ হ’লে ছিয়ামের কোন ক্ষতি হবে কি?\n-মিনহাজুল ইসলাম, উপশহর, রাজশাহী।\nউত্তর : এতে ছিয়াম ভঙ্গ হবে না। কারণ এটি মানুষের নিয়ন্ত্রণাধীন বিষয় নয়। আর যা মানুষের নিয়ন্ত্রণের বাইরে, তা করার জন্য মানুষকে বাধ্য করা হয়নি। ব্যাপারটি অনিচ্ছায় বমন করার মত। রাসূলুল্লাহ (ছাঃ) বলেন, কারো অনিচ্ছায় বমি হ’লে ছিয়াম নষ্ট হবে না’ (আবুদাঊদ, মিশকাত হা/২০০৭; ইরওয়া ৪/৫১ পৃঃ)।\nপ্রশ্ন (১৩/৩৭৩) : সামনা সামনি কেউ প্রশংসা করলে করণীয় কি?\n-তাওহীদুযযামান, ঝিকরগাছা, যশোর\nউত্তর : সেক্ষেত্রে প্রশংসিত ব্যক্তি নিম্নের দো‘আটি পাঠ করতে পারেন।- اللَّهُمَّ لَا تُؤَاخِذْنِيْ بِمَا يَقُولُوْنَ وَاغْفِرْ لِيْ مَا لاَ يَعْلَمُوْنَ (আল্লাহুম্মা লা তুআখিযনী বিমা ইয়াকূলূন, ওয়াগফিরলী মা লা ইয়া‘লামূন)। অর্থ : ‘হে আল্লাহ! তারা যা বলছে সে ব্যপারে আমাকে পাকড়াও কর না এবং যে বিষয়ে তারা জানে না, সে বিষয়ে আমাকে ক্ষমা করে দাও’। জনৈক ছাহাবী এ দো‘আটি পাঠ করতেন’ (আল-আদাবুল মুফরাদ হা/৭৬১, সনদ ছহীহ)।\nস্মর্তব্য যে, প্রশংসাকৃত ব্যক্তির ক্ষতি হওয়ার সম্ভাবনা না থাকলে এবং এতে তার কল্যাণের সম্ভাবনা থাকলে প্রশংসা করা যেতে পারে (ফাতাওয়া লাজনা দায়েমাহ ২৬/১২৪)। তবে সামনে হৌক বা পিছনে হৌক কারো ব্যাপারে অতি প্রশংসা করা উচিৎ নয়। রাসূল (ছাঃ)-এর নিকটে জনৈক ছাহাবী অপর এক ছাহাবীর উচ্চ প্রশংসা করলে তিনি বলেন, আফসোস! তুমি তো তোমার সাথীর গর্দান কেটে ফেললে (কথাটি তিনি তিনবার বললেন)। অতঃপর বললেন, যদি কারো প্রশংসা করতে হয়, তবে সে যেন বলে, আমি তার ব্যাপারে এমন এমন ধারণা পোষণ করি। কারণ তার প্রকৃত হিসাব আল্লাহ জানেন...(বুখারী, মুসলিম, মিশকাত হা/৪৮২৭)।\nপ্রশ্ন (১৪/৩৭৪) : ‘হাসবুনাল্লাহ ওয়া নি‘মাল ওয়াকীল, নি‘মাল মাওলা ওয়া নি‘মান নাছীর’- দো‘আটি কি ছহীহ কি? কোন কোন ক্ষেত্রে দো‘আটি পাঠ করা যায়?\n-শহীদুল ইসলাম, কামারপাড়া, মাগুরা।\nউত্তর : ‘হাসবুনাল্লাহু ওয়া নি‘মাল ওয়াকীল’-অংশটি ছহীহ হাদীছ দ্বারা প্রমাণিত। ইবরাহীম (আঃ)-কে আগুনে নিক্ষেপ করা হ’লে এবং রাসূল (ছাঃ) (মুশরিকদের হামলা হবে এমন খবর শুনে হামরাউল আসাদে) উক্ত দো‘আটি পাঠ করেন (বুখারী হা/৪৫৬৩; আলে ইমরান ৩/১৭৩)। অন্যত্র রাসূল (ছাঃ) এ দো‘আটি পাঠ করার ব্যাপারে উৎসাহিত করেছেন (তিরমিযী হা/৩২৪৩; ছহীহাহ হা/১০৭৯)। তবে ‘নি‘মাল মাওলা ওয়া নি‘মান নাছীর’ বাক্যটি আল্লাহর প্রশংসাসূচক কুরআনের আয়াত (আনফাল ৪০; হজ্জ ৭৮), যা কোন দো‘আর সাথে যুক্ত করে পাঠ করায় কোন বাধা নেই। যেকোন দুঃখ, কষ্ট, বিপদ, দুশ্চিন্তায় আল্লাহর উপরে পূর্ণ তাওয়াক্কুল প্রকাশের জন্য উপরোক্ত দো‘আটি পাঠ করা যায়।\nপ্রশ্ন (১৫/৩৭৫) : আবু সাঈদ খুদরী (রাঃ) যখন কোন যুবককে দেখতেন তখন তাকে রাসূল (ছাঃ)-এর অছিয়ত অনুযায়ী স্বাগত জানাতেন মর্মে বর্ণিত হাদীছটি কি ছহীহ?\nসাতক্ষীরা সদর, সাতক্ষীরা।\nউত্তর : হাদীছটির প্রথমাংশ সনদে ও মতনে ছহীহ এবং শেষাংশের খবর ছহীহ। আবু সাঈদ খুদরী (রাঃ) যখন কোন যুবককে, অন্য বর্ণনায় কোন ইলমে হাদীছ অন্বেষণকারীকে দেখতেন, তখন তাকে বলতেন, রাসূল (ছাঃ)-এর অছিয়ত অনুযায়ী আমি তোমাকে মারহাবা জানাচ্ছি। রাসূল (ছাঃ) তোমাদের ব্যাপারে আমাদের অছিয়ত করেছেন’ (হাকেম ১/৮৮, হা/২৯৮; যাহাবী সনদ ছহীহ; আলবানী, সিলসিলা ছহীহাহ হা/২৮০)। কিন্তু শেষাংশ তথা- (আমারানা ... আহলুল হাদীছে বা‘দানা) ‘রাসূল (ছাঃ) আমাদেরকে তোমাদের জন্য মজলিস প্রশস্ত করার এবং তোমাদেরকে হাদীছ বুঝাবার নির্দেশ দিয়ে গেছেন। কেননা তোমরা আমাদের পরবর্তী বংশধর এবং তোমরাই আমাদের পরবর্তী আহলেহাদীছ’ অংশটুকুর বর্ণনাসূত্রে আবু হারূণ আম্মারা বিন জুওয়াইন আবাদী ও মুহাম্মদ ইবনু যাকওয়ান আযদী নামক দু’জন অত্যন্ত দুর্বল রাবী রয়েছেন। সেকারণ শেষাংশটুকুর সনদ দুর্বল (তাকরীবুত তাহযীব ১/৪০৮, রাবী নং ৪৮৪০; ১/৭১১; তাহযীবুত-তাহযীব ৭/৪১২, রাবী নং ৬৭০, মীযান ৩/১৭৩, রাবী নং ৬০১৮)। কিন্তু মর্ম এবং খবর ছহীহ। কেননা তখন ছাহাবীগণই ছিলেন হাদীছের ধারক-বাহক ও প্রচারক, তথা আহলুল হাদীছ।\nছাহাবীগণসহ যুগে যুগে আহলুল হাদীছগণই যে ত্বায়েফাহ মানছূরাহ (তিরমিযী হা/২১৯২) বা ফিরক্বা নাজিয়াহ সে ব্যাপারে সালাফে ছালেহীনের মধ্যে কোন মতভেদ নেই। যেমন ‘ত্বায়েফাহ মানছূরাহ’-এর পরিচয় দিতে গিয়ে ইমাম বুখারী (রহঃ)-এর উস্তাদ ইমাম আলী ইবনুল মাদীনী (রহঃ) বলেছেন, ‘তারা হ’লেন আছহাবুল হাদীছ’ (তিরমিযী হা/২১৯২)। ইমাম বুখারী (রহঃ) বলেন, ‘তারা হ’লেন আহলেহাদীছ’ (খত্বীব বাগদাদী, মাসআলাতুল ইহতিজাজ বিশ-শাফেঈ, পৃঃ ৪৭, সনদ ছহীহ)। ইমাম ইবনু হিববান ‘ইলম’ অধ্যায়ে উপরোক্ত হাদীছের উপর অনুচ্ছেদ রচনা করেছেন,ذِكْرُ إِثْبَاتِ النُّصْرَةِ لِأَصْحَابِ الْحَدِيثِ إِلَى قِيَامِ السَّاعَةِ ‘ক্বিয়ামত অবধি আল্লাহ কর্তৃক আহলেহাদীছদের সাহায্যপ্রাপ্তি প্রমাণিত হওয়ার বিবরণ’ (ছহীহ ইবনু হিববান, ১/২৬১, হা/৬১)। ইমাম আহমাদ বিন হাম্বল (রহঃ) বলেন, ‘সাহায্যপ্রাপ্ত এই দলটি যদি আছহাবুল হাদীছ (আহলেহাদীছ) না হয়, তবে আমি জানি না তারা কারা’? (হাকেম, মা‘রিফাতু উলূমিল হাদীছ হা/২, সনদ হাসান)। ইমাম শাফেঈ (রহঃ) বলেন, ‘আমি যখন কোন ‘আহলেহাদীছ’-কে দেখি তখন যেন রাসূল (ছাঃ)-কেই জীবন্ত দেখি’ (খত্বীব বাগদাদী, শারফু আছহাবিল হাদীছ, হা/৮৫)। (বিস্তারিত দ্রঃ আলবানী, সিলসিলা ছহীহাহ হা/২৭০ ও ২৮০-এর আলোচনা; যুবায়ের আলী যাঈ, ‘আহলেহাদীছ একটি বৈশিষ্ট্যগত নাম’ (মাসিক আত-তাহরীক এপ্রিল-জুলাই ২০১৫)।\nপ্রশ্ন (১৬/৩৭৬) : জনৈক আলেম বলেন, সুন্নাতযুক্ত ফরয ছালাত শেষে সংক্ষিপ্ত দো‘আ পাঠ করতে হবে। আর সুন্নাত বিহীন তথা ফজর ও আছর ছালাতের পর বিস্তারিত যিকির করতে হবে। এর কোন সত্যতা আছে কি?\n-আবুল বাশার, হালিশহর, চট্টগ্রাম।\nউত্তর : উক্ত বক্তব্যের কোন ভিত্তি নেই। বরং যেকোন ফরয ছালাত শেষে তাসবীহ ও দো‘আ সমূহ সংক্ষিপ্ত বা দীর্ঘ করা দু’টিই জায়েয। মুছল্লী সম্ভবপর সকল দো‘আ পাঠ করবে। আর ব্যস্ততা বা গৃহাভ্যন্তরে গিয়ে যিকর-আযকার করতে চাইলে সংক্ষিপ্ত করবে। তবে কমপক্ষে তিনি ‘আল্লাহুম্মা আনতাস সালাম, ...ইকরাম’ বলে উঠে যাবেন (বুখারী হা/৮৪৯; মুসলিম হা/৫৯২; মিশকাত হা/৯৬০)। রাসূল (ছাঃ) কখনো কখনো দীর্ঘ সময় ধরে দো‘আ সমূহ পাঠ করতেন (বুখারী হা/৮৪৪; ছহীহাহ হা/১৯৬, ১০২)।\nরাসূল (ছাঃ) বলেন, প্রত্যেক ফরয ছালাতের শেষে যে ব্যক্তি ৩৩ বার সুবহানাল্লাহ, ৩৩ বার আলহামদুলিল্লাহ ও ৩৪ বার আল্লাহু আকবার পাঠ করে, সে নিরাশ হয় না’ (মুসলিম হা/৫৯৬; মিশকাত হা/৯৬৬)। উক্ত হাদীছে প্রত্যেক ফরয ছালাতের কথা বলা হয়েছে, কেবলমাত্র সুন্নাতবিহীন ছালাতের কথা বলা হয়নি। শায়খ আলবানী (রহঃ) বলেন, প্রত্যেক ফরয ছালাতের পর হাদীছে বর্ণিত যিকর ও দো‘আ সমূহ পাঠ করবে। তার পরে সুন্নাত ছালাত থাক বা না থাক সেটা ধর্তব্য নয় (ছহীহাহ হা/১০২ আলোচনা দ্রঃ)।\nপ্রশ্ন (১৭/৩৭৭) : জুম‘আর ছালাত আদায়রত অবস্থায় মাইকের লাইন বন্ধ হয়ে গেলে এবং কিছু মুছল্লী ইমাম ছাহেবের আওয়ায শুনতে না পেলে তাদের জন্য করণীয় কি?\n-ইউসুফ, পশ্চিমবঙ্গ, ভারত।\nউত্তর : এমতাবস্থায় ইমামের তাকবীর শুনতে পাচ্ছেন এমন কেউ ইমামের পিছে পিছে সশব্দে তাকবীর সমূহ বলবেন। যাতে বাইরের মুছল্লীরা শুনতে পান। যদি তা সম্ভব না হয়, তাহ’লে তাদের মধ্যে কেউ এগিয়ে গিয়ে ইমামতি করবেন অথবা মাসবূকের ন্যায় প্রত্যেকে একাকী ছালাত আদায় করে নিবেন (মাজমূ‘ ফাতাওয়া বিন বায ১২/৩৩১)।\nপ্রশ্ন (১৮/৩৭৮) : প্রত্যেক চার রাক‘আত তারাবীহ ছালাতের পর উচ্চৈঃস্বরে ‘সুবহানা যিল-মুলকি ওয়াল মালাকূতি... আবাদান আবাদা... মালাইকাতি ওয়ার রূহ’ দো‘আ পাঠ করার কোন ভিত্তি আছে কি?\n-রূহুল আমীন, নওদাপাড়া, রাজশাহী।\nউত্তর : উক্ত দো‘আটি ছূফীদের আবিষ্কৃত বানোয়াট দো‘আ মাত্র। মূলতঃ তারাবীহর ছালাতে চার রাক‘আত পরপর পড়ার জন্য নির্দিষ্ট কোন দো‘আ নেই। তবে রাসূল (ছাঃ) বিতর ছালাতে সালাম ফিরানোর পর سُبْحانَ المَلِكِ القُدُّوسِ (সুবহা-নাল মালিকিল কুদ্দূস) দো‘আটি সশব্দে পাঠ করতেন (আবুদাউদ হা/১৪৩০; মিশকাত হা/১২৭৫)।\nপ্রশ্ন (১৯/৩৭৯) : আমার প্রতিবেশী বন্ধু ইসলাম সম্পর্কে বিভিন্ন সন্দেহবাদ আরোপ করে এবং রাসূল (ছাঃ) সম্পর্কে বিভিন্ন সময়ে কটূক্তি করে থাকে। আমার জানা মতে, এরূপ কটূক্তির ক্ষেত্রে কোন তওবার সুযোগ নেই। আর সরকারও এর সমর্থক। এক্ষণে আমি কি তাকে হত্যা করতে পারি?\n-আব্দুল হাকীম, ঠিকানা প্রকাশে অনিচ্ছুক।\nউত্তর : রাসূল (ছাঃ) বলেন, ইহূদী হৌক, নাছারা হৌক যে ব্যক্তি ইসলাম কবুল না করে মৃত্যুবরণ করে, সে ব্যক্তি জাহান্নামবাসী হবে’ (মুসলিম হা/১৫৩; মিশকাত হা/১০)। অতঃপর রাসূল (ছাঃ) সম্পর্কে কটূক্তিকারী ব্যক্তি তওবা না করলে সে অবশ্যই ধর্মত্যাগী ও কাফের (তাওবাহ ৬৫-৬৬)। ছাহাবীগণসহ সর্বযুগের বিদ্বানগণ এ বিষয়ে একমত যে ঐ ব্যক্তি কাফের ও মুরতাদ এবং তাকে হত্যা করা ওয়াজিব (ইবনু তায়মিয়াহ, আছ-ছারেমুল মাসলূল ২/১৩-১৬)। তবে তা আদালতের মাধ্যমে প্রমাণ সাপেক্ষে বাস্তবায়ন করার দায়িত্ব সরকারের। যেমন ইহূদী নেতা কা‘ব বিন আশরাফ রাসূল (ছাঃ) ও ছাহাবায়ে কেরামকে কটূক্তি করে ব্যঙ্গ কবিতা লিখলেও রাসূল (ছাঃ)-এর নির্দেশ পাওয়ার আগ পর্যন্ত ছাহাবীগণ তাকে হত্যা করেননি (বুখারী হা/৪০৩৭)। এছাড়া মু‘আয বিন জাবাল (রাঃ) ইয়ামনে জনৈক মুরতাদকে সেখানকার গভর্ণরের অনুমতি ক্রমেই হত্যা করেছিলেন (আবুদাঊদ হা/৪৩৫৪)। প্রত্যেকেই যদি দন্ড বাস্তবায়ন শুরু করে, তাহ’লে সমাজে চরম বিশৃংখলা সৃষ্টি হবে। সেকারণ দন্ড বাস্তবায়নের সাথে সংশ্লিষ্ট আদালত ও সরকার এ দায়িত্ব পালন করবেন। না করলে তারা কবীরা গোনাহগার হবেন এবং আল্লাহর নিকট কৈফিয়তের সম্মুখীন হবেন (উছায়মীন, শারহুল মুমতে‘ ১৪/৪৪১-৪২)।\nপ্রশ্ন (২০/৩৮০) : বর্তমানে একই দিনে ছিয়াম ও ঈদ পালন করার জন্য কিছু লোকের মাঝে উৎসুক্য লক্ষ্য করা যাচ্ছে। শারঈ দৃষ্টিকোণ থেকে এটা সঠিক হবে কি?\n-আমজাদুল ইসলাম, উত্তর বাড্ডা, ঢাকা।\nউত্তর : শরী‘আতের দৃষ্টিতে এটি সঠিক হবে না। কেননা আল্লাহ পাক বলেন, ‘তোমাদের মধ্যে যে ব্যক্তি (রামাযানের) এ মাস পাবে, সে যেন ছিয়াম রাখে’ (রাক্বারাহ ১৮৫)। ‘এ মাস পাবে’ অর্থ এ মাসের চাঁদ দেখতে পাবে। রাসূলুল্লাহ (ছাঃ) বলেন, ‘তোমরা চাঁদ দেখে ছিয়াম রাখ ও চাঁদ দেখে ছিয়াম ভঙ্গ কর। যদি চাঁদ তোমাদের নিকটে আচ্ছন্ন থাকে, তাহ’লে শা‘বান ত্রিশ দিন পূর্ণ করে নাও’ (মুত্তাফাক্ব আলাইহ, মিশকাত হা/১৯৭০ ‘ছাওম’ অধ্যায়, ‘চাঁদ দেখা’ অনুচ্ছেদ)। উপরোক্ত দলীলসমূহ দ্বারা প্রতীয়মান হয় যে, ছিয়াম ও ঈদের জন্য চাঁদ দেখা শর্ত। এক্ষণে এই চাঁদ দেখার বিষয়টি অঞ্চল বিশেষের সঙ্গে সম্পৃক্ত, না আধুনিক মিডিয়ার মাধ্যমে বিশ্বের যেকোন প্রান্তে দু’জন ন্যায়পরায়ণ ব্যক্তি চাঁদ দেখার সংবাদ পেলেই পৃথিবীর সকল দেশের সকল মুমিনের জন্য তা প্রযোজ্য হবে?\nএ ব্যাপারে মানুষের মস্তিষ্কপ্রসূত যুক্তি-তর্ক বাদ দিয়ে ছাহাবায়ে কেরামের আমলকে অগ্রাধিকার দেয়াই যথার্থ হবে। কুরাইব (রাঃ) বর্ণিত আছারে এসেছে যে, তিনি সিরিয়ায় রামাযানের ছিয়াম রেখে মাস শেষে মদীনায় ফিরে এখানকার ছিয়ামের সাথে এক দিন কমবেশ দেখতে পান। এ বিষয়ে ইবনু আববাস (রাঃ)-কে জিজ্ঞেস করা হ’লে তিনি বলেন, তোমরা ওখানে কবে চাঁদ দেখেছিলে? আমি বললাম, শুক্রবার সন্ধ্যায়। তিনি বললেন, আমরা এখানে শনিবারে সন্ধ্যায় চাঁদ দেখেছি। অতএব এখানে আমরা ছিয়াম চালিয়ে যাব, যতক্ষণ না ঈদের চাঁদ দেখতে পাব’। অন্য বর্ণনায় এসেছে, আমরা ৩০ দিন পূর্ণ করব। তাঁকে বলা হ’ল, মু‘আবিয়ার চাঁদ দেখা ও ছিয়াম রাখা কি আপনার জন্য যথেষ্ট নয়? তিনি বললেন, না। এভাবেই রাসূলুল্লাহ (ছাঃ) আমাদেরকে নির্দেশ দান করেছেন’ (মুসলিম হা/১০৮৭ ‘ছিয়াম’ অধ্যায়)। ইমাম নববী বলেন, এ হাদীছ স্পষ্টভাবে প্রমাণ করে যে, এক শহরের চন্দ্র দর্শন অন্য শহরে প্রযোজ্য নয় অধিক দূরত্বের কারণে (মির‘আত হা/১৯৮৯-এর ব্যাখ্যা ৬/৪২৮ পৃঃ)।\nউল্লেখ্য যে, সিরিয়া মদীনা থেকে উত্তর-পশ্চিমে এক মাসের পথ এবং প্রায় ৭০০ মাইল দূরত্বে অবস্থিত। সময়ের পার্থক্য মদীনা থেকে ১৪ মিনিট ৪০ সেকেন্ড পরে। চন্দ্র পশ্চিম দিক থেকে আগে উঠে বিধায় সেখানে মদীনার একদিন পূর্বে চাঁদ দেখা গিয়েছিল। মিশকাতের ভাষ্যকার ওবায়দুল্লাহ মুবারকপুরী বলেন, ‘আধুনিক হিসাব মতে পশ্চিম অঞ্চলে চাঁদ দেখা গেলে পশ্চিমাঞ্চলসহ সেখান থেকে অন্যূন ৫৬০ মাইল দূরত্বে পূর্বাঞ্চলের অধিবাসীদের জন্য ঐ চাঁদ গণ্য হবে। আর যদি পূর্বাঞ্চলে চাঁদ দেখা যায়, তাহ’লে পশ্চিমাঞ্চলের অনুরূপ দূরত্বের অধিবাসীদের জন্য উক্ত চাঁদ গণ্য হবে’ (মির‘আত ৬/৪২৯)। জ্যোতির্বিজ্ঞানের উক্ত হিসাব মতে মক্কায় চাঁদ দেখা গেলে আশপাশের ৫৬০ মাইল পর্যন্ত উক্ত চাঁদ দেখতে পাওয়া সম্ভব। অতএব উক্ত দূরত্বের অধিবাসীগণ উক্ত চাঁদের হিসাবে ছিয়াম ও ঈদ পালন করতে পারেন, সারা পৃথিবীর মানুষ নয়।\nঅতএব দু’জন মুসলিমের সাক্ষ্য ঐ অঞ্চলের মানুষের মধ্যেই সীমাবদ্ধ, যে অঞ্চলে একই দিনে চাঁদ দেখা সম্ভব (বিস্তারিত দ্রঃ মাসিক আত-তাহরীক প্রশ্নোত্তর জানুয়ারী ২০০৫ প্রশ্ন নং ১/১২১; আগষ্ট ২০১১ প্রশ্ন নং ৩৩/৪৩৩; আগস্ট ২০১৩ প্রবন্ধ, প্রসঙ্গ : সারাবিশ্বে একইদিনে ছিয়াম ও ঈদ; সেপ্টেম্বর’১৩, দরসে কুরআন : নবচন্দ্রসমূহ)।\nপ্রশ্ন (২১/৩৮১) : জনৈক মুফতী লিখেছেন, পৃথিবীতে কোটি কোটি মুসলমানের মধ্যে সামান্য কিছু লোক ছাড়া সবাই কোন না কোন মাযহাবের অনুসারী। আর মুসলমানদের সম্মিলিত দলের উপর আল্লাহর হাত রয়েছে। এর বাইরের সকলেই জাহান্নামী। একথার সত্যতা আছে কি?\n-সিরাজুল ইসলাম, বাঁশদহা বাজার, সাতক্ষীরা।\nউত্তর : জামা‘আতের উপর আল্লাহর হাত রয়েছে (ছহীহুল জামে‘ হা/১৮৪৮, ৮০৬৫)। এ সম্পর্কে রাসূলুল্লাহ (ছাঃ) বলেন, ‘আমার উম্মত ৭৩ দলে বিভক্ত হবে। তন্মধ্যে ৭২টি দল জাহান্নামে যাবে। মাত্র একটি দল জান্নাতে যাবে। সেটি হ’ল জামা‘আত’ (আহমাদ হা/১৬৯৭৯; আবুদাঊদ হা/৪৫৯৭; ছহীহ তিরমিযী সনদ ছহীহ, তাহকীক মিশকাত হা/১৭২ ‘কিতাব ও সুন্নাহকে আঁকড়ে ধরা’ অনুচ্ছেদ পৃঃ ৩০)। জামা‘আতের অর্থ অন্য হাদীছে রাসূল (ছাঃ) বলেন, যার উপরে আমি ও আমার ছাহাবীগণ আছি’ (তিরমিযী হা/২৬৪১; মিশকাত হা/১৭১)। আব্দুল্লাহ ইবনে মাস‘ঊদ (রাঃ) বলেন, ‘হক-এর অনুসারী দলই জামা‘আত। যদিও তুমি একাকী হও’ (ইবনু আসাকির, তারীখ দেমাশক্ব ১৩/৩২২ পৃঃ; সনদ ছহীহ, মিশকাত হা/১৭৩-এর টীকা নং (৫)। আব্দুল্লাহ ইবনুল মুবারককে এ বিষয়ে প্রশ্ন করা হ’লে, তিনি বলেন, আবুবকর ও ওমর (রাঃ) হ’লেন জামা‘আত (মিশকাত ১/৬১ পৃঃ টীকা-৫)। উপরোক্ত আলোচনা থেকে প্রতীয়মান হয় যে, পবিত্র কুরআন ও ছহীহ হাদীছের নিঃশর্ত অনুসারীগণই প্রকৃত অর্থে জামা‘আত। আর তারা হ’লেন ছাহাবায়ে কেরাম, সালাফে ছালেহীন ও তাদের যথাযথ অনুসারী যুগে যুগে আহলুল হাদীছগণ।\nপ্রশ্ন (২২/৩৮২) : ক্বদরের রাত্রিগুলিতে ইবাদত করার নিয়ম কি?\n-ইসহাক, কাঁঠালপাড়া, পবা, রাজশাহী।\nউত্তর : (১) দীর্ঘ রুকূ ও সিজদার মাধ্যমে বিতরসহ ১১ রাক‘আত তারাবীহ বা তাহাজ্জুদ ছালাত আদায় করা (বুখারী হা/১১৪৭; মুসলিম হা/৭৩৮)। (২) একই সূরা, তাসবীহ, দো‘আ বারবার পড়ে ছালাত দীর্ঘ করা (ইবনু মাজাহ, মিশকাত হা/১২০৫, সনদ হাসান; আবুদাঊদ হা/৮১৬; মিশকাত হা/৮৬২)। (৩) অধিকহারে তেলাওয়াত করা (বায়হাক্বী, মিশকাত হা/১৯৬৩)। (৪) একনিষ্ঠ চিত্তে দো‘আ-দরূদ ও তওবা-ইস্তেগফার করা। ক্বদরের রাতে ক্ষমা প্রার্থনার বিশেষ দো‘আ ‘আল্লা-হুম্মা ইন্নাকা ‘আফুউভুন তোহেববুল ‘আফ্ওয়া ফা‘ফু ‘আন্নী’ (হে আল্লাহ! তুমি ক্ষমাশীল। তুমি ক্ষমা করতে ভালবাস। অতএব আমাকে ক্ষমা কর) (তিরমিযী, মিশকাত হা/২০৯১) বেশী বেশী পাঠ করা। (৫) তারাবীহ’র ৮ রাক‘আত ছালাত জামা‘আতে আদায় করাই উত্তম। রাসূল (ছাঃ) বলেন, ইমামের সাথে জামা‘আতে ক্বিয়ামকারী সারা রাত্রি ছালাত আদায়ের নেকী পেয়ে থাকে’ (তিরমিযী হা/৮০৬, আবুদাঊদ, মিশকাত হা/১২৯৮)। (৬) এ রাতে মসজিদে জামা‘আতের সাথে ৮ রাক‘আত তারাবীহ পড়া। অতঃপর তাসবীহ-তেলাওয়াত শেষে ঘুমিয়ে যাওয়া। অতঃপর শেষ রাতে উঠে তাহিইয়াতুল ওযূ, তাহিইয়াতুল মসজিদ ইত্যাদি শেষে ৩ অথবা ৫ রাক‘আত বিতর পড়া, তেলাওয়াত করা, দো‘আ-দরূদ পাঠ করা ইত্যাদি।\nপ্রশ্ন (২৩/৩৮৩) : ই‘তিকাফ-এর ফযীলত কি? রাসূলুল্লাহ (ছাঃ)-এর ই‘তিকাফের পদ্ধতি কি ছিল? মহিলারা কি এ ইবাদতে অংশগ্রহণ করতে পারবে?\n-শহীদুল্লাহ, রসূলপুর, কামারখন্দ, সিরাজগঞ্জ।\nউত্তর : ই‘তিকাফ তাকওয়া অর্জন করার বড় মাধ্যম। আল্লাহ বলেন, যতক্ষণ তোমরা ইতিকাফ অবস্থায় মসজিদ সমূহে অবস্থান কর ততক্ষণ পর্যন্ত স্ত্রীদের সাথে মেলামেশা কর না। এগুলো আল্লাহর সীমারেখা (বাক্বারাহ ২/১৮৭)। এতে লায়লাতুল ক্বদর অনুসন্ধানের সুযোগ হয়। রাসূলুল্লাহ (ছাঃ) নিয়মিত ই‘তিকাফ করেছেন। তবে এ সম্পর্কে বিশেষ কোন ফযীলতের কথা ছহীহ হাদীছে পাওয়া যায় না। ই‘তিকাফের পদ্ধতি হ’ল, ই‘তিকাফ স্থলে সূর্যাস্তের পূর্বে প্রবেশ করবে এবং ঈদের আগের দিন বাদ মাগরিব বের হবে। রাসূল (ছাঃ) রামাযানের শেষ দশকে ই‘তিকাফ করতেন (বুখারী হা/২০২৫, মুসলিম; মিশকাত হা/২০৯৭)। আর শেষ দশক বলতে শেষ দশ রাত্রিকে বুঝানো হয় (ফজর ২)। যা ২০ তারিখ সুর্যাস্তের মাধ্যমে ২১ তারিখ শুরু হয় এবং ১লা শাওয়ালের চন্দ্রোদয়ের মাধ্যমে শেষ হয়। প্রাকৃতিক প্রয়োজন ছাড়া ইতিকাফকারী নিজ বাড়ীতে প্রবেশ করবে না (বুখারী হা/২০২৯)।\nমহিলাগণ কোন জামে মসজিদে ই‘তিকাফে বসতে পারবেন। রাসূল (ছাঃ)-এর স্ত্রীগণ মসজিদে নববীতে ই‘তিকাফে বসতেন (বুখারী, মুসলিম, মিশকাত হা/২০৯৭)। তাঁর জীবদ্দশাতেও অনুমতি দিয়েছিলেন। কিন্তু তা কারণবশতঃ বাস্তবায়ন হয়নি (বুখারী হা/২০৪১; মির‘আত ৭/১৪৩-৪৪, হা/২১১৭ আলোচনা দ্রঃ)। নারীদের জন্য বাড়ীর পাশের জুম‘আ মসজিদে ই‘তিকাফ করা উত্তম (ফাৎহুল বারী হা/২০৩৩-এর আলোচনা)।\nপ্রশ্ন (২৪/৩৮৪) : স্কুল-কলেজের পরীক্ষার কারণে রামাযানে ছিয়াম পালন না করে পরে ক্বাযা করা যাবে কি?\n-উম্মে হাবীবাহ, শাজাহানপুর, বগুড়া।\nউত্তর : রামাযানের ছিয়াম পালন ইসলামের পাঁচটি ন্তম্ভের অন্যতম (বুখারী হা/৮, মুসলিম হা/১৬)। ইচ্ছাকৃতভাবে যা পরিত্যাগ করা কবীরা গুনাহের অন্তর্ভুক্ত (ইবনু তায়মিয়াহ, মাজমূ‘ ফাতাওয়া ২৫/২২৫)। এক্ষণে যেসব কারণে ফরয ছিয়াম ক্বাযা করা যায়, পরীক্ষা তার অন্তর্ভুক্ত নয়। অতএব পরীক্ষার অজুহাতে ছিয়াম ক্বাযা করা হারাম হবে (ফাতাওয়া লাজনা দায়েমা ১০/২৪০)।\nপ্রশ্ন (২৫/৩৮৫) : সফর অবস্থায় ছিয়াম পালন করা অথবা ছেড়ে দেওয়া কোনটা উত্তম হবে?\n-শফীকুল ইসলাম, বাগমারা, রাজশাহী।\nউত্তর : সফর অবস্থায় কষ্টকর হ’লে ছিয়াম ছেড়ে দেওয়াই উত্তম। আর তা না হ’লে পালন করাই উত্তম হবে। হামযা আসলামী (রাঃ) রাসূল (ছাঃ)-কে সফরে ছিয়াম রাখার ব্যাপারে জিজ্ঞেস করলে তিনি বলেন, সফরে ছিয়াম না রাখা আল্লাহর পক্ষ থেকে একটি অনুগ্রহ। যে তা গ্রহণ করবে, তার জন্য এটা কল্যাণকর হবে। আর যদি কেউ ছিয়াম রাখতে পসন্দ করে, তাহ’লে তাতে কোন গুনাহ নেই (মুসলিম হা/১১২১, মিশকাত হা/২০২৯)। মক্কা বিজয়ের সফরে রাসূল (ছাঃ) ছিয়াম অবস্থায় মক্কার উদ্দেশ্যে বের হন। অতঃপর মক্কার ৪২ মাইল আগে ‘কুরাউল গামীম’ নামক স্থানে পৌঁছে ছিয়াম ভেঙ্গে ফেলেন (মুসলিম হা/১১১৪, মিশকাত হা/২০২৭)।\nপ্রশ্ন (২৬/৩৮৬) : শাওয়াল মাসের ছয়টি ছিয়াম পালনের ফযীলত কি? রামাযানের ক্বাযা ছিয়াম থাকলে তা আগে করতে হবে না শাওয়ালের ছিয়াম আগে পালন করতে হবে?\n-আব্দুল গফূর, আশাশুনি, সাতক্ষীরা।\nউত্তর : রাসূলুল্লাহ (ছাঃ) বলেন, ‘যে ব্যক্তি রামাযানের ছিয়াম পালন শেষে শাওয়াল মাসের ছয়টি ছিয়াম পালন করল, সে যেন সারা বছর ছিয়াম পালন করল’ (মুসলিম, মিশকাত হা/২০৪৭)। অন্য হাদীছে এক বছরের হিসাব রাসূলুল্লাহ (ছাঃ) এভাবে দিয়েছেন যে, ‘রামাযানের একমাস ছিয়াম (১০ গুণ নেকী ধরলে) ১০ মাসের সমান এবং (শাওয়ালের) ছয়টি ছিয়াম দু’মাসের সমান’ (ইবনু মাজাহ হা/১৭১৫; ইরওয়া ৪/১০৭ পৃঃ হা/৯৫০-এর আলোচনা)। এভাবে মোট বারো মাস বা সারা বছর।\nশাওয়াল মাসের ছিয়াম আগে করাই কর্তব্য। কারণ শাওয়াল পার হ’লে শাওয়াল মাসের ছিয়াম পালনের সুযোগ থাকে না। আর রামাযানের ক্বাযা ছিয়াম বছরের যেকোন সময়ে আদায় করা যাুয় (বাক্বারাহ ২/১৮৫)। ব্যস্ততার কারণে আয়েশা (রাঃ) তাঁর রামাযানের ছুটে যাওয়া ছিয়াম পরবর্তী শা‘বান মাসে আদায় করতেন (বুখারী, মুসলিম, মিশকাত হা/২০৩০)। তবে ফরযের ক্বাযা যত দ্রুত সম্ভব আদায় করাই উচিৎ (মির‘আত ৫/২৩)।\nপ্রশ্ন (২৭/৩৮৭) : পিতা-মাতার প্রতি সন্তানের অবশ্য পালনীয় কর্তব্য কি কি?\n-আসমা, মণিরামপুর, যশোর।\nউত্তর : পিতা-মাতার প্রতি সন্তানদের অবশ্য কর্তব্য সমূহ রয়েছে। যেমন (১) তাদের প্রতি অনুগ্রহ করা (নিসা ৩৬)। তথা কথা-কর্ম, শারীরিক-মানসিক, আর্থিক সকল বিষয়ে অনুগ্রহ ও নম্রতা পাওয়ার সর্বোচ্চ হকদার হ’লেন পিতা-মাতা। আল্লাহ বলেন, তোমরা তাদের সঙ্গে এমন কথা বলো না যেন তারা বিরক্ত হয়ে উহ্ শব্দ করেন’ (ইসরা ২৩-২৪)। (২) তাদের জন্য ব্যয় করা (বাক্বারাহ ২/২১৫; ইবনু মাজাহ হা/২২৯১; আবুদাঊদ হা/৩৫৩০, মিশকাত হা/৩৩৫৪)। (৩) শরী‘আতসম্মত সকল বিষয়ে তাদের আনুগত্য করা। (বুখারী হা/৭২৫৭, ইসরা ১৭/২৩; লোকমান ৩১/১৪)। (৪) তাদের জন্য দো‘আ করা (ইসরা ১৭/২৩, মুসলিম, মিশকাত হা/২০৩)। এছাড়া তাঁদের জীবদ্দশায় ও মৃত্যুর পরে তাঁদের বন্ধু-বান্ধবদের প্রতি সদাচরণ করা (মুসলিম, মিশকাত হা/৪৯১৭) ইত্যাদি।\nপ্রশ্ন (২৮/৩৮৮) : মানতের পশুর গোশত কিভাবে বণ্টন করতে হবে?\n-তাসলীমা যামান, ভাদিয়ালী, সাতক্ষীরা।\nউত্তর : রাসূলুল্লাহ (ছাঃ) বলেন, ‘ক্বসম’ বা মানত ব্যক্তির নিয়তের উপর নির্ভরশীল’ (মুসলিম, মিশকাত হা/৩৪১৬)। ইমাম শাওকানী বলেন, ‘মানতকারী ব্যক্তি গুনাহের কাজ ব্যতীত সব ধরনের বৈধ মানত বাস্তবায়নে স্বাধীন ইচ্ছার অধিকারী’ (নায়লুল আওত্বার ১০/২৩১ ‘নযর’ অধ্যায়)। সুতরাং মানতকারী মানতকৃত বস্ত্ত যে স্থানে বণ্টনের নিয়ত করবে, সেখানেই তা বণ্টন করবে। আর নির্দিষ্ট না করলে ফকীর-মিসকীনদের মাঝে বণ্টন করে দিবে (ফিক্বহুস-সুন্নাহ ৩/১২৩)।\nপ্রশ্ন (২৯/৩৮৯) : বর-কনে বাসর ঘরে জামা‘আতে ২ রাক‘আত ছালাত আদায় করবে কি? করতে হ’লে এর নিয়ম কি?\n-আব্দুল হাকীম, তাহেরপুর, রাজশাহী।\nউত্তর : আদায় করতে পারে। ছাহাবীগণের কারু কারু আমল দ্বারা এটি প্রমাণিত। উসাইদের দাস আবু সাঈদ বলেন, আমি বিয়ে করলে আবু যার গিফারী, ইবনু মাসউদ ও হুযায়ফা (রাঃ) আমাকে বললেন, তোমার ঘরে যখন তোমার স্ত্রী প্রবেশ করবে, তখন তুমি দু’রাক‘আত ছালাত আদায় করবে এবং তার কল্যাণের জন্য দো‘আ করবে ও অকল্যাণ হ’তে আশ্রয় প্রার্থনা করবে (ইবনু আবী শায়বাহ হা/১৭১৫৩; ইরওয়া হা/৫২৩; আলবানী, আদাবুয যিফাফ পৃ:২২, সনদ ছহীহ)। অন্য বর্ণনায় ইবনু মাসঊদ (রাঃ) বাসরের পূর্বে স্ত্রীকে তার পিছনে দাঁড় করিয়ে জামা‘আত সহ দু’রাক‘আত ছালাত আদায়ের পরামর্শ দেন (ইবনু আবী শায়বাহ হা/১৭৪৪১; আদাবুয যিফাফ ২২ পৃঃ, সনদ ছহীহ)।\nপ্রশ্ন (৩০/৩৯০) : ‘আল্লাহ যা করেন মঙ্গলের জন্য করেন’ একথার কোন শারঈ ভিত্তি আছে কি?\n-রাকীবুল ইসলাম, মিঠাপুকুর, রংপুর।\nউত্তর : উক্ত বক্তব্যটি আল্লাহর বাণী দ্বারা প্রমাণিত। আল্লাহ বলেন, তোমার যে কল্যাণ হয়, তা আল্লাহর পক্ষ থেকে হয়। আর যে অকল্যাণ হয়, তা তোমার (আমলের) কারণে হয় (নিসা ৪/৭৯)। অর্থাৎ আল্লাহ সব সময় বান্দার মঙ্গল করেন। কিন্তু বান্দা ভুলক্রমে বা ইচ্ছাকৃতভাবে নিজেই নিজের অকল্যাণ করে থাকে। আল্লাহ তাতে বাধা দেন না বান্দার স্বাধীন ইচ্ছা শক্তিকে অব্যাহত রাখার স্বার্থে। তাই যে ভাল কর্ম করবে সে নে‘মত লাভ করবে। আর যে অন্যায় করবে সে বিপদে পতিত হবে (ইবনু তায়মিয়াহ, মাজমূ‘ ফাতাওয়া ৮/২৩৯)। তবে এটাও তাক্বদীর অনুযায়ী হয়ে থাকে, যা পূর্বেই নির্ধারিত ছিল।\nপ্রকৃত ঈমানদারের জন্য ভাল-মন্দ উভয়টিই কল্যাণকর হয়ে থাকে। যেমন রাসূল (ছাঃ) বলেন, মুমিনের ব্যাপারটি কতই না বিস্ময়কর! তার সমস্ত কাজই তার জন্য কল্যাণকর।... যদি তার কোন মঙ্গল স্পর্শ করে, সে আল্লাহর শুকরিয়া আদায় করে। এটা তার জন্য কল্যাণকর হয়। আর যদি তার কোন মন্দ স্পর্শ করে, সে ছবর করে। আর এটাও তার জন্য কল্যাণকর হয়’ (মুসলিম হা/২৯৯৯; মিশকাত হা/৫২৯৭)।\nপ্রশ্ন (৩১/৩৯১) : অনেক প্রাইভেট কোম্পানীতে দাড়ি শেভ করার নির্দেশ দেওয়া হয়। সেখানে চাকুরী করা যাবে কি?\n-শাকীল, তানোর, রাজশাহী।\nউত্তর : এরূপ কোম্পানী থেকে দূরে থাকতে হবে। কারণ তারা রাসূল (ছাঃ)-এর একটি গুরুত্বপূর্ণ সুন্নাত বিরোধী নির্দেশ দিচ্ছে। রাসূলুল্লাহ (ছাঃ) বলেন, ‘তোমরা গোঁফ ছাটো ও দাড়ি ছেড়ে দাও এবং এ ব্যাপারে মুশরিকদের বিরোধিতা কর’ (মুত্তাফাক্ব আলাইহ, মিশকাত হা/৪৪২১)।\nপ্রশ্ন (৩২/৩৯২) : মেয়েরা উচ্চ শিক্ষার জন্য হোস্টেলে থেকে লেখাপড়া করে। যেমন মহিলা মাদ্রাসা, যেখানে অভিভাবক বা মাহরাম থাকে না। এভাবে লেখাপড়া করা যাবে কি?\n-ফাতেমা, কলারোয়া, সাতক্ষীরা।\nউত্তর : মহিলা হোস্টেলে যদি পূর্ণ নিরাপত্তা থাকে, সেক্ষেত্রে কোন বাধা নেই (উছায়মীন, লিক্বাউল বাবিল মাফতূহ ১৮০/২৩)।\nপ্রশ্ন (৩৩/৩৯৩) : বিবাহ রেজিষ্ট্রী হওয়ার পর কবুল বলার পূর্বে সহবাস করা জায়েয হবে কি?\n-ইসমাঈল, মোহনপুর, রাজশাহী।\nউত্তর : বিবাহের দু’টি রুকন হ’ল ঈজাব ও কবুল (নিসা ১৯)। আর শর্ত হ’ল মেয়ের ওলী থাকা (তিরমিযী; মিশকাত হা/৩১৩০) এবং দু’জন ন্যায়নিষ্ঠ সাক্ষী থাকা (ত্বাবারাণী, ছহীহুল জামে‘ হা/৭৫৫৮)। উক্ত শর্তাদি পূরণের পর রেজিষ্ট্রি হয়ে থাকলে সহবাস বৈধ হবে।\nপ্রশ্ন (৩৪/৩৯৪) : ঠোটের নীচের লোম কাটা যাবে কি?\n-জাহাঙ্গীর আলম, ময়মনসিংহ।\nউত্তর : কাটা যাবে না। কেননা বৃদ্ধাবস্থাতেও রাসূল (ছাঃ)-এর ঠোটের নিম্নভাগে উক্ত লোম ছিল। যার কিছু অংশ সাদা ছিল (বুখারী হা/৩৫৪৫-৪৬)।\nপ্রশ্ন (৩৫/৩৯৫) : জনৈক আলেম বলেন, নমরূদ উঁচু টাওয়ারে উঠে আল্লাহর লক্ষ্যে তীর নিক্ষেপ করলে উপর থেকে রক্ত মাখা তীর আল্লাহ আবার ফেরত পাঠান। এ বক্তব্যের সত্যতা আছে কি?\n-ইয়াকূব ইসলাম, ঘোনাপাড়া, জয়পুরহাট।\nউত্তর : ইমাম কুরতুবী (রহঃ) স্বীয় তাফসীরে সূরা ইবরাহীম ৪৬ আয়াতের ব্যাখ্যায় উক্ত ঘটনাটি সূত্রবিহীনভাবে উল্লেখ করেছেন। যা ইস্রাঈলী বর্ণনা বলেই অনুমিত হয়। তবে ফেরাঊন আল্লাহকে দেখার জন্য স্বীয় মন্ত্রী হামানকে উঁচু একটি টাওয়ার নির্মাণের নির্দেশ দিয়েছিলেন (কাছাছ ২৮/৩৮; গাফের ৪০/৩৬)। আর ক্বিয়ামতের প্রাক্কালে ইয়াজুজ-মাজুজ সম্প্রদায় তাদের ধারণা মতে পৃথিবীর সকল জীব হত্যা করার পর আসমানবাসীকে হত্যা করার জন্য আকাশপানে তীর ছুড়বে। তখন তাদের ধারণা সত্যায়নের জন্য উক্ত তীরে রক্ত মিশিয়ে ফেরত পাঠানো হবে। এতে তারা মনে করবে যে, তারা আসমানবাসীকে হত্যা করে ফেলেছে (ইবনু মাজাহ হা/৪০৭৯, ছহীহাহ হা/১৭৯৩)।\nপ্রশ্ন (৩৬/৩৯৬) : গার্মেন্টস, গাড়ী, ব্যবসা প্রতিষ্ঠান ইত্যাদির জন্য ভবিষ্যৎ বিপদের ‘ঝুঁকি তহবিল’ হিসাবে ইসলামী বীমা করা যাবে কি?\n-কাওছার, পুঠিয়া, রাজশাহী।\nউত্তরঃ বীমার ধারণাটাই ইসলামী অর্থনীতির বিরোধী এবং পুঁজিবাদী অর্থনীতির অনুসঙ্গ। অতএব এগুলো থেকে বেঁচে থাকা আবশ্যক। বীমার মধ্যে কয়েকটি ইসলাম বিরোধী নীতি রয়েছে যথা (১) বীমা জুয়ার অন্তর্ভুক্ত। যেমন- কেউ জীবনবীমা করল এ মর্মে যে, সে মারা গেলে কোম্পানী তার মৃত্যুর পরে একটি নির্দিষ্ট পরিমাণ অর্থ তার সন্তানদেরকে প্রদান করবে। এর শর্ত হচ্ছে সে প্রতি মাসে একটি নির্দিষ্ট পরিমাণ অর্থ বীমা কোম্পানীতে জমা দিবে। এখন সে যদি এক বছর পর মারা যায় তাহ’লে কোম্পানী ক্ষতিগ্রস্ত হবে, আর ব্যক্তি লাভবান হবে। আর যদি সে দীর্ঘ দিন জীবিত থাকে, তবে মাসে মাসে অর্থ প্রদান করে ব্যক্তি ক্ষতিগ্রস্ত হবে আর কোম্পানী লাভবান হবে। অর্থাৎ যিনি মাসে মাসে টাকা জমা দিচ্ছেন তিনি হয় প্রদত্ত অর্থের চেয়ে বেশী পাবেন অথবা কম পাবেন। তিনি লাভ-লোকসানের অনিশ্চয়তার মাঝে ঘুরপাক খাবেন। এটিই জুয়া। যা আল্লাহ হারাম করেছেন (মায়েদাহ ৯০; উছায়মীন, লিক্বাউল বাবিল মাফতূহ ২৩/১৫৮)।\n(২) বীমা করার কারণে দুর্ঘটনা ঘটলে ক্ষতিপূরণ পাওয়া যায়। কিন্তু দুর্ঘটনা ঘটতেও পারে, নাও পারে। তাছাড়া দুর্ঘটনা কখন ঘটবে ও কি পরিমাণে ঘটবে, তা সবই অজ্ঞাত। ফলে এর মধ্যে প্রতারণা সুস্পষ্ট। আর প্রতারণামূলক ব্যবসা করতে রাসূল (ছাঃ) নিষেধ করেছেন (মুসলিম হা/১৫১৩ প্রভৃতি)। (৩) নিরাপত্তা দেয়ার মালিক আল্লাহ। তাই ভরসা করতে হবে কেবলমাত্র আল্লাহর উপরে। অথচ এখানে ভরসা করা হচ্ছে ইন্স্যুরেন্স কোম্পানীর উপর। যা সম্পূর্ণরূপে ছহীহ আক্বীদা বিরোধী। ইসলামী বিধান হ’ল, ব্যক্তির যেকোন দুর্ঘটনায় কিংবা তার অপারগ অবস্থায় সমাজ ও সরকার তার দায়িত্ব গ্রহণ করবে। অতএব এসব থেকে বেঁচে থাকা আবশ্যক।\nপ্রশ্ন (৩৭/৩৯৭) : গর্ভবতী বা দুর্বল দরিদ্র মহিলারা ছিয়াম পালন করতে এবং ফিদইয়া দিতে সক্ষম না হ’লে করণীয় কি?\n-ছাবের আলী মোল্লা\nএসিস্ট্যান্ট ইঞ্জিনিয়ার, বিদ্যুৎ ভবন, পশ্চিমবঙ্গ, ভারত।\nউত্তর : গর্ভবতী ও দুগ্ধদানকারিনী মহিলা পরবর্তীতে ক্বাযা আদায় করবে (আবুদাঊদ, নাসাঈ; মিশকাত হা/২০২৫)। আর ক্বাযা করতে পারবে না এমন ভয় থাকলে প্রতি ছিয়ামের বদলে একজন মিসকীনকে খাদ্য প্রদান করবে (বাক্বারাহ ২/১৮৪)। তবে ইবনে আববাস (রাঃ) গর্ভবতী ও দুগ্ধদানকারিনী মহিলাদের জন্য এবং দুর্বল বৃদ্ধ-বৃদ্ধাদের জন্য ফিদইয়া দিতে বলতেন, ক্বাযা আদায় নয় (আবুদাঊদ হা/২৩১৭, সনদ ছহীহ, বুখারী হা/৪৫০৫)। দৈনিক নিয়মিত মিসকীন না পেলে রামাযান শেষে একদিনে ত্রিশজন মিসকীনকে খানা খাওয়ানো যাবে (ইবনে কাছীর, বাক্বারাহ ১৮৪ আয়াতের ব্যাখ্যা দ্রঃ)। সেটাও না পেলে কোন ইয়াতীমখানায় উক্ত ফিদইয়া পৌঁছে দিবে। ফিদইয়া বা ক্বাযা আদায়ে অক্ষম হ’লে আল্লাহর নিকটে ক্ষমা প্রার্থনা করবে।\nপ্রশ্ন (৩৮/৩৯৮) : হোদায়বিয়ার সন্ধির সময় রাসূল (ছাঃ) মুহাম্মাদুর রাসূলুল্লাহ কেটে দিয়ে মুহাম্মাদ বিন আব্দুল্লাহ লেখার মাধ্যমে নবুঅতের দাবী থেকে সরে এসেছিলেন কেবল শান্তি প্রতিষ্ঠা এবং ভবিষ্যতে মক্কা বিজয়ের লক্ষ্যে। বর্তমানে এ লক্ষ্যেই কি গণতান্ত্রিক রাজনীতিতে অংশগ্রহণ করা উচিৎ হবে না?\nআমিরাবাদ, লোহাগড়া, চট্টগ্রাম।\nউত্তর : প্রচলিত গণতান্ত্রিক রাজনীতিতে অংশগ্রহণের কোন সুযোগ নেই। প্রথমতঃ গণতন্ত্র ধর্মনিরপেক্ষতার সাথে অঙ্গাঙ্গিভাবে জড়িত। অথচ ‘ধর্মনিরপেক্ষতাবাদ’ একটি নিরেট কুফরী মতবাদ। ইসলামের সাথে এর আপোষের কোন সুযোগ নেই। দ্বিতীয়তঃ গণতন্ত্রের মৌলিক নীতি হ’ল- ‘জনগণই সার্বভৌম ক্ষমতার উৎস’, আইন রচনার ক্ষেত্রে ‘দলীয় সংখ্যাগরিষ্ঠের রায়ই চূড়ান্ত’। অর্থাৎ গণতন্ত্রে মানুষকে মানুষের মনগড়া বিধান মানতে বাধ্য করে। পক্ষান্তরে ইসলামী শরী‘আতের মৌল নীতি হ’ল ‘আল্লাহ্ই সার্বভৌম ক্ষমতার উৎস’ এবং ‘অহি’-র বিধানই চূড়ান্ত’। এখানে মানুষ স্রেফ আল্লাহর বিধান মানে। যার অধীনে সকল মানুষের অধিকার সমান। বস্ত্ততঃ ধর্মনিরপেক্ষ মতবাদ প্রথমে মুসলমানকে ঈমানের গন্ডীমুক্ত করে। অতঃপর গণতন্ত্র তাকে মানুষের গোলাম বানায়। অতঃপর সে আল্লাহর সন্তুষ্টি বাদ দিয়ে ভোটারের মনস্ত্তষ্টিকে অগ্রাধিকার দেয়। যা তাকে জাহান্নামের দিকে নিয়ে যায়।\nতৃতীয়তঃ প্রচলিত রাজনীতির সাথে আপোষ করাকে ‘হোদায়বিয়ার সন্ধি’-র সময় ‘রাসূলুল্লাহ’ শব্দ বাদ দেওয়ার সাথে তুলনা করা নিতান্তই হাস্যকর ব্যাপার। কেননা তাঁকে আল্লাহর রাসূল হিসাবে না মানার কারণেই কুরায়েশদের সঙ্গে যুদ্ধ হয়েছিল। তারা এটা মানলে তো আপোষ হয়ে যেত। সন্ধির কোন প্রয়োজন হ’ত না। সেকারণ তিনি ‘রাসূলুল্লাহ’ কেটে ‘মুহাম্মাদ বিন আব্দুল্লাহ’ লিখেছিলেন। এটা লেখাতে তিনি কোন তাগূতী বিধানের সাথে আপোষ করেননি বা নবুঅতের দাবী থেকে সরে আসেননি। অতএব বর্তমানের কুফরী রাজনীতির সাথে আপোষ করার জন্য উক্ত ঘটনাকে প্রমাণ হিসাবে পেশ করা স্রেফ খোঁড়া অজুহাত মাত্র।\nবলা বাহুল্য, প্রচলিত রাজনীতির সঙ্গে আপোষ নয়; বরং জনমত পরিবর্তনের মাধ্যমে একে পরিবর্তন করাই হ’ল প্রকৃত অর্থে ইসলামী রাজনীতি (বিঃদ্রঃ ‘ইসলামী খেলাফত ও নেতৃত্ব নির্বাচন’, ‘আহলেহাদীছ আন্দোলন কি ও কেন?’ এবং ‘ধর্মনিরপেক্ষতাবাদ’ বই)।\nপ্রশ্ন (৩৯/৩৯৯) : আমি ৩ বছর যাবৎ লিবিয়ায় আছি। প্রায় দিন স্ত্রীর সাথে আমার যোগাযোগ হয়। কিন্তু একজন ইমাম ছাহেব আমাকে বলেছেন যে, ১ বছরের বেশী এরূপ পৃথক থাকলে দেশে যাওয়ার পর পুনরায় বিবাহ করে সংসার করতে হবে। এক্ষণে আমার করণীয় কি?\n-আব্দুছ ছবূর ইলিয়াস, লিবিয়া।\nউত্তর : প্রশ্নে বর্ণিত অবস্থায় স্বামী যদি স্ত্রীকে তালাক না দেয় এবং স্ত্রীও যদি ‘খোলা’ না করে, তাহ’লে তাদের বিবাহ বিচ্ছেদ হওয়ার প্রশ্নই আসে না। এমনকি উভয়ের সম্মতিক্রমে ৩ বছরের অধিক সময় অতিবাহিত হ’লেও তাদের বিবাহ বিচ্ছেদ হবে না’ (হাইআতু কিবারিল ওলামা; আত-ত্বালাকুস সুন্নাহ ওয়াল বিদ‘আহ, পৃঃ ৬২)।\nপ্রশ্ন (৪০/৪০০) : রাসূল (ছাঃ) তায়েফের সফরে নির্যাতিত হওয়ার পর একটি আঙ্গুর বাগানে বসে ‘মযলূমের দো‘আ’ হিসাবে পরিচিত যে দো‘আটি করেছিলেন, তা ছহীহ কি?\n-মুবীনুল ইসলাম, সপুরা, রাজশাহী।\nউত্তর : দো‘আ করার ঘটনাটি ঐতিহাসিকভাবে প্রমাণিত (আর-রাহীক্ব পৃঃ ১২৬; ইবনু হিশাম ১/৪২০)। তবে এর সনদ যঈফ (ত্বাবারাণী, যঈফুল জামে‘ হা/১১৮২; সিলসিলা যঈফাহ হা/২৯৩৩; দ্রঃ সীরাতুর রাসূল (ছাঃ) ‘তায়েফ সফর’ অধ্যায়)।


মাদারীপুরের শিবচর উপজেলার বাংলাবাজার-শিমুলিয়া নৌরুটের কাঁঠালবাড়ী ঘাটসংলগ্ন এলাকায় স্পিডবোট দুর্ঘটনায় নিহতদের মধ্যে চারজনের বাড়ি বরিশাল জেলার মেহেন্দিগঞ্জ উপজেলায়।\nযাদের মরদেহ ইতোমধ্যে স্বজনরা বুঝে নিয়ে গ্রামের বাড়িতে গিয়ে দাফন কার্য সম্পাদক করছেন।\nমঙ্গলবার সকাল সোয়া ৯টায় এ তথ্য জানিয়েছেন মেহেন্দিগঞ্জ সদর ইউনিয়নের ৫ নম্বর ওয়ার্ড মেম্বার মো. মনির হোসেন।\nতিনি জানান, পথে কিছুটা বিলম্ব হওয়ায় তারা ঘটনাস্থলে পৌঁছতে দেরি করেন। তবে সোমবার সন্ধ্যায় মরদেহগুলো স্বজনরা বুঝে পেয়েছেন।এরপর অ্যাম্বুলেন্সযোগে সড়কপথে মরদেহগুলো নিয়ে মেহেন্দিগঞ্জের উদ্দেশ্যে রওয়ানা দেন।\nমঙ্গলবার ভোর রাত ৩টার দিকে মরদেহগুলো নিয়ে হিজলা হয়ে মেহেন্দিগঞ্জে পৌঁছান। সকাল ৯টার দিকে উলানিয়ার তিন বাসিন্দার জানাজা সম্পন্ন হয়ে দাফন হয়। পাতাহাটের ব্যবসায়ীর নামাজের জানাজা সকাল ১০টায় অনুষ্ঠিত হয়।\nএই ইউপি মেম্বার জানান, দুর্ঘটনায় তার আপন চাচাতো ভাই ও মেহেন্দিগঞ্জ পৌরসভার খরকী এলাকার আব্দুল মন্নান চাপরাশির ছেলে ও পাতারহাট বন্দরের মুদি ব্যবসায়ী মনির চাপরাশি (৩৫) নিহত হয়েছেন। তিনি আসন্ন ঈদ উপলক্ষ্যে ঢাকায় মালামাল আনতে গিয়েছিলেন।\nমালামাল জাহাজে তুলে দিয়ে নিজে সড়কপথে ফিরছিলেন। দোকানের জন্য কেনা ঈদের মালামাল এখনও বন্দরে পৌঁছেনি কিন্তু তার আগে পথিমধ্যে স্পিডবোট দুর্ঘটনায় চিরবিদায় নিতে হলো মনিরকে।\nতিনি বলেন, পরিবারের একমাত্র ছেলে বলতেই ছিল এই মনির, যার দুটি কন্যাসন্তানও রয়েছে।\nএদিকে এ দুর্ঘটনায় মৃত্যুবরণ করা বাকি তিনজন হলেন— মেহেন্দিগঞ্জের উলানিয়া ইউনিয়নের পূর্বষাট্টি গ্রামের বাসিন্দা সাদেক বেপারির ছেলে ও উলানিয়া বাজারের আহাদ ফ্যাশনের স্বত্বাধিকারী দুই ভাই রিয়াজ হোসেন (৩৩) এবং সাইফুল ইসলাম (৩৫)। এ ছাড়া একই ইউনিয়নের আশা গ্রামের বাসিন্দা রত্তন হাওলাদারের ছেলে উলানিয়া বাজারের কাপড় ব্যবসায়ী সাইদুল হোসেন (২৭)।\nনিহত রিয়াজ ও সাইফুলের বড় ভাই আজাদ হোসেন জানান, তার দুই ভাই দোকানের মালামাল কেনার জন্য ঢাকায় গিয়েছিলেন। ফেরার সময় পদ্মা পাড়ি দিতে তারা প্রথমে গাছবাহী একটি ট্রলারে উঠেছিল। কিন্তু আইনশৃঙ্খলা বাহিনী নামিয়ে দেওয়ায় স্পিডবোটে উঠলে দুর্ঘটনায় দুজনই প্রাণ হারাল।\nসকালে সামাজিক যোগাযোগমাধ্যমে দুর্ঘটনার খবরে তার ভাইদের নাম প্রথমে জানতে পারেন। পরে শিবচর থানা পুলিশের পক্ষ থেকে ফোনে দুর্ঘটনার খবরটি নিশ্চিত করা হয়।\nতিনি জানান, নিহত সাইফুল মাত্র তিন মাস আগে বিয়ে করেন, আর রিয়াজের দুটি মেয়েসন্তানও রয়েছে।\nঅপরদিকে অপর নিহত উলানিয়া বাজারের বোরকা’র দোকানের ব্যবসায়ী সাইফুল ইসলামও একই দুর্ঘটনায় নিহত আজাদ হোসেনের ভাইদের সঙ্গে ঢাকায় গিয়েছিলেন।\nএদিকে স্থানীয়রা জানান, শিবচরের দুর্ঘনায় তিন এলাকার চারজনের এমন মর্মান্তিক মৃত্যুর ঘটনায় পুরো মেহেন্দিগঞ্জে শোকের ছায়া নেমে এসেছে। স্বজনদের কান্নায় নিহতদের বাড়িতে চলছে শোকের মাতম।\nমেহেন্দীগঞ্জ থানার ওসি মো. আবুল কালাম জানান, শিবচরের দুর্ঘটনায় মেহেন্দিগঞ্জের চারজন নিহত হয়েছেন।\nএ ছাড়া বিভাগের মধ্যে আরও পাঁচজনের মৃত্য হয়েছে। যার মধ্যে বরিশালের বন্দর থানার তেদুরিয়া এলাকার মো. আলী আহমেদের ছেলে আনোয়ার চৌকিদার (৫০), বানারীপাড়া উপজেলার হাশেম ব্যাপারীর ছেলে আলাউদ্দিন ব্যাপারী (৪৫), ঝালকাঠির নলছিটি উপজেলার রাজাবাড়িয়া এলাকার মৃত আবদুল কুদ্দুস শিকদারের ছেলে নাসিরউদ্দিন (৪৫), পিরোজপুর জেলার সদর উপজেলার চরখানা এলাকার মো. ওহিদুরের ছেলে বাপ্পী (২৮) এবং পিরোজপুরের ভান্ডারিয়া উপজেলার পসারিয়াবুনিয়া এলাকার রঞ্জন অধিকারীর ছেলে জনি অধিকারী (২৬)।\nপ্রসঙ্গত, সোমবার সকাল ৬টার দিকে মাদারীপুরের শিবচরে বাংলাবাজার-শিমুলিয়া নৌরুটের কাঁঠালবাড়ী ঘাটসংলগ্ন এলাকায় বালুবোঝাই বাল্কহেডে স্পিডবোটের ধাক্কা লাগে। এতে ২৬ জন নিহত হন।


দ্বীন-ই-ইলাহি: সম্রাট আকবর যে ধর্মের প্রবর্তক\nপ্রকাশিত : মে ০১, ২০২০, ১৮:৫১\nমাসুদ ফেরদাউস ইশান, রোয়ার বাংলা।।\nচারিত্রিক দিকে থেকে সম্রাট আকবর একজন কৌতূহলী মানুষ ছিলেন। সম্রাট হিসেবে মসনদে নিজেকে প্রতিষ্ঠিত ও নিরাপদ করার পর তিনি দেখলেন ইসলাম ছাড়াও তার আশেপাশের মানুষগুলো অন্যান্য কিছু ধর্মের অনুসারী। বিভিন্ন ধর্মের প্রতি তার আগ্রহের সূত্রপাত এখান থেকেই। তবে আকবরের জীবনের বিভিন্ন রাজনৈতিক ঘটনাও ধর্ম সম্পর্কে তাকে কৌতূহলী করে তোলে। রাজপুতদের সাথে সম্পোর্কন্নয়নের সময় তিনি বেশ কিছু হিন্দু রমণীকে বিয়ে করেন। মুঘল প্রাসাদেও তাদের নিজস্ব রীতিনীতিতে ধর্ম পালনের সুযোগ করে দেওয়া হয়েছিলো। মূলত এই সময়েই তিনি হিন্দু ধর্মকে খুব কাছে থেকে দেখার সুযোগ পান এবং ধর্মটি সম্পর্কে তিনি কৌতূহলী হয়ে ওঠেন।\nআবার রাজপুতানায় হিন্দুরা ছাড়াও জৈন ধর্মালম্বীরা বেশ শক্তিশালী অবস্থানে ছিলো। রাজপুতদের সাথে কূটনৈতিক সম্পর্ক প্রতিষ্ঠার সময় তিনি এসব জৈনদের সংস্পর্ষে আসেন, যা তাকে ধর্মটি সম্পর্কে কৌতূহলী করে তোলে।\nঅন্যদিকে গুজরাট অভিযানের সময় সুরাট বন্দরে তিনি প্রথমবারের মতো খ্রিস্টান ধর্মালম্বীদের দেখা পান, যা তাকে খ্রিস্টধর্ম সম্পর্কে জানার ব্যাপারে কৌতুহলী করে তোলে। মোটকথা, আকবর নিজের ধর্মের পাশাপাশি অন্যান্য ধর্মগুলো সম্পর্কেও মন থেকে জানতে চাইতেন।\nগুজরাটে সফল অভিযান শেষ করে ফিরে এসে আকবর ফতেহপুর সিক্রিতে ধর্মীয় আলাপ-আলোচনার জন্য একটি ইবাদতখানা খোলেন। প্রথমদিকে মুসলিম স্কলাররা এসে আকবরের সাথে ধর্ম সংক্রান্ত আলোচনা করতেন। মাখদুম-উল-মুলক আব্দুল্লাহ সুলতানপুরি আর সদর-ই-সুদুর শেখ আবদুন নবীর নেতৃত্বে দুটি দল এসময় আকবরের সাথে আলোচনায় অংশ নিতেন। তবে সমস্যা হলো, তাদের ব্যক্তিজীবনে সম্পর্কের তিক্ততা থেকে নানা বিষয়েই তারা একে অপরের সাথে উত্তপ্ত বাদানুবাদে লিপ্ত হতেন। তুচ্ছ তুচ্ছ বিষয়ে তাদের এই তুমুল তর্কে আকবর প্রায়ই বিরক্ত হতেন। এমনকি ইসলামের নামে নানা দল-উপদলের অস্তিত্বেও আকবর বেশ বিভ্রান্ত হয়ে গিয়েছিলেন। পরে সব ধর্মের পন্ডিতদের জন্যই তিনি ইবাদতখানার দরজা উন্মুক্ত করে দেন। আদর্শিক দিকের চেয়ে ব্যক্তিগত দ্বন্দ্বকে প্রাধান্য দিতে গিয়ে মুসলিম স্কলাররা যে বিরাট ভুলটি করেছিলেন, তার খেসারত পরবর্তী কয়েক দশক পর্যন্ত দিতে হয়েছিলো।\nসম্রাট আকবর; Image Source: Wikimedia Commons\nযা-ই হোক, ইবাদতখানায় আসার সুযোগ পেয়ে সব ধর্মের পন্ডিতরাই নিজেদের ধর্ম সম্পর্কে সম্রাটের সামনে তুলে ধরার সুযোগ পেতেন। এসময় এ পন্ডিতরা নিজেদের ধর্মের শ্রেষ্ঠত্ব প্রমাণের চেষ্টার পাশাপাশি অন্য ধর্মগুলোকে ভুল প্রমাণের চেষ্টা চালাতেন। আলোচনা কখনো কখনো যুক্তি বা প্রজ্ঞা ছেড়ে তর্কের মাঠে গড়াত। সবচেয়ে বেশি আগ্রাসী মনোভাব দেখাত পর্তুগীজ জেসুইট পাদ্রীরা। সম্রাটের সামনেই তারা ইসলাম ও হযরত মুহাম্মদ (সা)-কে কটুক্তি করতো। সম্রাট অবশ্য তাদের প্রতি সহনশীলতার মনোভাব দেখিয়েছিলেন। একই সাথে তিনি ধর্ম নিয়ে আলোচনার সময় সবাইকে সংযত হওয়ার কথা বললেন। কিন্তু এক ধর্মের প্রতি আরেক ধর্মের বিদ্বেষপূর্ণ আচরণ বন্ধ হলো না। শেষপর্যন্ত ১৫৮২ সালে সম্রাট বাধ্য হলেন ইবাদতখানার এই আলোচনা বন্ধ করে দিতে।\nতবে বিদ্বেষপূর্ণ সব কথাবার্তার মাঝেও বিভিন্ন ধর্মের পন্ডিতদের আলোচনা শুনতে শুনতে সম্রাট ভাবলেন সবগুলো ধর্মই যেহেতু ভালো ভালো কথা বলে, তাহলে সবগুলো ধর্মের মূলভাব নিয়ে নতুন একটি ধর্মের প্রচলন করলে কেমন হয়? যুক্তি হিসেবে সুন্দর হলেও আদর্শিক ঝামেলা কিন্তু রয়েই যায়। সবগুলো ধর্মকে মিলিয়ে মিশিয়ে একটি নতুন ধর্ম তৈরি করলেই তো আর সব ধর্মের ঈশ্বর একসাথে সত্য হয়ে যায় না! যা-ই হোক, ১৫৮২ সালে আকবর তার নতুন ধর্মমতটি প্রচার শুরু করলেন। ধর্মটির নাম দিলেন ‘দ্বীন-ই-ইলাহি’ বা ‘স্রষ্টার ধর্ম’।\nসর্বেশ্বরবাদী এ ধর্মটিতে আকবর নিজের মতো করে সবগুলো ধর্মের মূল ও ভালো ভালো বিষয়গুলো একত্রিত করেছিলেন। দার্শনিক দিক থেকে ধর্মটির ভিত্তি হলো আকবরের প্রচারিত ‘সুলহ-ই-কুল’ মতবাদটি। এর মানে হলো, সবগুলো ধর্মের প্রতি সহিষ্ণুতা। একই সাথে দর্শন আর ঐশ্বরিক সত্তার বিশ্বাস যেমন এ ধর্মে ছিলো, ঠিক তেমনই ছিলো প্রকৃতিপূজার মতো বিষয়গুলো। পুরো হ-য-ব-র-ল একটি বিষয় হয়ে দাঁড়ালো ধর্মটি।\nদ্বীন-ই-ইলাহি ধর্মটিতে আধ্যাত্মিকতার চেয়ে মূলত নৈতিক বিষয়গুলো প্রাধান্য পেয়েছিলো। যৌনতা, লোভ-লালসা, আত্মঅহংকারের মতো বিষয়গুলো এই ধর্মে নেতিবাচক দৃষ্টিতে দেখা হয়েছে। অবৈধ যৌনতাসহ অন্য বিষয়গুলো সাধারনত বেশিরভাগ ধর্মেই নিষেধ করা হয়েছে। আবার দয়া-মায়া, আত্মসংযম, ভালো কাজ করার মতো বিষয়গুলো অন্যান্য ধর্মের মতোই এই ধর্মেও প্রশংসার দৃষ্টিতে দেখা হয়েছে। সে হিসেবে এই ধর্মে মৌলিক কোনো সংযোজন নেই। আকবর অবশ্য ধর্মটিকে সেভাবে প্রবর্তনও করেননি। নিজের ইচ্ছামাফিক খামখেয়ালিপনা থেকে তার কাছে বিভিন্ন ধর্মের যা ভালো লেগেছে, তা-ই তিনি একত্রিত করেছিলেন।\nবুলন্দ দারওয়াজা, ফতেহপুর সিক্রি; Image Source: Wikimedia Commons\nদ্বীন-ই-ইলাহির আরেকটি বৈশিষ্ট্য হচ্ছে ধর্মটি যে কারও জন্য উন্মুক্ত ছিলো না। সম্রাটের অনুমতি ছাড়া কেউ এ ধর্ম গ্রহণ করতে পারতো না। দ্বীন-ই-ইলাহি গ্রহণ করতে আগ্রহী এমন কাউকে সম্রাটের অনুমতিসাপেক্ষে রবিবার (সম্রাট রবিবারের ধারণাটি পেয়েছিলেন খ্রিস্টানদের কাছ থেকে) আনুষ্ঠানিকভাবে সম্রাটের কাছে আসতে হতো। এরপর আসন গ্রহণ করে বসা সম্রাটের পায়ে মাথা ঠেকিয়ে ‘আল্লাহু আকবার’ বলতে হতো। এই ‘আল্লাহু আকবার’-এর অর্থ ‘আল্লাহ সর্বশ্রেষ্ঠ’ নাকি ‘আকবরই আল্লাহ’ তা-ও এক বিভ্রান্তির বিষয়। এসময় একটি শপথও করতে হতো যে, ধর্মটি গ্রহণকারী ব্যক্তি যেকোনো অবস্থায় সম্রাটের আনুগত্য প্রকাশ করবে। প্রয়োজনে নিজের ধন-সম্পদ, সম্মান এবং জীবন পর্যন্ত সম্রাটের জন্য উৎসর্গ করতে প্রস্তুত থাকবে।\nদ্বীন-ই-ইলাহীর তেমন কোনো আচার-অনুষ্ঠান না থাকলেও কিছু কিছু বিষয়ে অনুসারীদের উৎসাহ দেওয়া হতো। যেমন- আমিষ জাতীয় খাবার বর্জন করা, সম্পদের মোহ ত্যাগ করা, অন্য কোনো ধর্মীয় বাণী পাঠ না করা, মানুষকে বেশি বেশি খাওয়ানো, সম্মান-আত্মমর্যাদার মোহ ত্যাগ করা ইত্যাদি। এই দিকটি বিবেচনায় রেখে অনেক সূত্রই ধর্মটিকে নতুন ধর্ম না বলে কোনো একটি প্রতিষ্ঠিত ধর্মের শাখাই বলতে চেয়েছেন।\nদ্বীন-ই-ইলাহি ধর্মালম্বীদের আরও বেশ কিছু উদ্ভট রীতিনীতি ছিলো। যেমন, নিজেরা আমিষ গ্রহণ না করলেও অন্যদের খাওয়ানোর ব্যাপারে বাধ্যবাধকতা ছিলো না। তবে কেউ যদি আমিষ গ্রহণ করে থাকেও, সেক্ষেত্রে নিজের জন্মমাসে আমিষ গ্রহণ না করার ব্যাপারে অত্যন্ত কঠোরতা ছিলো। তারা মৃত্যুর আগেই নিজের চল্লিশার আয়োজন করতো। হিন্দু রীতি অনুরকণে এ ধর্মালম্বীরা পেয়াজ-রসুন খেতো না। নিয়মিত সূর্যের প্রতি প্রার্থনা করা হতো, এক্ষেত্রে সূর্যের বিভিন্ন নাম জপ করে প্রার্থনা করার অদ্ভূত এক রীতি তারা পালন করতো। জরাথুস্ত্র ধর্মের অনুকরণে এই ধর্মে সূর্যকে খুবই ক্ষমতাশালী ভাবা হতো, যা আবার ইসলামী মূল্যবোধের বিপরীত। ইসলামী মূল্যবোধ অনুযায়ী স্রষ্টা এবং সৃষ্টির মর্যাদা এক নয়। সুতরাং, সর্বশক্তিমান স্রষ্টা আল্লাহ, আর আল্লাহর সৃষ্টি সূর্যের মর্যাদা এক হওয়ার প্রশ্নই ওঠে না।\nএছাড়াও দ্বীন-ই-ইলাহি ধর্মে মদ পান, জুয়া খেলা তেমন দোষনীয় কিছু ছিলো না, যা ইসলাম অনুযায়ী নিষিদ্ধ।\nদ্বীন-ই-ইলাহি প্রবর্তনের আগে মুঘল সাম্রাজ্যসহ অন্যান্য মুসলিম শাসনামলে টাকশাল থেকে জারিকৃত মুদ্রাগুলোয় ইসলামের ঘোষণাসম্বলিত বাণী কালেমা খোদাই করা থাকতো। নতুন এ ধর্মটি প্রবর্তনের পর আকবর এই নিয়মের পরিবর্তন করে ‘আল্লাহু আকবার’ খোদাই করার নির্দেশ দেন, যার অর্থ ‘আল্লাহ সর্বশ্রেষ্ঠ’ বা ‘আকবরই আল্লাহ’ দুই রকমই করা যায়। তবে বিষয়টা কিছুটা বিভ্রান্তিকর। আকবর কখনো নিজেকে সর্বশক্তিমান স্রষ্টা দাবী করা তো দূরের কথা, তার প্রবর্তিত নতুন ধর্মটির নবীও নিজেকে দাবী করেননি।\nকিন্তু পারিপার্শ্বিক অবস্থার বিচারে ধর্মটি প্রচারের সময় আকবর আক্ষরিক অর্থেই নিজেকে সবকিছুর উর্ধ্বে ভাবতে শুরু করেন। ১৫৮২ সাল নাগাদ তার বেশিরভাগ শত্রুই তার পদানত হয়, আকবরের ধর্মত্যাগের সূত্র ধরে বিভিন্ন প্রান্তে যে বিদ্রোহের সূচনা হয়, তা-ও মোটামুটি দমন করে ফেলা হয়। পুরো মুঘল সাম্রাজ্য সবদিক থেকেই নিরাপদ হয়ে যায়। সবদিক মিলিয়ে আকবর নিজেকে প্রচন্ড ক্ষমতাশালী ভাবতে শুরু করে। সুতরাং আকবর যদি নিজেকে আল্লাহু আকবারের অর্থ ‘আকবরই আল্লাহ’ বুঝিয়ে থাকেন, এটা তাহলে তার আরেকটি খামখেয়ালীপনা আর অবিবেবচনা প্রসূত আত্মঅহংকার থেকেই করেছেন।\nমুসলিমরা একে অপরের সাথে দেখা হলে ‘আসসালামু আলাইকুম’ বা ‘আসসালামু আলাইকুম ওয়া রাহমাতুল্লাহি ওয়া বারাকাতুহু’ সম্বোধন করে যেভাবে একে অপরের প্রতি আল্লাহর পক্ষ থেকে শান্তি, বরকত ও রহমত কামনা করা হয়, দ্বীন-ই-ইলাহির জন্যও তেমনি আলাদা সম্বোধন পদ্ধতি ছিলো। এই ধর্মের অনুসারীরা দেখা হলে একজন বলতো ‘আল্লাহু আকবার’, অন্যজন জবাব দিতো ‘জাল্লা জালালুহু’, যার অর্থ হচ্ছে ‘সম্রাট মহান’। এভাবেই ইসলামের একটি সুন্দর নিয়ম রদ করে আকবর নিজের শ্রেষ্ঠত্ব জাহির করার চেষ্টা করেছিলেন।\nকিছু কিছু সময় মনে হতো আকবরের সমস্ত আক্রোশ যেন ইসলাম ও ইসলামের রীতিনীতির প্রতি। ওয়াজিব দাঁড়ি রাখার নিয়মকে তুচ্ছ তাচ্ছিল্য করা হতো, দাঁড়ি কেটে ফেলতে উৎসাহিত করা হতো। শুধুমাত্র হিন্দুদের মন রক্ষার্থে গরু জবাই নিষিদ্ধ করা হয়। আকবরের এই ধর্মমত মেনে না নেওয়ায় ও এতে ভিন্নতম পোষণ করায় বহু আলেমকে নানাভাবে হেনস্থা থেকে শুরু করে কান্দাহার, সিন্ধু থেকে শুরু করে দূরবর্তী প্রদেশগুলোতে নির্বাসন দেওয়া শুরু হয়।\nমুঘল শাসনামলে ‘সদর-উস-সুদুর’ নামে একটি আলাদা পদ ছিলো। কখনো কখনো এই পদটিকে ‘শায়খ-উল-ইসলাম’ বলা হতো। ‘শায়খ-উল ইসলাম’ পদটি কুরআন, হাদীস ও ইসলামী আইন সম্পর্কে ব্যাপক ধারনা রাখেন, এমন কাউকে দেওয়া হতো। তিনি মূলত সাম্রাজ্যের আধ্যাত্মিক নেতা হিসেবে বিবেচিত হতেন। ইসলামী নিয়ম অনুযায়ী সাম্রাজ্য পরিচালনায় সম্রাট ইসলামের নিয়ম-কানুনের বাইরে যেতে পারবেন না। আল্লাহর প্রদত্ত আইন অনুযায়ী তাঁকে সাম্রাজ্য পরিচালনা করতে হবে। কাগজে-কলমে সম্রাট সার্বভৌম হলেও প্রকৃত সার্বভৌমত্ব একমাত্র আল্লাহর জন্যই। শাসক হিসেবে সম্রাট শুধুমাত্র মানুষ ও রাষ্ট্রের প্রতি নিজ দায়িত্ব পালন করবেন, রাষ্ট্রের সীমানা রক্ষা করবেন, ন্যয়বিচার প্রতিষ্ঠা করবেন।\nকাজেই একজন শাসককে শরীয়াহ সম্পর্কে স্পষ্ট ধারনা রাখাও প্রয়োজন ছিলো। একই সাথে সাম্রাজ্য পরিচালনায় কোনো সমস্যার মুখে পড়লে আলেমদের পরামর্শ নিয়ে কাজ করার ব্যপারেও জোর দেওয়া হয়। রাষ্ট্রীয় কাজে সুবিধার জন্য যেসব আলেম নিয়োজিত থাকতেন, একত্রে তাদের ‘সুদুর’ বলা হতো। ‘সদর-ই-সুদুর’ বা ‘শায়খ-উল-ইসলাম ছিলেন এই ‘সুদুর’-দের নেতা। তিনি একই সাথে সাম্রাজ্যের প্রধান কাজী বা বিচারক হিসেবে নিযুক্ত থাকতেন। শায়খ-উল-ইসলাম তার কাজকর্মের জন্য আলাদা বাজেট পেতেন, প্রয়োজন মতো অনুদান ও জায়গীর বিতরণ করতে পারতেন।\nবুলন্দ দারওয়াজা জামে মসজিদ; Image Source: Wikimedia Commons\nসম্রাট আকবরের শাসনামলে ১৫৬৫ সাল থেকে শায়খ-উল-ইসলাম হিসেবে দায়িত্ব পালন করছিলেন আবদুননবী। সুন্নি আক্বিদায় বিশ্বাসী এই মানুষটি ইসলামের আদর্শের প্রশ্নে ছিলেন একেবারে অনমনীয়। কাজেই ধর্মের প্রসঙ্গে নিজের মর্জিমাফিক চলা আকবরের সাথে দ্বন্দ্বে জড়াতেও বেশি সময় লাগেনি। যখন স্পষ্ট হয়ে গেলো যে শায়খ-উল-ইসলাম আবদুননবী আকবরের ধর্মীয় মতবাদের সাথে কখনোই একমত হবেন না, তখন তাঁকে এই পদটি থেকে অপসারণ করা হলো। পদটি দেওয়া হলো সুলতান খ্বাজাকে, যিনি আবার পরবর্তীতে দ্বীন-ই-ইলাহি গ্রহণ করেছিলেন!\n১৫৭৯ সালের মজহর অধ্যাদেশটি আকবরকে ধর্মীয় ও রাষ্ট্রীয় কাজে সকল ধরনের জবাবদিহিতার উর্ধ্বে নিয়ে যায়। এ অধ্যাদেশটি জনগণের কাছে গ্রহণযোগ্য করে তুলতে তাতে শায়খ-উল-ইসলাম আবদুননবী ও আরেকজন ধর্মীয় নেতা আব্দুল্লাহ সুলতানপুরীকে স্বাক্ষর করতে বাধ্য করা হয়। পরে আবদুল্লাহ সুলতানপুরীকে দেশত্যাগ করে মক্কায় যেতে বাধ্য করা হয়।\nমূল বিষয়টি হলো, আকবরের ধর্মীয় নীতির সাথে ইসলাম সাংঘর্ষিক হওয়ায় আলেমরা প্রতিবাদ জানিয়েছিলেন, বিদ্রোহও করেছিলেন। ফলে আকবরের পুরো আক্রোশ গিয়ে পড়ে মুসলিম আলেমদের উপর ও ইসলামের উপর।\nদ্বীন-ই-ইলাহির প্রবর্তক হলেও আকবর নিজেকে কখনো এ ধর্মের নবী হিসেবে দাবী করেননি, বা স্পষ্ট করে বলেননি যে তিনি ইসলাম ধর্ম ত্যাগ করেছেন। এমনকি অনেক সময় মনে হতো আকবর এই ‘দ্বীন-ই-ইলাহীকে’ কোনো ধর্ম হিসেবে বিবেচনা করার চেয়ে সাম্রাজ্যের জন্য একটি ধর্মীয় নীতিমালা হিসেবেই বিবেচনা করছেন।\nআকবর একটি নতুন ধর্মের প্রবর্তন করলেও ধর্মের প্রচারে তেমন উৎসাহ বোধ করেননি। এই ধর্মের নির্দিষ্ট কোন উপাসনার স্থান ছিলো না, এমনকি তেমন উপাসনাও ছিলো না। ধর্মের ছিলো না কোনো ধর্মীয় পবিত্র গ্রন্থ, ছিলো না কোন যাজকশ্রেণীও। এমনকি আকবর নিজেকে যেমন এই ধর্মের নবী বা পয়গম্বর দাবী করেননি, ঠিক তেমনই কাউকে এই নতুন ধর্মমত গ্রহণের জন্য রাষ্ট্রীয় ক্ষমতা প্রয়োগ করে চাপও দেননি। আবার আকবরের পর এই ধর্মের কোনো উত্তরাধীকারীও ছিলো না। সম্রাট আকবরের পুত্র পরবর্তী সম্রাট জাহাঙ্গীর এই ধর্মের প্রতি শীতল ভাব দেখিয়েছিলেন, এবং পরবর্তী জীবনে তিনি একজন নিষ্ঠাবান মুসলিম ছিলেন।\nসম্রাট আকবর প্রবর্তিত এই ধর্মের অনুসারী সংখ্যা মোট ১৪-২০ জনের মাঝেই আবদ্ধ ছিলো। অনুসারীদের মাঝে হিন্দুদের মাঝে এক বীরবল ছাড়া বাকী সবাই মুসলিম ছিলেন। এদের মাঝে অনেকেই ধর্মটি গ্রহণ করেছিলো আকবরকে খুশি করতে, কেউ সম্রাট রাগ করতে পারেন এই ভয়ে। অনুসারীদের মাঝে আক্ষরিক অর্থে এই ধর্মের প্রতি তেমন কোনো টান ছিলো না। আকবরের মৃত্যুর সাথে সাথেই এই ধর্মটি বিপুপ্ত হয়ে যায়। এই ধর্মের বেশিরভাগ অনুসারীই আকবরের জীবদ্দশায় মারা যান। আকবরের মৃত্যুর পরেও যে চারজন জীবিত ছিলেন, তারা পুনরায় তাওবাহ করে ইসলামে প্রবেশ করেন।\nগুরুত্বপূর্ণ বিষয়টা হলো, যদি ধর্ম হিসেবে প্রচার করার তেমন ইচ্ছাই না থাকতো তাহলে আকবর এই নতুন ধর্মমত কেন প্রবর্তন করেছিলেন?\nসম্রাট আকবর সম্ভবত হিন্দু-মুসলিম ঐক্য স্থাপনের জন্যই এই ধর্মমত প্রবর্তন করেছিলেন। দীর্ঘদিন মুসলিমরা এই হিন্দুস্তান শাসন করলেও কখনো ইসলাম গ্রহণের জন্য অমুসলিমদের চাপ প্রয়োগ করেননি। সনাতন ধর্মালম্বীদের আগমনের সাথে সাথেই হিন্দুস্তান থেকে যেমন বৌদ্ধধর্ম প্রায় বিলুপ্ত হয়ে যায়, ইসলামের ক্ষেত্রে তেমনটা হয়নি। ধর্ম গ্রহণের জন্য মুসলিম বিজেতারা কখনোই চাপ প্রয়োগ করতেন না। আবার মুসলিম শাসকদের পৃষ্ঠপোষকতায় ইসলামের দাওয়াতও এই অঞ্চলে তেমন জোরদার ছিলো না। ফলে তুলনামূলক দিক দিয়ে এ অঞ্চলে মুসলিমের সংখ্যার তুলনায় অমুসলিমই ছিলেন বেশি।\nআকবর চেয়েছিলেন এই সংখ্যাগরিষ্ঠ অমুসলিমের নিরঙ্কুশ সমর্থন লাভের। যার ফলে সব ধর্মের মিশ্রণে একটি নতুন ধর্মমত তৈরি করে সংখ্যাগরিষ্ঠ দুই সম্প্রদায়কে কাছাকাছি আনার চেষ্টা করেছিলেন তিনি। নতুন ধর্মের এই ধারণা মুসলিমদের পছন্দ হয়নি তা বলাই বাহুল্য। মজার বিষয় হচ্ছে, আকবরের কারণে মুসলিমরা চাপে পড়ে গেলেও আকবরের এই ধর্মের প্রতি হিন্দুরাও সন্তুষ্ট ছিলো না। যে কারণে দেখা যায়, অল্প কয়েকজন মুসলিম বাদে সম্রাটের অন্যান্য সভাসদ বা কর্মচারীরা এই ধর্ম তো গ্রহণ করেনইনি, এমনকি সম্রাটের ঘনিষ্টদের মাঝে বীরবল বাদে মানসিংহ, ভগবান দাস, টোডরমলের মতো ব্যক্তিরাও নিজ ধর্ম ছেড়ে এই ধর্মটি গ্রহণ করেননি।\nসম্রাট আকবরের সামনে আবুল ফজল; Image Source: Wikimedia Commons\nসম্রাট আকবরের পুত্র এবং পরবর্তী সম্রাট জাহাঙ্গীর আকবরের এই ধরনের কর্মকান্ডের পেছনে আবুল ফজল আর তার ভাই আবুল ফয়েজকে দায়ী করেন। আবুল ফজল নিজেই একজন বিভ্রান্ত মানুষ ছিলেন। সম্রাটের ঘনিষ্ঠ সহযোগী হওয়ার সুবাদে তিনি আকবরকে প্রাভাবিত করতে পেরেছিলেন সবচেয়ে বেশি। ধারণা করা হয়, ধর্মীয় এসব নীতিমালা প্রণয়নের ক্ষেত্রে তার প্রভাবই সবচেয়ে বেশি ছিলো।\nআরেকটি গুরুত্বপূর্ণ বিষয় হলো, দ্বীন-ই-ইলাহি সবগুলো ধর্মের ভালো বিষয়গুলো নিয়ে তৈরি করার কথা বলা হলেও ইসলাম ও ইসলামী রীতিনীতি এই ধর্মে তুচ্ছ-তাচ্ছিল্য, উপেক্ষা করা হয়েছে। কিন্তু তারপরেও আকবর এই ধর্ম মুসলিমদের উপর চাপিয়ে দেওয়ার চেষ্টা করেননি, এমনকি বিদ্বেষবশত রাষ্ট্রীয়ভাবে মুসলিমদের বিরুদ্ধে তেমন কোনো পদক্ষেপ নেননি।\nএর কারণ হতে পারে, উসমানী সাম্রাজ্যের (অটোমান এম্পায়ার) সাথে মুঘল দরবারের কূটনৈতিক সম্পর্ক বেশ ভালো ছিলো। উসমানীয়রা তখন মুসলিম বিশ্বের স্বীকৃত খলিফা। আকবর মুসলিমদের দমন পীড়নের চেষ্টা চালালে তা ভালো কোনো ফল বয়ে আনতো না। অন্যদিকে মুঘল সীমান্ত ঘেঁষা পারস্যভিত্তিক সাফাভী সাম্রাজ্য আদর্শের দিক থেকে শিয়া হলেও হিন্দুস্তানের মুসলিমদের দমনপীড়ন করলে তাদের প্রতিক্রিয়া দেখানোর সম্ভাবনা ছিলো। আবার দ্বীন-ই-ইলাহী প্রচারের পূর্বেই আকবরের এই ধর্মীয় ইস্যুকে কেন্দ্র করে সাম্রাজ্যের নানা প্রান্তে বিদ্রোহ ঘোষণা করে হয়েছিলো। এতে আকবর বেশ চাপে পড়ে গিয়েছিলেন। বিশেষত বাংলার বিদ্রোহ তাকে বেশ ভুগিয়েছিলো। আকবর তাই নতুন করে বিদ্রোহ উস্কে দিতে চাননি।\nসাম্রাজ্যের ভেতরের ও বাইরের সফট পাওয়ার আকবরের সম্ভাব্য বিদ্বেষমূলক আচরণ থেকে এ অঞ্চলের মুসলিমদের রক্ষা করেছিলো।\nসম্রাট আকবরের সবথেকে বড় দুর্ভাগ্য হলো, তিনি এমন একটি মহান রাজপরিবারে জন্মেছিলেন, যে রাজপরিবার একটি ধর্মের অনুসারী আর সেই সাম্রাজ্যের বেশিরভাগ প্রজা অন্য ধর্মের অনুসারী। সম্রাট হওয়ার পর আকবরের মাথায় ঢুকলো যে ভিন্ন ভিন্ন আদর্শের কারণে এই দুটি ভিন্ন ধর্মের অনুসারীদের নিয়ে একসাথে চলার ক্ষেত্রে নানা প্রতিবন্ধকতা তৈরি হবে।\nসত্যিকার অর্থে হয়েছিলোও তা-ই। শুধুমাত্র মুসলিম হওয়ার কারণে আকবরকে বিদেশী শাসক হিসেবে চিহ্নিত করা হতো, তাঁকে শত্রু ভাবা হতো। অথচ, সম্রাট বাবর আর হুমায়ুনের জন্ম হিন্দুস্তানের বাইরে হলেও আকবর থেকে শুরু করে পরবর্তী সব মুঘল শাসকই জন্মসূত্রে হিন্দুস্তানী ছিলেন। মহান মুঘল সম্রাট বাবর বিদেশী কোনো আক্রমণকারীর মতো হিন্দুস্তান লুটেপুটে নিয়ে যাননি, বরং তিনি তার ও তার ভবিষ্যত বংশধরদের জন্য হিন্দুস্তানকে আপন করে নিয়েছিলেন। অথচ সাম্রাজ্যবাদী লুটেরা ব্রিটিশ, ফরাসী বা পর্তুগীজদের মতোই মুঘল সাম্রাজ্যকে বিদেশী শক্তি ভাবা হয়। অপপ্রচার, বিদ্বেষ কিংবা ওরিয়েন্টালিস্ট বয়ান এতোটাই শক্তিশালী যে, আজও বার বার প্রমাণ দিতে হয় যে মুঘল সাম্রাজ্য বিদেশী কোনো লুটেরা শক্তি ছিলো না। বরং মুঘলরা তো আপন মহিমায় হিন্দুস্তানকে গড়ে তুলেছিলেন, হিন্দুস্তানকে নিয়ে গিয়েছিলেন এর স্বর্ণশিখরে, যার চিহ্ন আজও হিন্দুস্তানের আনাচে কানাচে দেখতে পাওয়া যায়, পাওয়া যায় ইতিহাসের পাতায়।\nযা-ই হোক, নিজের হিন্দু প্রজাদের সন্তুষ্টির জন্য আকবর দ্বীন-ই-ইলাহির প্রচলন করলেন, যেন সাম্রাজ্য থেকে মুসলিম প্রভাব কিছুটা হলেও খর্ব হয়। একই সাথে সাম্রাজ্যে তিনি হিন্দুদের প্রভাব নিশ্চিত করলেন। সমস্যা হলো, দ্বীন-ই-ইলাহি মুসলিমরা তো গ্রহণ করেইনি, এমনকি হিন্দুরাও এই ধর্মটি গ্রহণ করেনি। আদৌ এই ধর্মটিকে ধর্ম বলা যায় কি না তা নিয়েও সংশয় আছে। দ্বীন-ই-ইলাহিকে সম্ভবত একটি মুসলিম সাম্রাজ্যের সংখ্যাগরিষ্ঠ ভিন্ন ধর্মালম্বী প্রজাদের সন্তুষ্টির জন্য গৃহীত একটি ব্যর্থ ধর্মীয় নীতিমালা হিসেবে ভাবাই বেশি যুক্তিসংগত হবে।


ঈদগাহে ছবি তোলতে আসিনি, নামাযের জন্য এসেছি : আমলা – আওয়ার নিউজ\nঈদগাহে ছবি তোলতে আসিনি, নামাযের জন্য এসেছি : আমলা\nচট্টগ্রাম পুলিশ লাইন মসজিদে ঈদের জামাতে দক্ষিণ আফ্রিকা টেস্ট ক্রিকেট দলের অধিনায়ক হাশিম আমলা সফররত দক্ষিণ আফ্রিকা টেস্ট ক্রিকেট দলের অধিনায়ক হাশিম আমলা মুখ ঢেকে চট্টগ্রাম মহানগর পুলিশের (সিএমপি) পুলিশ লাইন মসজিদে ঈদের নামাজ আদায় করেছেন।\nশনিবার সকাল সাড়ে আটটায় এই মসজিদে ঈদের জামাত অনুষ্ঠিত হয়।\nআমলা ছাড়াও বাংলাদেশ টেস্ট ক্রিকেট দলের অধিনায়ক মুশফিকুর রহিম ও খেলোয়াড় মাহমুদুল্লাহ রিয়াদ একই মসজিদে ঈদুল ফিতরের নামাজ আদায় করেছেন। পাশাপাশি সিএমপি কমিশনার আবদুল জলিল মণ্ডলসহ ঊর্ধ্বতন পুলিশ কর্মকর্তারা এখানে নামাজ পড়েন।\nনামাজ শুরুর পাচ মিনিট পূর্বে হাশিম আমলা, বাংলাদেশ ক্রিকেট দলের দুই সদস্য মুশফিক ও মাহমুদুল্লাহ পুলিশ লাইন মসজিদে হাজির হন।\nএরমধ্যে হাশিম আমলা ছিলেন লম্বা আলখাল্লা পরিহিত, মাথা ছিল পাগড়ী দিয়ে ঢাকা। গাড়ী থেকে নামার সময় পাগড়ী টেনে মুখও সম্পূর্ণ ঢেকে দেন। এসময় সেখানে উপস্থিত সাংবাদিকদের ছবি তুলতে বাধা দেন দক্ষিণ অফ্রিকান ক্রিকেট দলের কয়েকজন কর্মকর্তা।\nএরপরও সাংবাদিকরা ছবি তুলতে গেলে এক কর্মকর্তা ইংরেজিতে বলেন, এটাতো ঈদের নামাজ, এখানে ছবি তুলতে হবে কেন? এখানে আল্লাহ রাজি-খুশির উদ্দেশে আশা।\nদক্ষিণ অফ্রিকান ক্রিকেট দলের কর্মকর্তাদের তৎপরতা দেখে সেখানে উপস্থিত পুলিশ কর্মকর্তারাও সাংবাদিকদের ছবি তুলতে নিষেধ করেন।\nনামাজ শেষে সিএমপি কমিশনার আবদুল জলিল মণ্ডল আপাদমস্তক ঢাকা হাশিম আমলাকে সাথে নিয়ে মসজিদ থেকে বের হয়ে আসেন। এসময়ও সাংবাদিকরা ছবি তুলতে চাইলে সিএমপি কমিশনার আবদুল জলিল মণ্ডল এক সাংবাদিককে উদ্দেশ্য করে বলেন, এই ছবি তুলেন কেন? ওনারাতো বললেন ধর্মীয় কাজে ছবি না তোলার জন্য। এটা ঠিক নয়।\nএর পরপরই মুশফিক ও মাহমুদুল্লাহ মসজিদ থেকে বের হয়ে আসেন। সাংবাদিকরা তাদের সাথে কথা বলতে চাইলে নিরাপত্তা রক্ষীরা বাধা দেয়।\nতবে পুলিশ লাইনে গাড়িতে উঠার আগে মাহমুদুল্লাহ সাংবাদিকদের বলেন, চট্টগ্রাম সব সময় আনন্দের জায়গা, এখানে ঈদ করাও আনন্দের, তবে পরিবারকে ভীষণ মিস করছি।\nখেলা Comments Off on ঈদগাহে ছবি তোলতে আসিনি, নামাযের জন্য এসেছি : আমলা সংবাদটি প্রিন্ট করুন\n« কোনো তরুণী প্রেমের প্রস্তাব দিলে তাকে যা বলেন ক্রিকেটার সাব্বির (পূর্বের সংবাদ)\n(পরের সংবাদ) “সারা জীবনে রোজা রেখেছি পাঁচখানা : বুদ্ধি হওয়ার পর আর রাখিনি” »


চীনের সঙ্গে সীমান্তে চরম উ’ত্তেজনায় ভারত! – NEWS 24\nচীনের সঙ্গে সীমান্তে চরম উ’ত্তেজনায় ভারত!\nNo Comments on চীনের সঙ্গে সীমান্তে চরম উ’ত্তেজনায় ভারত!\nসীমান্ত নিয়ে বারবার আলোচনায় বসেও কোনো সমাধানে আসতে পারেনি ভারত এবং চীন। দু’পক্ষের মধ্যে উত্তেজনা বেড়েই চলেছে। সীমান্তে\nউত্তেজনার কারণে বাড়তি সতর্কতা নিয়েছে ভারতীয় সেনাবাহিনী। দেশটির সেনা প্রধান মনোজ মুকুন্দ নারাভানে এ তথ্য নিশ্চিত করেছেন। তিনি বলেন, সীমান্তে লালফৌজের কার্যকলাপের ওপর নজর রাখা হচ্ছে। তিনি আরও বলেন, এখনও লাদাখের প্যাংগং লেক থেকে সেনা সরানো\nহয়নি। তবে তিনি আশা প্রকাশ করেছেন যে, ২০২০ সালের এপ্রিল মাসের অবস্থায় যেন ফিরে আসে দুই দেশের সম্পর্ক। সেনা প্রধান বলেন, ভারত চীনকে স্পষ্ট করে জানিয়েছে উভয় পক্ষের পারস্পরিক আলোচনার মাধ্যমেই সেনা সরানো হতে পারে। পাশাপাশি তিনি জানিয়েছেন, পূর্ব লাদাখ সীমান্তে ৫০ থেকে ৬০ হাজার সেনা মোতায়েন করেছে চীন।\nসুতারং সেই অঞ্চলে পাল্টা সেনা মোতায়েন করছে ভারতীয় সেনাবাহিনীও। পূর্ব লাদাখের প্রকৃত নিয়ন্ত্রণ রেখা অঞ্চল দেপসাং, গোগরাসহ অন্যান্য পয়েন্টে শান্তিপূর্ণ সহাবস্থান চাইছে ভারত। গণমাধ্যমকে দেয়া এক সাক্ষাৎকারে নারাভানে বলেন, দুই দেশের সম্পর্ক তলানিতে ঠেকেছে। কয়েক দিনের মধ্যেই ১২তম বৈঠকে বসবে তারা। করোনার কারণে এই বৈঠক পিছিয়ে\nগেছে বলে জানিয়েছেন তিনি। উল্লেখ্য, কয়েক দিন আগে অরুণাচল প্রদেশ এবং চীন সীমান্ত পরিদর্শনে যান সেনা প্রধান নারাভানে। অরুণাচল প্রদেশের নর্দান বর্ডার নাগাল্যান্ডের দিমাপুরে গত ২০ মে যান তিনি। উত্তর পূর্ব অঞ্চলে সতর্কতা অবলম্বনে কী ব্যবস্থা নেওয়া হয়েছে তা দেখতেই তার এই সফর। লাদাখ সীমান্ত জুড়ে মহড়া চালাচ্ছিল চীনা সেনাবাহিনী।\nএর মধ্যেই লাদাখ সীমান্ত পরিদর্শন করেছেন ভারতের বিমান বাহিনীর প্রধান আর কে এস বাদোরিয়া। তিনি মূলত সীমান্তে ভারতের রণকৌশল ও পরিকাঠামো খতিয়ে দেখেছেন। বিমান বাহিনীর প্রস্তুতি খতিয়ে দেখেছেন তিনি। উল্লেখ্য, গত বছর ১৫ জুন গালওয়ান উপত্যকায় চীনা সেনাদের সঙ্গে সংঘর্ষে প্রাণ দিতে হয়েছে ২০ জন\nভারতীয় জওয়ানকে। এছাড়া ভারতীয় সেনাবাহিনীর আরও ৭৬ জওয়ান আহত হন। এরপরই সেনাবাহিনীর পক্ষ থেকে জরুরি উচ্চপর্যায়ের বৈঠক ডাকা হয়। এই অপ্রীতিকর পরিস্থিতি কিভাবে নিয়ন্ত্রণ করা যায় এবং নিয়ন্ত্রণের পথ কী তা নিয়ে ইতোমধ্যেই একাধিকবার আলোচনা হয়েছে। কিন্তু এখনও কমেনি উত্তেজনা।\nসীমান্ত নিয়ে বারবার আলোচনায় বসেও কোনো সমাধানে আসতে পারেনি ভারত এবং চীন। দু’পক্ষের মধ্যে\n← এবার ইসরাইলের অ’প’রাধ তদন্তে নামবে জাতিসংঘ → শিক্ষা প্রতিষ্ঠান বন্ধ থাকলে আগামী প্রজন্ম হবে মূর্খ: জিএম কাদের


Uncategorized | দৈনিক অগ্নিশিখা\nনভেম্বর ১৭, ২০১৯ - Uncategorized - কোন মন্তব্য নেই\nকুয়েতের প্রতিরক্ষামন্ত্রী গতকাল শনিবার জানিয়েছেন, সম্প্রতি দেশটির প্রধানমন্ত্রীসহ গোটা মন্ত্রিসভা যে পদত্যাগ করেছেন তার নেপথ্যে ছিল একটি সামরিক সহায়তা তহবিল। অভিযোগ ছিল, ওই তহবিলের মাধ্যমে প্রায় ৮০০ মিলিয়ন ডলার আত্মসাৎ করার দায় নিয়েই পদত্যাগ করতে হয়েছে মন্ত্রিসভাকে। মধ্যপ্রাচ্যভিত্তিক সংবাদমাধ্যম মিডল ইস্ট মনিটরের প্রতিবেদেনে জানানো হয়েছে, কুয়েতের প্রধানমন্ত্রী শেখ জাবের মুবারক…\nআগস্ট ২৫, ২০১৯ - Uncategorized, রাজনীতি - কোন মন্তব্য নেই\nজাতীয় পার্টির প্রতিষ্ঠাতা চেয়ারম্যান পল্লীবন্ধু হুসেইন মুহম্মদ এরশাদের মৃত্যুর পর তার নির্বাচনী আসন রংপুর-৩ শূন্য হওয়ায় ওই আসনে প্রার্থী মনোনয়নের জন্য আট সদস্যবিশিষ্ট একটি পার্লামেন্টারি বোর্ড গঠন করা হয়েছে। শনিবার জাতীয় পার্টির চেয়ারম্যানের প্রেস অ্যান্ড পলিটিক্যাল সেক্রেটারি সুনীল শুভরায় স্বাক্ষরিত এক সংবাদ বিজ্ঞপ্তিতে এ তথ্য জানানো হয়েছে। বিজ্ঞপ্তিতে বলা…\nমুগাবের পদত্যাগে জিম্বাবুয়েতে উল্লাস\nনভেম্বর ২২, ২০১৭ - Uncategorized - কোন মন্তব্য নেই\nঅবশেষে পদত্যাগ করেছেন জিম্বাবুয়ের প্রেসিডেন্ট রবার্ট মুগাবে। তার পদত্যাগের খবরে পার্লামেন্ট সদস্যরা ও জনতা উল্লাস করেছেন। মঙ্গলবার পার্লামেন্টে এমপিরা মুগাবেকে অভিশংসনের একটি প্রস্তাব নিয়ে আলোচনা করছিলেন। সে সময় পার্লামেন্টের স্পিকার জ্যাকব মুডেন্ডা বলেন, ‘মুগাবে স্বেচ্ছায় পদত্যাগ করছেন বলে তাকে এক চিঠিতে জানিয়েছেন’। খবরটি পাওয়ার পরে পার্লামেন্ট সদস্যরা উল্লাসে চিৎকার করতে থাকেন। আর খবর ছড়িয়ে পড়ার পর…\nআবারও মেসি-পলিনহোর ঝলক\nঅক্টোবর ২৯, ২০১৭ - Uncategorized, খেলাধুলা - কোন মন্তব্য নেই\nদুই অর্ধে গোল দুটি করেন লিওনেল মেসি ও পলিনহো। বার্সেলোনার জয়রথ ছুটছেই। শনিবার শক্তিশালী অ্যাথলেটিক বিলবাওকেও হারিয়েছে তারা। প্রতিপক্ষের মাঠ থেকে এদিন ২-০ গোলের জয় নিয়ে ফিরেছে আর্নেস্তো ভালভার্দের দল। এই ম্যাচেও আলো ছড়িয়েছেন দলের সেরা তারকা লিওনেল মেসি এবং চলতি মৌসুমেই ন্যু ক্যাম্পে যোগ দেওয়া ব্রাজিলিয়ান তারকা পলিনহো। সান…\nমেসির রক্তাক্ত ছবিসহ পোস্টার ছড়িয়ে আইএসের নাশকতার হুমকি!\nঅক্টোবর ২৫, ২০১৭ - Uncategorized, প্রচ্ছদ - কোন মন্তব্য নেই\nএক চোখ দিয়ে ঝরে পড়ছে রক্তধারা। ফুটবল কিংবদন্তি লিওনেল মেসির এমনই ভয়াবহ ছবিসহ পোস্টার ছড়াল ইসলামিক স্টেট। শুধু তাই নয়, সেই সঙ্গে তাদের হুমকি, আসন্ন ২০১৮ রাশিয়া ফুটবল বিশ্বকাপে ভয়াবহ হামলা চালানো হবে। জানা গেছে, আইএসের মুখপত্র ওয়াফা মিডিয়া ফাউন্ডেশন পোস্টারসহ মেসির এই ছবি প্রকাশ করেছে। তাদের দেওয়া পোস্টারসহ হুমকি…\nনেইমারকে ছেড়ে মেসির সঙ্গে যোগ দিচ্ছেন এমবাপ্পে!\nঅক্টোবর ২১, ২০১৭ - Uncategorized - কোন মন্তব্য নেই\nদলবদলের বাজারে বিশ্ব রেকর্ড গড়েই বার্সেলোনা ছেড়ে প্যারিস সেইন্ট জার্মেইতে (পিএসজি) যোগ দিয়েছিলেন নেইমার। এরপর ব্রাজিলের এই তারকা ফুটবলারের ইচ্ছাতেই ফ্রান্সের উঠতি তারকা কিলিয়ান এমবাপ্পেকে দলে ভেড়ায় পিএসজি। এরই মধ্যে নিজেদের সামর্থ্যের প্রমাণ দিচ্ছেন এই জুটি। যদিও এবার ভাঙার পথে পিএসজির নেইমার-এমবাপ্পের সেই জুটি! ১৮ বছর বয়সী ফরাসি তারকা এমবাপ্পের বাবা…\nবন্যার পর ভূমিধস, ভিয়েতনামে নিহত ৪৩\nঅক্টোবর ১৩, ২০১৭ - Uncategorized - কোন মন্তব্য নেই\nবন্যা অার ভূমিধসে ভিয়েতনামে ইতিমধ্যে ৪৩ জন নিহত হয়েছেন। নিখোঁজ রয়েছেন আরও ৩৪ জন। ১২ অক্টোবর দেশটির দুর্যোগ বিষয়ক কর্মকর্তারা জানান, বন্যা ও ভূমিধসে ব্যাপক ঘরবাড়ির ক্ষতিগ্রস্ত হয়েছে। নিখোঁজদের উদ্ধারের চেষ্টা চলছে। ভিয়েতনামের দুর্যোগ ব্যবস্থাপনা কর্তৃপক্ষের তথ্য অনুযায়ী, বন্যা ও ভূমিধসে ছয় প্রদেশের ৪৩ জন প্রাণ হারিয়েছেন। ১৮ হাজার ৮০০শ’ এরও বেশি…\nকাস্ত্রোর অর্জন, প্রভাব ও মূল্যায়ন\nনভেম্বর ২৭, ২০১৬ - Uncategorized - কোন মন্তব্য নেই\n৪৯ বছর কিউবা শসন করার পর ৯০ বছর বয়সে কমিউনিস্ট বিপ্লবের মহান নেতা ফিদেল কাস্ত্রোর মৃত্যু একটা সোনালি অধ্যায়ের সমাপ্তি। ২০০৬ সালে কাস্ত্রোর করা দাবি অনুযায়ী জীবদ্দশায় তাকে ৬৩৮ বার হত্যা চেষ্টা করেছে মার্কিন গোয়েন্দা সংস্থা সিআইএ। সিআইএ হত্যা চেষ্টার কথা দু-একবার স্বীকারও করেছে। গার্ডিয়ানের এক প্রতিবেদন অনুসারে আততায়ী…\n‘স্থানীয় সরকার নির্বাচনের প্রস্তাবিত আইনটি জগাখিচুড়িতে পরিণত’\nনভেম্বর ১৯, ২০১৫ - Uncategorized, রাজনীতি - কোন মন্তব্য নেই\nবিএনপির আন্তর্জাতিকবিষয়ক সম্পাদক ও মুখপাত্র আসাদুজ্জামান রিপন বলেছেন, ‘সরকার স্থানীয় নির্বাচনকে কেন্দ্র করে এক ধরনের অস্থিরতায় ভুগছে। বারবার নানা ধরনের পরিবর্তন এনে স্থানীয় সরকার ব্যবস্থা নিজেদের অনুকূলে নেওয়ার অপচেষ্টায় প্রস্তাবিত আইনটি জগাখিচুড়িতে পরিণত হয়েছে।’ বুধবার দুপুরে রাজধানীর নয়াপল্টনের দলীয় কার্যালয়ে এক সংবাদ সম্মেলনে এসব কথা বলেন রিপন। স্থানীয় সরকার নির্বাচনে…


নারী ভোটার ৬ শতাংশ কম, নতুন ভোটার ৪৩ লাখ -Deshebideshe\nনারী ভোটার ৬ শতাংশ কম, নতুন ভোটার ৪৩ লাখ\nঢাকা, ০২ জানুয়ারি- নির্বাচন কমিশন ভোটার তালিকা হালনাগাদ কার্যক্রম-২০১৫ সালের খসড়া তালিকা প্রকাশ করেছে। এতে ৪৩ লাখ ৬৮ হাজার ৪৭ জন নতুন নাগরিক ভোটার তালিকায় অন্তর্ভুক্ত হয়েছেন। এর মধ্যে পুরুষ ভোটার ৫৩ শতাংশ ও নারী ভোটার ৪৭ শতাংশ।\nনির্বাচন কমিশনের নারী ভোটার বাড়ানোর বিভিন্ন উদ্যোগের পরও পুরুষ ভোটারের তুলনায় নারী ভোটার ৬ শতাংশ কম।\nশনিবার নির্বাচন কমিশন সচিবালয়ের মিডিয়া সেন্টারে ভোটার তালিকা হালনাগাদ খসড়া তালিকা প্রকাশ অনুষ্ঠানে ইসি সচিব মো. সিরাজুল ইসলাম এ তথ্য জানান।\nতিনি বলেন, ‘আমরা গত ২৫ জুলাই ভোটার তালিকা হালনাগাদ কার্যক্রম শুরু করেছিলাম। খসড়া তালিকা অনুসারে নতুন অন্তর্ভুক্ত ৪৩ লাখ ৬৮ হাজার ৪৭ জন ভোটারের মধ্যে পুরুষ ২২ লাখ ৯৭ হাজার ৮৯৫ জন। এর মধ্যে নারী ভোটার অন্তর্ভুক্ত হয়েছেন ২০ লাখ ৭০ হাজার ১৫২ জন। অর্থাৎ পুরুষ ৫৩ শতাংশ আর নারী ৪৭ শতাংশ। এ হিসেবে পুরুষের তুলনায় নারী ৬ শতাংশ কম।\nএবারের হালনাগাদে মৃত ভোটারদের তালিকা থেকে কর্তন করা হয়েছে ৭ লাখ ৩৫ হাজার ৮৭১ জন। এর মধ্যে পুরুষ মৃত ভোটার ৪ লাখ ৮৫ হাজার ৭৯৯ এবং নারী ২ লাখ ৫০ হাজার ৭২ জন।\nতিনি বলেন, যারা ভোটার তালিকায় অন্তর্ভুক্ত হয়েছেন তাদের বিষয়ে দাবি,আপত্তি, সংশোধনের জন্য ১৭ জানুয়ারি পর্যন্ত রিভাইজিং অথরিটির কাছে আবেদন করতে পারবেন। এদের আবেদনের বিষয়ে নিষ্পত্তির পর ৩১ জানুয়ারি চুড়ান্ত ভোটার তালিকা প্রকাশ করবে ইসি। নতুন ভোটারদেরসহ এখন দেশে মোট ভোটার দাঁড়াচ্ছে ১০ কোটি ৫ লাখেরও বেশি।\nসংবাদ সম্মেলনে অন্যান্যের মাঝে উপস্থিত ছিলেন, অতিরিক্ত সচিব মোখলেসুর রহমান, এনআইডির মহাপরিচালক ব্রিগেডিয়ার জেনারেল সুলতানুজ্জামান মো. সালাউদ্দিন, পরিচালক সৈয়দ আবু মুসা, গণসংযোগ বিভাগের পরিচালক এসএম আসাদুজ্জামান প্রমুখ।


এলিজাবেথ ফ্রিটজেল: ২৪ বছর ধরে বাবার কয়েদখানায় ধর্ষিত মেয়েটি এখন কেমন আছে?\nউজ্জ্বল রঙ করা, আপাতদৃষ্টিতে দেখতে বেশ সম্ভ্রান্ত একটি ছোট বাড়িতে বাস করে মেয়েটি। অস্ট্রিয়ান গণমাধ্যমের কাছে অবশ্য তা বিভীষিকাময় আগ্রহের কেন্দ্রবিন্দুতে অবস্থান করা একটি জায়গা বৈ আর কিছু নয়। নিজেদের মধ্যে কথা বলতে গেলেও তারা গ্রামের নামটি ঠিকমতো উচ্চারণ না করে ‘ভিলেজ এক্স’ বলে চালিয়ে দেয়। দোতলা বাড়িটিকে রাখা হয়েছে সার্বক্ষণিক পর্যবেক্ষণ ও সিসিটিভির আওতায় নজরদারির মধ্যে। বাড়ির আশেপাশে ঘুরঘুর করতে থাকা যেকোনো আগন্তুক মিনিটখানির মধ্যে পুলিশের কব্জায় বন্দী হবে- তাতে আর অবাক হওয়ার কিছু নেই। এত আগ্রহ, নিরাপত্তা আর রহস্যের জাল একজন মাত্র ব্যক্তিকে ঘিরে, নাম তার এলিজাবেথ ফ্রিটজেল। অবশ্য এই নামে এখন আর কেউ তাকে চেনে না।\nনির্মমভাবে ঘটনার তদন্ত করতে আগ্রহী গণমাধ্যমসহ অনাকাঙ্ক্ষিত উৎসুক জনতার ভিড় ঠেকাতে নিরাপত্তা কর্মীদের পাশাপাশি গ্রামে গড়ে তোলা হয়েছে ‘ড্যাড’স আর্মি’। এলাকার বয়স্ক পুরুষরা সাংবাদিক আর অনাহূত ব্যক্তিদের গ্রাম থেকে দূরে সরিয়ে রাখার জন্য অহর্নিশ কাজ করে চলেছেন। “এমনিতেও গ্রামে লোক খুব কম, যে ক’জন আছেন তারাও প্রায় সবাই পুলিশের সাথে সংশ্লিষ্ট,” ‘ভিলেজ এক্সে’ কাজ করতে আসা এক আলোকচিত্রী নিজের দুঃখের কথা এভাবেই তুলে ধরলেন। “গ্রামে পৌঁছাতে না পৌঁছাতেই একদল লোক আমাকে ঘিরে ধরে বলল, ‘ওরা আপনার সাথে দেখা করবে না, কোনো কথাও বলবে না। তার চেয়ে বরং এখান থেকে বেরিয়ে যাওয়াটাই আপনার জন্য ভালো হবে’,” বলেন তিনি। এই গ্রামের এক পারিবারিক দুর্গে জীবনের ২৪টি বসন্ত কাটিয়েছে এলিজাবেথ ফ্রিটজেল, ‘ভিলেজ এক্সের’ কোনো বাবা-মা ভুলেও তাদের বাচ্চাদের সামনে এই নামটি উচ্চারণ করে না। তাকে এখন আর কেউ ফ্রিটজেল নামে ডাকেও না।\nনরপিশাচ জোসেফ; Source: newser.com\nনতুন পরিচয়ে যেন নতুন করে জন্ম দিয়েছে সে। বয়স তার এখন ৫২, কিন্তু তার শেষ ছবিটি তোলা হয়েছিল মাত্র ১৬ বছর বয়সে। ‘হাউস অফ হরর’ বা ‘আতঙ্কের বাড়ি’ নামে পরিচিত ভিলেজ এক্সের বাড়িটি অস্ট্রিয়ার প্রধান শহর আমস্টেটেন থেকে মাত্র কয়েক কিলোমিটার দূরে অবস্থিত। আতঙ্কের বাড়ির পাতালঘরে ২৪ বছর ধরে চিড়িয়াখানায় বন্দী প্রাণীদের চেয়েও মানবেতর জীবনযাপন করতে বাধ্য হয় এলিজাবেথ ফ্রিটজেল। দুই যুগ ধরে নিজের বাবার কাছেই প্রায় ৩,০০০ বার ধর্ষণের শিকার হওয়া এলিজাবেথের ভাষ্যমতে তার বাবারূপী জানোয়ারটি কেবলই একজন ‘ইনসেস্ট মনস্টার’। নিজের মেয়ের জীবন নরকে পরিণত করা সেই দানবটির নাম জোসেফ ফ্রিটজেল।\n১৯৮৪ সালের ২৮ আগস্টের কথা। বলা নেই, কওয়া নেই, হঠাৎ করে যেন বেমালুম গায়েব হয়ে গেল ১৮ বছর বয়সী এলিজাবেথ ফ্রিটজেল। তার মা রোজমেরি ফ্রিটজেল তাড়াহুড়ো করে নিখোঁজ বিজ্ঞপ্তি জারি করে পুলিশের কাছে সাধারণ ডায়েরি করেন। সপ্তাহের পর সপ্তাহ চলে যায়, মেয়ের কোনো খবর পায় না বাবা-মা। মেয়ের বিপদের আশঙ্কায় কেঁদে-কেটেই দিন চলা যাচ্ছিল তাদের। এভাবে প্রায় মাসখানিক কেটে যাওয়ার পর হুট করে একটি চিঠি আসে এলিজাবেথের কাছ থেকে। চার দেয়ালের মধ্যে বন্দী থাকতে থাকতে একঘেঁয়ে জীবনের উপর বিরক্ত হয়ে স্বেচ্ছায় বাড়ি ছেড়ে পালিয়ে সে- এমন একটি বক্তব্যই লেখা ছিল সেখানে। এই উড়োচিঠি পেয়ে রোজমেরি যেন আকাশ থেকে পড়লেন।\nতদন্ত করতে বাড়িতে পুলিশ কর্মকর্তারা এলে বাবা জোসেফ তাদের জানান, মেয়ে কোথায় গেছে তা তারা জানেন না। তবে খুব সম্ভবত সে নতুন কোনো ধর্মগ্রহণ করেছে, আগেও কয়েকবার বাবার সাথে নাকি এ নিয়ে তার বচসা হয়েছিল। রোজমেরি ঘাবড়ে যাবেন বা দুশ্চিন্তা করবেন ভেবে জোসেফ তাকে কিছুই জানায়নি। খুব চমৎকার একটি গল্প ফেঁদে সে যাত্রা পুলিশ, স্ত্রীসহ অন্যান্য সন্তানদেরও পটিয়ে ফেলে জোসেফ। কিন্তু বাস্তব জীবনের গল্পটি একেবারেই ভিন্ন। জোসেফ ফ্রিটজেল খুব ভালো করেই জানত তার মেয়ে কোথায় আছে। ঠিক করে বলতে গেলে, যেখানে দাঁড়িয়ে পুলিশ কর্মকর্তারা তার চিঠি নিয়ে আলোচনা করছিলেন, তার ঠিক ২০ ফুট নিচে ছিল এলিজাবেথ ফ্রিটজেলের অবস্থান!\nষোড়শী এলিজাবেথ ফ্রিটজেল; Source: theguardian.com\n১৯৮৪ সালের ২৮ আগস্ট, জোসেফ তার বড় মেয়ে এলিজাবেথকে বাড়ির বেসমেন্টে একবার আসতে বলে। নতুন করে বানানো সেলারটির দরজা বদলানোর জন্য মেয়ের সাহায্য চায় সে। এলিজাবেথ দরজা ধরে দাঁড়িয়ে ছিল আর তার বাবা পেরেক ঠুকে দরজাটা লাগিয়ে দিচ্ছিল। ঠিকমতো দরজা স্থাপন করে মেয়েকে ধাক্কা দিয়ে অন্ধকার সে পাতাল সেলের ভেতরে পাঠিয়ে দেয় জোসেফ। ইথার ভেজানো তোয়ালে মুখে চেপে ধরে অজ্ঞান করে ফেলে এলিজাবেথকে। পরের ২৪ বছর পাতালঘরের নোংরা দেয়াল, অন্ধকার জীবন আর ধর্ষক বাবার নিপীড়ন ছাড়া ভাগ্যে আর কিছুই জোটেনি বেচারির। ধর্ম পরিবর্তনের নেশায় উন্মত্ত এলিজাবেথের সম্পর্কে যাচ্ছেতাই বলে পুলিশ আর স্ত্রীকে সামাল দেয় জোসেফ। এরপর অল্প কিছুদিন খোঁজাখুঁজি করে পুলিশও আস্তে আস্তে হাল ছেড়ে দেয়। অবাধ্য মেয়েকে খুঁজে বের করার তাগিদ বাবা-মায়ের না থাকলে পুলিশেরই বা কী দায় পড়েছে? কাজেই নিখোঁজ পাতা থেকে ধীরে ধীরে বিস্মরণের পাতায় নাম লেখাল এলিজাবেথ ফ্রিটজেল।\nএটাই তো চেয়েছিল জোসেফ ফ্রিটজেল। সবাই এলিজাবেথকে ভুলে গেলেও সে যেন তার বাবাকে ভুলতে না পারে, পরবর্তী ২৪ বছরের প্রতিটি সেকেন্ড তা নিশ্চিত করেছে জোসেফ। মানসিক বিকারগ্রস্ত জোসেফ মেয়ের বয়স ১১ হলেই তার উপর যৌন নিপীড়ন শুরু করে। তাকে নিয়ে আলাদা করে সংসার পাতার চিন্তা থেকে পাতালঘর একেবারে ঢেলে সাজায় সে। বেডরুম, বাথরুম সবই ছিল সেখানে। নিজের মতো করে কাজ করতে পছন্দ করা জোসেফকে ঘাঁটাত না পরিবারের কেউ। সেই সুযোগে সে বেসমেন্টকে একেবারে জেলখানায় পরিণত করে। পাতালঘরের উপরে বসবাস করা বাড়ির লোকজন জানত প্রতিদিন সকাল ঠিক ৯টায় একবার বেসমেন্টে যেত সে। ব্যবসায়ী মানুষ, প্রতিদিন কয়টি করে মেশিন বিক্রি হচ্ছে, আর কতগুলো বিক্রি বাড়াতে পারলে পরিবারের আর্থিক স্বচ্ছলতা নিশ্চিত হবে এসব কাজেই মগ্ন থাকত জোসেফ। অন্তত বাড়ির লোকজন তা-ই জানত। মাঝে মাঝে বেসমেন্টেই রাত কাটিয়ে দিত সে। স্ত্রী রোজমেরি তাতে বিন্দুমাত্র বিচলিত হতো না। কঠোর পরিশ্রমী স্বামী তার, এটুকু সময় একান্তে কাটিয়ে ক্যারিয়ারে যদি কিছু অর্জন করতে পারে সে তাতে আর আপত্তি কীসের?\nএখানেই দুই যুগ বন্দী ছিল এলিজাবেথ; Source: huffingtonpost.com\nপাতালঘরের দুঃখী রাজকন্যা এলিজাবেথ ফ্রিটজেলের কাছে বাবা জোসেফ ছিল শুধুই এক দানব। বাড়ির লোকজন যদি বেসমেন্টে আসা নিয়ে কোনো প্রশ্ন করতো অথবা নিজেরা সেখানে আসতে চাইত, তাহলে বেসমেন্টে আসা কমিয়ে দিত জোসেফ। তবুও সপ্তাহে অন্তত তিনবার এলিজাবেথের কাছে আসাটা তার রুটিনে পরিণত হয়। দিনে কম করে হলেও একবার সে নিচের ঘরে আসেনি, এমনটা খুব কমই ঘটেছে। খাবার, পানি, জামা-কাপড়সহ প্রয়োজনীয় জিনিসপত্র সরবরাহ করতে কার্পণ্য করেনি সে। প্রথম দুই বছর কোনো কারণ ছাড়াই একাকী এলিজাবেথকে বন্দী করে ফেলে রাখে জোসেফ। আস্তে আস্তে তার পৈশাচিক রূপটি বেরিয়ে আসতে থাকলে শুরু হয় ধর্ষণ পর্ব। ১১ বছর বয়স থেকেই বাবার কাছে কিছুটা যৌন নিপীড়নের শিকার হওয়া এলিজাবেথ নির্যাতনের চরম রূপ প্রত্যক্ষ করে প্রথমবারের মতো। পাতালঘরে রাত কাটানো শুরু করা জোসেফের কল্যাণে দু’বছরের মাথায় গর্ভবতী হয়ে পড়ে এলিজাবেথ।\nপ্রথমবারের গর্ভধারণের পর কোনো রকম মেডিকেল সাহায্য ভাগ্যে জোটেনি এলিজাবেথের। ২০ বছর বয়সী মেয়েটির গর্ভধারণের ১০ সপ্তাহের মাথায় গর্ভপাত ঘটে। একাকী জীবনে সে-ই শোক সে কীভাবে কাটিয়েছিল, সৃষ্টিকর্তাই ভালো জানেন। এর ঠিক দু’বছর পর আবারও গর্ভবতী হয় এলিজাবেথ। ১৯৮৮ সালের আগস্ট মাসে পাতালঘরের নোংরা পরিবেশে জন্ম নেয় একটি মেয়ে, কার্স্টিন। আরও দু’বছর পর পাতালঘরের চেহারা দেখে স্টেফান নামের একটি ছেলে। মায়ের সাথে এই বাচ্চা দুটিও আজীবন কয়েদখানায় থেকে যায়। সপ্তাহান্তে তাদের খাবার-পানির যোগান দিত জোসেফ। নিজের যতটুকু শিক্ষার জ্ঞান ছিল, বাচ্চাদের কাছে সেটুকু পৌঁছে দেয়ার চেষ্টা করত এলিজাবেথ। নিজের ভয়ঙ্কর পরিস্থিতি উপেক্ষা করে বাচ্চাদের সাধারণ পৃথিবী সম্পর্কে ধারণা দেয়ার চেষ্টা করতো সে। তাদেরকে বোঝাত বিশেষ একটি কাজে তাদের বাবা পাতালঘরের বাইরে থাকে, বাবার কাজ শেষ হলেই তারা সবাই বাইরের পৃথিবীতে একসাথে ভালো থাকবে।\nএলিজাবেথকে আটকে রাখার জন্য দীর্ঘদিন ধরে পাতালঘরের নকশা বানায় জোসেফ; Source: huffingtonpost.com\nপরবর্তী বছরগুলোতে আরও পাঁচটি সন্তানের জন্ম দেয় এলিজাবেথ। আরও একটি বাচ্চা তার সাথে পাতালঘরে থাকার অনুমতি পায়, একটি শিশু জন্মের পরপরই মারা যায় আর বাকি তিনজনকে রোজমেরির কাছে নিয়ে যায় জোসেফ। হারানো মেয়ের শোক ভুলতে বাচ্চা তিনটিকে আপন করে নেয় বেচারি রোজমেরি। ঘুণাক্ষরেও যদি সে টের পেত বাচ্চাগুলো আসলে কীভাবে এখানে এসেছে, তাহলে হয়তো এলিজাবেথের কয়েদজীবন আরও একটু সংক্ষিপ্ত হতো। জোসেফ শুধু বাচ্চাগুলোকে উপরে নিয়ে আসলেও একটা কথা ছিল, রোজমেরির কাছে বাচ্চাদের সে এলিজাবেথেরই সন্তান হিসেবে পরিচয় দেয়। প্রায়শ চিঠি আসত এলিজাবেথের কাছ থেকে যেখানে লেখা থাকত বাচ্চাদের দায়িত্ব সে আর নিতে পারছে না, নানা-নানীর কাছে তারা ভালো থাকবে বলে তাদের এখানে পাঠানো হয়েছে।\nআশ্চর্যজনক ব্যাপার হলো, সমাজসেবক কোনো সংঘ কখনো এই শিশুদের উপস্থিতি নিয়ে কোনো প্রশ্ন তোলেনি। ফ্রিটজেলের বাড়িতে অসংখ্যবার তাদের পদধূলি পড়লেও ফ্রিটজেলদের নাতি-পুতি ভেবে তাদের নিয়ে মাথা ঘামায়নি কেউ। এভাবে আরও কতদিন কাটিয়ে দেয়ার ইচ্ছে ছিল জোসেফের, তা জানার কোনো উপায় নেই। ২৪ বছর তো পেরিয়েই গিয়েছিল, ২০০৮ সালে পাতালঘরে একটি শিশু মারাত্মক অসুস্থ হয়ে না পড়লে আরামসে হয়তো আরও ২৪ বছর ধরা না পড়েই কাটিয়ে দিতে পারতো সে। ১৯ বছর বয়সী মেয়ে কার্স্টিন প্রচণ্ড অসুস্থ হয়ে অজ্ঞান হয়ে গেলে এলিজাবেথের অনেক অনুনয়-বিনয়ের পরে তাদের দুজনকে ডাক্তারের কাছে নিতে সম্মত হয় জোসেফ। অ্যাম্বুলেন্স ডেকে সেলার থেকে কার্স্টিনকে বের করে সে। রোজমেরিকে জানায়, এলিজাবেথ একটি চিঠিসহ অসুস্থ মেয়েকে এখানে পাঠিয়ে দিয়েছে। সেই সূত্রে মাকে গোপন করে দীর্ঘ দুই যুগ পর ২০০৮ সালের ২৬ এপ্রিল পৃথিবীর আলো দেখে এলিজাবেথ ও তার বড় মেয়ে।\nফ্রিটজেলদের বাড়ির বাইরের চেহারা; Source: allabout.com\nএক সপ্তাহ পর কার্স্টিন একটু সুস্থ হলে তার অস্বাভাবিক আচরণ প্রশ্নের জন্ম দেয় পুলিশের মনে। বাইরের দুনিয়ায় প্রথমবারের মতো পা রাখা কার্স্টিনের পাশে তখন মা এলিজাবেথ ছাড়া আর কেউ ছিল না। তাদের পরিবার-পরিজন সম্পর্কে জিজ্ঞাসাবাদ শুরু করে পুলিশ। শুরুতে মুখ খুলতে রাজি হয় না এলিজাবেথ। কী বলবে সে? নিজের বাবার এই অপকর্মের কথা মুখে আনতেও ঘৃণাবোধ করছিল সে। সব কথা পুলিশকে জানালে জীবনে আর কখনো বাবার মুখ দেখতে হবে না- সেই শর্তে জীবনের দুর্বিষহ ২৪ বছরের কথা পুলিশকে জানায় এলিজাবেথ। সে রাতে পুলিশের কাস্টাডিতে থাকে এলিজাবেথ, কয়েদখানায় কাটিয়ে দেয়া জীবনের গল্প শুনিয়ে কিছুটা হালকা করে নিজেকে। নিজের আর সাত সন্তানের অতীত, বর্তমান, ভবিষ্যৎ সবকিছু এলোমেলো করে দেয়া নরপিশাচ জোসেফের মুখোশ উন্মোচন করে সে। রাতের বেলা তার ঘরে এসে পর্নোগ্রাফিক সিনেমা দেখে তাকে ধর্ষণ করতো জোসেফ। সব শুনে সে রাতেই ৭৩ বছর বয়সী জোসেফকে গ্রেপ্তার করে পুলিশ।\nগ্রেপ্তারের পর জোসেফ; nine.com.au\nজোসেফকে গ্রেপ্তার করতে গিয়ে পাতালঘর থেকে স্টেফান আর ফেলিক্স নামে জোসেফ-এলিজাবেথের আরও দুই সন্তানকে উদ্ধার করে পুলিশ। পুলিশের কাছে সব কথা শুনে রোজমেরি ফ্রিটজেল তৎক্ষণাৎ বাড়ি ছেড়ে চলে যান। তিনি কিংবা তার ঘরে বড় হতে থাকা অপর তিন শিশু ভাবতেও পারেনি তাদের নাকের নিচে দিয়ে কী কাণ্ড ঘটিয়ে চলেছে জোসেফ! গোপন পাসওয়ার্ড দিয়ে লক করা বেসমেন্টের দরজা খোলা তাদের পক্ষে সম্ভবও ছিল না, সে চেষ্টা তারা করেওনি। একের পর এক ভুয়া চিঠি পেয়ে সব ভুলে বসেছিল তারা। জোসেফের বিরুদ্ধে যাবতীয় অভিযোগ সত্য প্রমাণিত হওয়ার পর তাকে যাবজ্জীবন কারাদণ্ডে দণ্ডিত করে আদালত।\nমানসিক এই যন্ত্রণা সহ্য করতে না পেরে বেশ কিছুদিনের জন্য মানসিক কোমায় চলে গিয়েছিল এলিজাবেথ ফ্রিটজেল। কিছুটা ধাতস্থ হওয়ার পর নতুন পরিচয়ে নতুন করে জীবন শুরু করে সে। ‘ভিলেজ এক্সের’ গোপন কোনো একটি ঘরে থাকছে সে ও তার সন্তানেরা। সার্বক্ষণিক সিসিটিভি ক্যামেরার দ্বারা তাদের তত্ত্বাবধায়ন করে হচ্ছে। স্থানীয় বা বাইরের কেউ যেন তাদের সাক্ষাৎকার নিতে এসে বিরক্ত না করে, সে ব্যাপারে সদা সচেষ্ট ভূমিকা পালন করছে আইন-শৃঙ্খলা রক্ষাকারী বাহিনী। ৫২ বছর বয়সী এলিজাবেথের সাম্প্রতিক কোনো ছবি না থাকায় ঘর থেকে বের হলেও কেউ তাকে চিনতে পারছে না। ২৪ বছরের বন্দীদশা কাটিয়ে এবার স্বাভাবিক জীবনে ফিরতে পারবে এলিজাবেথ, তার সন্তানেরাও বড় হবে আর দশজন সাধারণ মানুষের মতো, এমনটাই প্রত্যাশা পুলিশের।\nফিচার ইমেজ- tnp.com


পিতরের ১ম পত্র3- bengali Bible - www.IndianBibles.net\n1. ঠিক সেইরকম স্ত্রীরা, তোমরা অবশ্যই তোমাদের স্বামীর বশ্যতা স্বীকার করো যাতে যাঁরা ঈশ্বরের শিক্ষাকে অনুসরণ করে না এমন স্বামীরা তোমাদের ব্যবহারের দ্বারা খ্রীষ্টের দিকে আকৃষ্ট হয়৷\n2. তাদের কিছু বলার প্রযোজন নেই, তারা নিজেদের স্ত্রীদের শুদ্ধ ও সম্মানজনক আচার ব্যবহার দেখে আকৃষ্ট হবে৷\n3. চুলের খোঁপা, সোনার অলঙ্কার অথবা সূক্ষ্ম জামা কাপড় এইসব নশ্বর ভুষণ দ্বারা নয়,\n4. বরং তোমাদের ভুষণ হওয়া উচিত তোমাদের অন্তরের মধ্যে লুকোনো সত্তা নম্রতা ও শান্ত স্বভাব, যা ঈশ্বরের চোখে মহামূল্যবান৷\n5. এইভাবেই সেই পবিত্র মহিলারা যাঁরা অতীতে ঈশ্বরে ভরসা রাখত তারা স্বামীদের প্রতি তাদের সমীহপূর্ণ ব্যবহারের মধ্যে দিয়ে নিজেদের সুন্দরী করে তুলতো৷\n6. য়েমন সারা অব্রাহামের অনুরক্তা ছিলেন এবং তাকে ‘মহাশয়’ বলে ডাকতেন৷ মহিলারা, তোমরা যদি ভীত না হয়ে যা ঠিক তাই কর তবে তা প্রমাণ করবে য়ে তোমরা সারার য়োগ্য সন্ততি৷\n7. সেইভাবে তোমরা স্বামীরাও জ্ঞানপূর্বক তোমাদের স্ত্রীদের সাথে বাস কর৷ তাদের প্রতি সম্মান প্রদর্শন কর৷ কারণ তারা তোমাদের থেকে দুর্বল হলেও ঈশ্বর তাদেরও সমানভাবে আশীর্বাদ করেন, য়ে আশীর্বাদ অনুগ্রহের, যা সত্য জীবন দান করে৷ তাদের সঙ্গে য়েরূপ ব্যবহার করা তোমাদের উচিত তা যদি না কর তবে তোমাদের প্রার্থনায় বাধা সৃষ্টি হতে পারে৷\n8. তোমরা সকলে শান্তিতে বাস কর, পরস্পরের প্রতি সহানুভূতিশীল হও, ভাই ও বোনের প্রতি প্রেমময়, সমব্যথী এবং নম্র হও৷\n9. মন্দের পরিবর্তে মন্দ করো না, অথবা অপমান করলে অপমান ফিরিয়ে দিও না, বরং ঈশ্বরের কাছে তার জন্য প্রার্থনা কর য়েন তিনি তাকে আশীর্বাদ করেন, কারণ এই করতেই তোমরা আহূত, যাতে তোমরা ঈশ্বরের আশীর্বাদ পেতে পারো৷\n10. শাস্ত্রে বলছে:‘য়ে জীবন উপভোগ করতে চায় ও শুভ দিন দেখতে চায়, সে মন্দ কথা থেকে তার জিভকে য়েন সংযত রাখে; আর মিথ্যা কথা বলা থেকে ঠোঁটকে য়েন সামলে রাখে৷’\n11. পাপের পথে না গিয়ে সে সত্ কর্ম করুক; শান্তির চেষ্টা করে সেই মতো চলুক৷\n12. কারণ যাঁরা ধার্মিক তাদের প্রতি প্রভুর সজাগ দৃষ্টি আছে এবং তাদের প্রার্থনা শোনবার জন্য তাঁর কান খোলা আছে৷ কিন্তু যাঁরা মন্দ পথে চলে প্রভু তাদের দিক থেকে তাঁর মুখ ফিরিয়ে নেন৷’গীতসংহিতা 34:12-16\n13. তোমরা যদি সব সময় ভাল কাজই করতে চাও তবে কে তোমাদের ক্ষতি করবে?\n14. কিন্তু যদি ন্যায় পথে চলার জন্য নির্যাতিত হও, তাহলে তোমরা ধন্য আর, ‘তোমরা ঐ লোকদের ভয় করো না বা তাদের বিষয়ে উদ্বিগ্ন হযো না৷’\n15. বরং অন্তরে খ্রীষ্টকে পবিত্র প্রভু বলে মেনে নাও৷ তোমাদের সবার য়ে প্রত্যাশা আছে সেই বিষয়ে তোমাদের যখন কেউ জিজ্ঞাসা করে তখন তার যথাযথ জবাব দিতে তোমরা সব সময় প্রস্তুত থেকো৷\n16. কিন্তু এই জবাব বিনয় ও শ্রদ্ধার সঙ্গে দেবে৷ তোমাদের বিবেক শুদ্ধ রেখো, যাতে তোমরা সমালোচিত না হও, তাহলে যাঁরা তোমাদের খ্রীষ্টীয় সত্ জীবনযাপনের প্রতি অপমান প্রদর্শন করে তারা লজ্জিত হবে৷\n17. কারণ অন্যায় করে দুঃখভোগ করার চেয়ে বরং ঈশ্বরের যদি এমন ইচ্ছা হয়, ভাল কাজ করে দুঃখভোগ করা অনেক ভাল৷\n18. কারণ খ্রীষ্ট নিজে পাপের জন্য একবার চিরকালের জন্য সবার হয়ে কষ্টভোগ করেছিলেন৷ সেই ন্যায়পরায়ণ মানুষ অন্যায়কারী মানুষের জন্য মৃত্যুবরণ করেছিলেন৷ এই কাজ তিনি করেছিলেন ঈশ্বরের কাছে তোমাদের পৌঁছে দেওয়ার জন্য৷ দৈহিকভাবে তাঁকে মারা হয়েছিল, কিন্তু আত্মায় তিনি জীবিত হলেন৷\n19. সেই অবস্থায় তিনি কারারুদ্ধ আত্মাদের কাছে গিয়ে প্রচার করলেন৷\n20. সেই কারারুদ্ধ আত্মারা বহুকাল আগে নোহের সময়ে ঈশ্বরের অবাধ্য হয়েছিল৷ নোহের জাহাজ তৈরীর সময় ঈশ্বর তাদের জন্য ধৈর্য্য ধরে অপেক্ষা করছিলেন৷ সেই জাহাজে কেবল অল্প কিছু লোক (আট জন) জলের দ্বারা রক্ষা পেল৷\n21. সেই জল বাপ্তিস্মের মত যা এখন তোমাদের রক্ষা করে৷ শরীরের ময়লা সেই বাপ্তিস্মের দ্বারা ধুয়ে যায় না; কিন্তু তা ঈশ্বরের কাছে সত্ বিবেক বজায় রাখার জন্য এক আবেদন৷ যীশু খ্রীষ্টের পুনরুত্থানের কারণে এটা তোমাদের রক্ষা করে৷\n22. যীশু স্বর্গারোহণ করে পিতা ঈশ্বরের ডানপাশে আছেন, আর স্বর্গদূতরা, ক্ষমতায় অধিষ্ঠিতগণ এবং শক্তিধররা এখন তাঁর অধীনে৷


দুনিয়া কাঁপানো ৭ মহাপুরুষের প্রেমপত্র – আওয়ার নিউজ\nদুনিয়া কাঁপানো ৭ মহাপুরুষের প্রেমপত্র\nপ্রযুিক্তর উৎকর্ষে পত্র বা চিঠি এখন জাদুঘরের উপাদান। অথচ কিছু দিন আগেও ভার আদান প্রদানের অন্যতম বাহন ছিল এই পত্র। তখন মানুষের হাতে হাতে ছিল প্রেমপত্রও। এখন দিন বদলেছে। পত্রের বিপরীতে এখন হোয়্যাটস আপ, স‌্যাসেঞ্জারসহ নানা ধরণের অ্যাপস। এক সময় পৃথিবীর কাপানো মহানায়করাও প্রেমপত্র লিখেছেন। এই তালিকায় রয়েছে নেপোলিয়ান খেকে শুরু করে কবি কীটস, চার্চিল থেকে হেন্ড্রিক্সের সে প্রণয়প্রস্তাব দিয়ে যাবে চিরকালীন রোমান্সের খোঁজ৷ ব্যক্তিগত বা পেশাগত জীবনে তাঁরা যে যেমনই হোন না কেন, তাঁদের রোম্যন্টিক মনে স্মারক এই লেখাগুলি৷ যেমন-\n১. জন কীটস প্রতিবেশীনি ফ্যানি ব্রাউনিকে চিঠি লিখেছিলেন৷ তাঁর কবিতার মতোই বিখ্যাত হয়েছে সে চিঠি৷ কীটসের কথায়- ভালবাসা আমাকে স্বার্থপর করেছে৷ তোমাকে ছাড়া আমার অস্তিত্ব নেই৷ আমি প্রায় সবকিছুই ভুলে যাই, কিন্তু তোমাকে আবার দেখার কথা ভুলতে পারি না৷\n২. হেমিংওয়ের প্রেমপত্রে প্রেমিকা ধরা দিয়েছে এই রূপে- হাত বাড়িয়ে তোমাকে পেলে প্রতিবার কী যে অনুভূতি হয়, আমি বলে বোঝাতে পারব না৷ মনে হয়, আমি আমার ঘরেই আছি৷ খুব বেশী কিছু ঘটনা নয়৷ কিন্তু আমরা সবসময় আনন্দে থেকেছি৷\n৩.বেটোফন লিখেছিলেন বহু চিঠি, যার মধ্যে ছিল এরকম রোম্যান্টিক কথা- ভালোবাসা সবকিছু দাবী করে৷ সে দাবি মেনেই-তোমার জন্য আমি এবং আমার জন্য তুমি৷\n৪. নেপোলিয়নের মতো দুর্ধর্ষ যোদ্ধাও যখন রোম্যান্টিক, তখন তিনি লেখেন- অনুনকরণীয় জোসেফাইনের জাদু যেন জ্বলতেই থাকে, আর তার শিখা জেগে থাকে আমার হৃদয়ে৷\n৫. মায়াহরিণী এলিজাবেথ টেলরের সৌন্দর্যের উপাসনা করে রিচার্ড বার্টন লেখেন- তুমি অবশ্য জানবে না, তুমি চিরকাল কী আশ্চর্যরকম সুন্দর৷ এও জানবে না যে, কী চমৎকার বিপজ্জনক রমণীয়তা তোমার অর্জিত, যা তুমি যোগ করেছ তোমার লাবণ্যে৷\n৬. জিমি হেন্ড্রিক্স লিখেছিলেন- সুখ তোমার মধ্যেই আছে৷ শুধু হৃদয়ের আগলটুকু খুলে দাও, আর বড় হয়ে ওঠো৷\n৭. চার্চিল তাঁর স্ত্রীকে লিখেছিলেন- ভালোবাসার যদি কোনও অ্যাকাউন্ট থেকে থাকে, তবে তোমার কাছে ঋণে আমি যারপরনাই খুশি৷ তোমার সঙ্গে আর তোমার হদয়ে বেঁচে থাকার এ অনুভূতি, আমি কোন ভাষায় বা প্রকাশ করব৷\nলাইফ স্টাইল, ইতিহাস-ঐতিহ্য, পাঠকের কলাম Comments Off on দুনিয়া কাঁপানো ৭ মহাপুরুষের প্রেমপত্র সংবাদটি প্রিন্ট করুন\n« বিমান আটকে দিল কুকুর! (পূর্বের সংবাদ)\n(পরের সংবাদ) ১০০ বছরে দুনিয়া কাঁপানো যত ভূমিকম্প »


India vs South Africa: একমুখী বিরাট বনাম 'প্রোটিয়া ফায়ার' - ind vs sa last test challenge in front of virat kohli | Eisamay\nind vs sa last test challenge in front of virat kohli\nEiSamay | Updated: 22 Jan 2018, 10:42:00 AM\n০-৩-এর লজ্জা থেকে বাঁচার টেস্ট৷ এখনও পর্যন্ত বিশ্বের এক নম্বর টিম দঃ আফ্রিকার মাটিতে কোনও দাগই কাটতে পারেনি৷\n'অর আগে ডাল, পিছে নেহি!' ছিপছিপে তরুণের মুখ দেখে মনে হচ্ছে ঠিক বুঝে উঠতে পারছেন না, কোনখানে বল ফেলবেন৷ ক্যাপ্টেন ঠিক কী চাইছেন৷ পাশ থেকে বোলিং কোচ ভরত অরুণের গলা ভেসে আসছে, 'পিচ ইট আপ!' এ বার নিজেই বোলারের দিকে এগোলেন ব্যাটসম্যান কোহলি৷ বললেন, 'অর থোড়া অন্দর আকে ডাল৷' মানে বাইশ গজের বদলে একুশ বা কুড়ি গজ দূর থেকে বোলিং৷ এমনিতে নভদীপ সাইনির বলের গতি কম নয়৷ নিয়মিত ১৪০ প্লাস গতিতে বলটা রাখতে পারেন৷ সবে ভারত থেকে গত রাতে উড়ে এসেছেন তিনি ও শার্দূল ঠাকুর৷\nসেই নভদীপকে আরও এগিয়ে এসে বল করতে বলার মানে না বোঝার কারণ নেই৷ বলে আরও গতি চাইছেন অধিনায়ক৷ ১৪০ নয়, চাইছেন ১৪৫ কিলোমিটারের গতি৷ যাকে বলে এক্সপ্রেস পেস৷ যে গতিতে ওয়ান্ডারার্সে প্রতিটা বল মিসাইলের মতো ধেয়ে আসবে তাঁর দিকে৷ এ তাঁর মরণবাঁচনের টেস্ট৷ ০-৩-এর লজ্জা থেকে বাঁচার টেস্ট৷ এখনও পর্যন্ত বিশ্বের এক নম্বর টিম এ দেশের মাটিতে কোনও দাগই কাটতে পারেনি৷ এটাই মুখরক্ষার শেষ দেশলাই কাঠি৷\nযথারীতি মাঠে অকুতোভয় এবং দুঃসাহসী দেখাচ্ছে ভারত অধিনায়ককে৷ নেটে দু'বার ব্যাট করে আসার পরে একবার শাস্ত্রীর সঙ্গে মিটিং, একবার রাহানের সঙ্গে৷ তার পরে ফিল্ডিং প্র্যাক্টিস৷ নির্বাচকদের প্রধান এমএসকে প্রসাদ এ দেশে শুধুই দর্শক, শুধু থাকতে হয় বলে আছেন৷ কোথাও তাঁর কোনও ভূমিকা নেই, এদিন তো প্র্যাক্টিসেও দেখলাম না৷ প্রথম এগারো বাছার ক্ষেত্রে কেউ তাঁর মতামত নেয় বলে অভিযোগ নেই৷\nআসলে এই টিমে পুরোটাই ওয়ান ম্যান শো---বিরাট কোহলি৷ তাঁকে ছাড়া এই টিম ভাবা যায় না৷ টানা জিততে জিততে টিমের জন্য যে বেঞ্চমার্ক বিরাট তৈরি করেছিলেন, সেটা এই সফরে চুরমার হয়ে গিয়েছে৷ এখন ০-৩ থেকে বাঁচাই কঠিন মনে হচ্ছে৷ বিরাট আরও একটা সেঞ্চুরি করতেই পারেন৷ চার বছর আগে এই ওয়ান্ডারার্সে দুটো ইনিংসে করেছিলেন ১১৯ আর ৯৬৷ কিন্ত্ত তিনি সেঞ্চুরি করলেই কি ভারত ২-১ করতে পারবে?\nএই টিম পালানোর টিম নয় ঠিক, কিন্ত্ত জেতার মতো হারাটাও একটা অভ্যেস৷ দুটো টেস্টেই জেতার মতো জায়গা ভারতের ছিল এবং দুটোতেই মোক্ষম সময়ে অ্যাডভান্টেজ নিতে না পারার জন্য ডুবতে হয়েছে৷ অ্যালান ডোনাল্ড যেমন এ দিন বলে দিয়েছেন, 'ইন্ডিয়ার এ বারের টু্যরটা মনে রাখব বিরাট কোহলির জন্য৷ সেঞ্চুরিয়নে ওই ইনিংসটার জন্য৷ কিন্ত্ত বাকি ব্যাটসম্যানদের মধ্যে কেউই তো রান করতে পারল না৷ ওয়ান্ডারার্সে আরও কঠিন হবে রান করা৷' সচিন জমানায় দেখেছি এই একই ছবি৷ এই দেশে কোহলি ব্যাটসম্যান হিসেবে সচিনের মতোই সম্মান ও সম্ভ্রম আদায় করে নিয়েছেন ঠিকই, কিন্ত্ত ক্রিকেট টিম গেম৷ এগারো জনের খেলা৷ সেখানে টিম পারফর্ম করতে না পারলে একক পারফরম্যান্স মূল্যহীন হয়ে দাঁড়ায়৷\nক্যাপ্টেন্সি সচিনের কাছে বোঝা হয়ে উঠেছিল, নিজেই সরে গিয়েছিলেন৷ কোহলির ক্ষেত্রে ব্যাপারটা আলাদা৷ যতটা উপভোগ করেন ব্যাটিং, ঠিক ততটাই ক্যাপ্টেন্সি৷ সমস্যা হল, টানা ন'টা সিরিজ যে জিতেছেন, বিদেশে কোথাও বড় পরীক্ষা দিতে হয়নি৷ এই প্রথম একটা কঠিন সফরে এসেই প্রকট হয়ে গেল, প্রস্ত্ততিতে বড় ফাঁক ছিল ভারতের৷ যখন কমপক্ষে দশদিন আগে এ দেশে আসা উচিত ছিল, তখন শ্রীলঙ্কার মতো টিমের সঙ্গে একপেশে সব ম্যাচ জিততে ব্যস্ত ছিল ভারত৷\nতার সঙ্গে অবশ্যই যোগ হয়েছে ঐতিহাসিক রামচন্দ্র গুহ কথিত 'সুপারস্টার সিনড্রোম৷' নতুন কিছু নয়, ভারতীয় ক্রিকেটে তারকা পূজো এবং ব্যক্তিগত মাইলফলক বরাবর টিমের আগে থেকেছে এবং বিরাটের ক্ষেত্রে ব্যাপারটা এমন একটা পর্যায়ে চলে গিয়েছে যেখানে সত্যিই বোর্ড কর্তারা 'অল পিগমিজ বিফোর কোহলি৷' এটা এখন আর গোপন নেই যে বোর্ড কর্তারা চেয়েছিলেন, অন্তত দিন দশেক আগে টিমকে এখানে পাঠাতে৷ বিরাট এবং সিনিয়র ক্রিকেটাররা সেটা চাননি৷ তাই টিম আসেনি৷\nশুধু বোর্ড কর্তাদের দোষ দিয়েই বা কী লাভ? টিমের যাঁরা সাপোর্ট স্টাফ, তাঁদের পারফরম্যান্সটাই বা কে বিচার করবে? বোলিং পরামর্শদাতা হিসেবে জাহির খানের নাম প্রস্তাব করেছিল সচিন-সৌরভ-লক্ষ্মণের কমিটি, বলা হয়েছিল বিদেশ সফরে ব্যাটিং পরামর্শদাতা হিসেবে থাকবেন রাহুল দ্রাবিড়৷ কে মনে রেখেছে সেসব? দুটো টেস্টে অন্তত গোটা দশেক ক্যাচ পড়ার পরে সহজ প্রশ্ন, ফিল্ডিং কোচ হিসেবে কেন শ্রীধর? জন্টি রোডস কেন নয়? বোলিং কোচ হিসেবে কেন ভরত অরুণ? জাহির খান থাকা সত্ত্বেও? ব্যাটিং কোচ হিসেবেও বা কেন সঞ্জয় বাঙ্গার?\nসহজ উত্তর, যত বেশি নাম, তত বেশি সমস্যা৷ অল্প নামী সাপোর্ট স্টাফ থাকা মানেই নিজেদের কমফোর্ট জোনে স্বচ্ছন্দ৷ আমি ভালো, তুমিও ভালো৷ পারস্পরিক পিঠ চাপড়ানির এই দুনিয়ায় বাস্তব চাপা পড়েছিল দেশের মাঠে টিমটা টানা খেলছিল বলে৷ ম্যান্ডেলার দেশে 'প্রোটিয়া ফায়ার'-এর তেজে এখন ভারতীয় ক্রিকেটে শুধুই স্তব্ধতা৷\n'অজিঙ্ক জানে সুযোগ কখন কাজে লাগাতে হয়' পরের খবর\nভারত VS দঃ আফ্রিকা বিরাট কোহলি India vs South Africa Ind vs SA BCCI\nWeb Title : ind vs sa last test challenge in front of virat kohli


প্রকাশিত: ০১:৫৭ পিএম, ২১ আগস্ট ২০১৯\nআজ ২১ আগস্ট। দেশের ইতিহাসের একটি কলঙ্কিত দিন। আজ থেকে ১৫ বছর আগে এই দিনে সুপরিকল্পিতভাবে ঠাণ্ডা মাথায় সমাবেশে নির্বিচারে গ্রেনেড নিক্ষেপ করে তৎকালীন বিরোধীদলীয় নেতা শেখ হাসিনাকে হত্যার হীন উদ্দেশ্য, তা ছিল প্রতিহিংসা ও নৃশংসতার এক চরমতম বহিঃপ্রকাশ। বিস্ময়ের ব্যাপার, প্রকাশ্য দিবালোকে পুলিশের উপস্থিতি সত্ত্বেও গ্রেনেড নিক্ষেপকারীরা পালিয়ে গেল। ভয়ের নাটক সাজিয়ে দৃষ্টি সরাতে ঢাকা কেন্দ্রীয় কারাগারেও পাওয়া গেল পাকিস্তান নির্মিত আর্জেস গ্রেনেড। সঙ্গে সঙ্গে প্রধানমন্ত্রী খালেদা জিয়া শেখ হাসিনাকে চিঠি পাঠিয়ে আহ্বান জানালেন, ‘গণতন্ত্রকে সংহত করতে আসুন একসঙ্গে কাজ করি।’\nএকই সঙ্গে খালেদা জিয়াসহ বিএনপি ও জামায়াতের নেতারা শুরু করল গণতন্ত্রের জন্য মায়াকান্না। আরো বিস্ময়ের ব্যাপার হলো, একদিকে তিনদিন পর তদন্ত হলো এবং সঙ্গে সঙ্গে দেশবাসীর অজ্ঞাতে অবিস্ফোরিত গ্রেনেডের ওপর হাতের ছাপ সংরক্ষণ না করে বিনষ্ট করে ঘোষণা করা হলো সুনির্দিষ্টভাবে তথ্য প্রদান করতে পারলে ১ কোটি টাকা পুরস্কার। তারপর গ্রেনেড হামলার তদন্তে ঢাকায় আসে এফবিআই ও ইন্টারপোল, যা ছিল সুস্পষ্ট প্রহসন। আরো আগ্রহোদ্দীপক ব্যাপার হচ্ছে, ৭ দিনের মধ্যে পাল্টা সমাবেশ ও বক্তৃতার মধ্য দিয়ে বিএনপি শুরু করেছিল ‘ব্লেমগেম’-এর ঘৃণ্য খেলা। ২১ আগস্ট গ্রেনেড হামলা মামলার বিচারে দুই প্রতিমন্ত্রী লুৎফুজ্জামান বাবর ও আবদুস সালাম পিন্টুসহ ১৯ জনের মৃত্যুদণ্ড এবং ‘সুযোগ্য পুত্র’ তারেক রহমান ও হারিস চৌধুরীসহ ১৯ জনের যাবজ্জীবন কারাদণ্ডের রায় হয়েছে।\nরাজনীতির অভিজ্ঞতা বলে, ক্ষমতায়ই থাকুন বা বিরোধী দলেই থাকুক জনপ্রিয় কোনো দলের প্রধান নেতাকে হত্যা করতে হলে পরিবেশ ও পরিস্থিতি সৃষ্টি এবং ঠাণ্ডা মাথায় পরিকল্পনার ছক করতে হয়। আকস্মিকভাবে তা করা হয় না। কেননা এর সঙ্গে একদিকে থাকে গণরোষের সম্ভাবনা আর অন্যদিকে থাকে ক্ষমতা দখল বা কুক্ষিগত ও নিরঙ্কুশ করার উদগ্র আকাঙ্খা। আমরা যদি একটু খেয়াল করি তবে দেখা যাবে, দেশের প্রতিটি বড় বড় রাজনৈতিক হত্যার সঙ্গে জড়িত হয়ে আছে অনুকূল পরিবেশ-পরিস্থিতি ও ঠাণ্ডা মাথার পরিকল্পনা। ঘটনাপ্রবাহ পর্যালোচনা করে নিঃসন্দেহে প্রমাণ করা করা যাবে, বঙ্গবন্ধু হত্যার ছক ছিল নিম্নরূপ।\nপাকিস্তানের ফাঁসির সাজানো মঞ্চ থেকে ফিরে এসে বঙ্গবন্ধুর প্রথম উপহার ছিল সংবিধান ও সংসদীয় গণতন্ত্রের বাংলাদেশ। এই উপহারকেই ওরা ব্যবহার করে একদিকে সরকারের তীব্র বিরোধী ‘রাতের বাহিনী’ আর সরকারি লেভেল আঁটা ‘চাটার দল’-এর অপতৎপরতা শুরু হয়েছিল। সুচতুরভাবে লক্ষ্য ছিল সরকার ও সরকারি দলের ভেতরে অবিশ্বাস-দ্বন্দ্ব এবং বাইরে অরাজকতা-বিশৃঙ্খলার মাধ্যমে সংকট সৃষ্টি করে গণতন্ত্রের মানসপুত্র বঙ্গবন্ধু শেখ মুজিবকে অগতান্ত্রিক ও স্বৈরাচারী প্রমাণ করা। আপ্রাণ ও অন্তহীন প্রচেষ্টা করেছিলেন বঙ্গবন্ধু সংসদীয় গণতন্ত্র দিয়ে সরকার পরিচালনার। কিন্তু শেষ পর্যন্ত বন্যা ও খাদ্য জাহাজ নিয়ে ষড়ষন্ত্র আর সেই সঙ্গে বাসন্তীকে জাল পরানোসহ নানা অপপ্রচার ও মিথ্যা প্রচার পরিস্থিতিকে অবনতির দিকে টেনে নিয়ে গিয়েছিল।\nঅবস্থাদৃষ্টে অনুধাবন করা যাবে, রাজনৈতিক-অর্থনৈতিক-সামাজিক সংকটের চরিত্র হয় দুই রকম। দৃশ্যমান ঘটনাপ্রবাহের ভেতর দিয়ে সৃষ্টি হয় সংকট আবার আকস্মিক অভাবিত ঘটনাও সৃষ্টি করে সংকট। কে জানত ১৯৭৪ সালে এতটা প্রলয়ঙ্কারী বন্যা হবে! এটাও কি কল্পনার মধ্যে কারো ছিল যে, চুক্তির খাদ্য জাহাজ অন্যত্র পাঠানো হবে! বলাই বাহুল্য, দৃশ্যমানটা শাসনে রাখা সম্ভব কিন্তু অভাবনীয়টা মোকাবেলা করা কঠিন ও জটিল। এই জন্যই সরকার পরিচালনায় রিস্ক ফ্যাক্টরগুলোকে যথাসম্ভব আগে থেকেই বিবেচনায় রেখে ব্যবস্থা রাখার রেওয়াজ রয়েছে। জাতির দুর্ভাগ্য, যুদ্ধবিধ্বস্ত বাংলাদেশে নতুন পরিস্থিতির মধ্যে এসব কাজ করা সম্ভব হয়নি।\nএকটা বিষয় এখানে বিবেচনায় নিতেই হবে যে, বঙ্গবন্ধু ও তাঁর সাথীরা আওয়ামী লীগ দলকে গোছানো ও স্বাধীন দেশ পরিচালনার উপযোগী প্রশাসন গড়ে তোলার জন্য সময় পেয়েছিলেন খুবই কম। আইয়ুবের সামরিক শাসন উঠে যাওয়ার পর বঙ্গবন্ধু জেলে বাইরে ছিলেন খুব কম সময়ই। আর পাকিস্তানের রেখে যাওয়া বেসামরিক ও সামরিক প্রশাসন দিয়ে এবং এমনকি পাকিস্তান থেকে আগতদের আত্তিকরণ করে শুরু হয়েছিল নবোজাত দেশটির যাত্রা। বঙ্গবন্ধুর হত্যাকাণ্ড প্রমাণ করে গেছে, সরকারে থেকে কর্মসূচি বাস্তবায়নের উপযোগী দল ও প্রশাসন সৃষ্টি ও ক্রমোন্নতি না করে, রিস্ক ফ্যাক্টরগুলোর সামাল দেয়ার মতো সম্ভবমতো ব্যবস্থা না রেখে অগ্রসর হলে পরাজিতদের ‘প্রাইম টার্গেটকে’ রক্ষা করা অসম্ভব।\nবঙ্গবন্ধু ও জাতীয় চার নেতার হত্যার পর আরো একটি বড় হত্যাকাণ্ডের ঘটনা এখানে আলোচনা করতেই হয়। নতুবা অভিজ্ঞতা অসম্পূর্ণ থেকে যাবে। সময় নিয়ে ঠাণ্ডা মাথায় সব দিক গুছিয়ে মহাশক্তিধর অপ্রতিদ্বন্দ্বী জিয়া শুরু করেছিলেন সরকার পরিচালনা। ক্যু-পাল্টা ক্যু, হুকুমের নির্বাচন ও হত্যা দিয়ে ক্ষমতা নিরঙ্কুশ করতে চেয়েছিলেন। ক্ষমতা ব্যবহার করে ক্লিন ইমেজ নিয়ে ক্লিন দল গঠন করতে প্রয়াসী হয়েছিলেন। দ্রব্যমূল্য, দুর্নীতির বিরুদ্ধে জিহাদ ঘোষণা করেছিলেন। কিন্তু স্বাভাবিক কারণেই দল হয়ে উঠেছিল সুযোগসন্ধানী সুবিধাবাদী লোকদের আখড়া।\nসব ক্ষেত্রে হলেন ব্যর্থ। ফলে সামরিক সাথীদের নিয়ে গড়ে ওঠা ক্ষমতার কেন্দ্রে অসম্ভাবীভাবে সৃষ্টি হয়েছিল ভাঙন। বিদ্রোহী সেনানায়ক জিয়ার সাথী মঞ্জু ও তার সাঙ্গোপাঙ্গদের চট্টগ্রাম পাঠিয়ে তিনি ছিলেন প্রশান্তিতে। কিন্তু দলের সমস্যা! গেলেন চট্টগ্রামে দ্বন্দ্ব-সংঘাতে জর্জরিত দল সামলাতে। সেখানে গিয়েই এই সেনাশাসক জীবন দিলেন। নিয়তির অদৃশ্য পরিহাস, যে পথ ধরে তিনি এসেছিলেন সেই পথেই হলেন শেষ। ‘ছেঁড়া গেঞ্জি’ ও ‘ভাঙা স্যুটকেস’ এখন যেন এক সিনেমার গল্প। এই হত্যাকা- প্রমাণ করে গেছে, বাঁধন যতই হবে শক্ত, ততই তা টুটবে।\nএখন ১১ বছর ধরে আওয়ামী লীগ ক্ষমতায়। ২০০৯-১৪ আওয়ামী লীগ শাসনামলে বিডিআর বিদ্রোহ ও দুবার আগুন-সন্ত্রাসের ভেতর দিয়ে গৃহযুদ্ধের দিকে নিয়ে যাওয়ার চেষ্টা হয়েছে। যার উদ্দেশ্য ছিল ঘোলা পানিতে মাছ শিকার তথা ‘প্রাইম টার্গেটকে’ আঘাত। কিন্তু তা সফল হয়নি। তবে ২০১৪ সালের পর থেকে দেশের ইতিহাসে এই প্রথমবারের মতো দৃশ্যমান বা আকস্মিক রাজনৈতিক-অর্থনৈতিক-সামাজিক বড় কোনো সংকট দানা বেঁধে ওঠেনি। জাতীয় ও আন্তর্জাতিক ক্ষেত্রে ভারসাম্য বজায় রেখে জনগণের অর্থনৈতিক জীবনের ক্রমোন্নতি এমনটা হওয়ার কারণ।\nকয়েকদিন আগে সামাজিক যোগাযোগ মাধ্যম থেকে জানা গেল, দক্ষিণ এশীয় দেশগুলোর মধ্যে ২০১৯ সালে জিডিপি বৃদ্ধিতে বাংলাদেশ প্রথম শতকরা ৮ ভাগ, ভারত দ্বিতীয় শতকরা ৭.২ ভাগ এবং পাকিস্তান ষষ্ঠ শতকরা ৩.৯ ভাগ হবে বলে অনুমান করা হচ্ছে। বর্তমানে অর্থনৈতিক বড় কোনো সমস্যা-সংকট না থাকলেও ব্যাংক ও ব্যাংকে সঞ্চয়পত্র সুদের হার কমানো নিয়ে মানুষের মধ্যে ক্ষোভ রয়েছে। সামাজিক দিক থেকে মশা নিধনে কর্তৃপক্ষের অবহেলা বিবেচনায় ডেঙ্গুজনিত কারণে মানুষের মধ্যে রয়েছে শঙ্কা-হতাশা।\nসর্বোপরি ধর্ষণ ও দখল দাপট এবং তাতে ক্ষমতাসীন নামধারীদের যুক্ত থাকা ও মামলা থেকে অব্যাহতি পাওয়ার জোর প্রচারণায় সাধারণ মানুষ হচ্ছে বিভ্রান্তি ও ক্ষুব্ধ। ভোট ও গণতন্ত্র নিয়েও আছে মানুষের মধ্যে বিভিন্ন প্রশ্ন। বর্তমান সময়ে কূটনৈতিক ভারসাম্য রক্ষার কাজটাও জটিল ও কঠিন। এই অবস্থায় উগ্রবাম বলছে সরকার ডানে ঝুঁকছে, আওয়ামী লীগ আওয়ামী মুসলিম লীগ হয়ে গেছে আর প্রতিক্রিয়াশীল ডান বলছে ঠিক উল্টো কথা। এই অবস্থায় কোনো দৃশ্যমান বা অভাবিত অর্থনৈতিক ও সামাজিক বড় সংকট যদি রাজনৈতিক রূপ পায় কিংবা রাজনৈতিক সংকট সৃষ্টি হয়, তবে কিন্তু আবারো হত্যা-খুনের পরিবেশ-পরিস্থিতি দানা বেঁধে ঘনীভূত হওয়ার অবস্থা দাঁড়াতে পারে।\nইতোমধ্যে সামাজিক যোগাযোগ মাধ্যমে প্রচার হচ্ছে, যখন-তখন নাকি প্রধানমন্ত্রীর সঙ্গে সাক্ষাতের দরজা খোলা থাকবে। এদিকে কেন্দ্রে না থাকলেও তৃণমূলে রয়েছে দলীয় কোন্দল এবং বিভিন্ন স্থানে জামায়াত-বিএনপির ‘কাউয়ারাও’ আওয়ামী লীগে ঢুকে পদ-পদবি পেয়ে যাচ্ছে। ‘অরিজিনাল’-‘কাউয়া’ মারামারিও হচ্ছে। সবকিছু মিলিয়ে আওয়ামী লীগ সাধারণ সম্পাদককে কেবল কথায় নয় কাজে সর্বশক্তি নিয়োগ করে সর্বোচ্চ সতর্কতা দিয়ে দলকে গুছিয়ে জনগণের ক্ষুব্ধতা-হতাশা দূর করার পদক্ষেপ নিয়ে ‘প্রাইম টার্গেট’ রক্ষার কাজ করা ভিন্ন বিকল্প আর কিছু নেই। ছোবল আনার মতো বিন্দুমাত্র কোনো সুযোগ দেয়া যাবে না, এটাই হোক শোকের মাসে ২১ আগস্ট কলঙ্কিত দিনের একান্ত কামনা।